
Det  inspirerende 
budskab 


AF  ÆLDSTE  WILLIAM  H.  BENNETT, 
assistent  til  De  Tolvs  Råd 


Verden  i  dag  er  meget  problemfyldt.  Når  mennesket  ved  egen  hjælp  søger  at 
løse  disse  problemer,  opstår  der  tit  nye  problemer,  forvirring  og  atter  forvirring, 
selvmodsigelser  og  strid.  Når  mennesket  står  med  ryggen  mod  væggen,  er  det 
fristet  til  at  begynde  at  føre  krig.  Men  krig  løser  ingen  problemer.  Verdens  vig- 
tigste kampe  foregår  ikke  på  slagmarken.  De  udkæmpes  i  menneskenes  hjerter 
og  sind  overalt,  når  disse  prøver  at  klare  deres  problemer,  at  modstå  vanskelig- 
heder og  at  klare  de  forhindringer,  som  de  står  overfor,  og  ligeledes  når  de  skal 
bruge  deres  handlefrihed  til  at  vælge  mellem  godt  og  ondt.  Det  ondes  kræfter 
og  de  retfærdige  kræfter  prøver  begge  at  få  indflydelse  på  beslutningerne,  og 
der  kæmpes  i  menneskets  hjerte  og  sind  over  hele  verden.  Hvis  retfærdigheden 
vinder  fuldkommen  sejr,  vil  der  over  hele  jorden  være  kærlighed,  harmoni  og 
fred.  Når  de  onde  kræfter  tager  overhånd,  vil  det  udadtil  vise  sig  i  krig  og 
ødelæggelser. 

Jesu  Kristi  evangelium  kan  løse  disse  indre  konflikter  og  bringe  såvel  indre  som 
ydre  fred.  Jesu  Kristi  evangelium  er  det  mest  værdifulde  budskab  på  jorden  i 
dag,  og  det,  der  er  hårdest  brug  for.  Det  er  svaret  på  de  problemer,  der  opstår 
på  grund  af  menneskets  selviskhed  og  begærlighed,  for  det  er  disse  ting,  der 
er  skyld  i  langt  den  overvejende  del  af  verdens  besværligheder.  Evangeliet 
lærer  os  at  bygge  op  i  stedet  for  at  rive  ned,  det  hjælper  mennesket  til  at  give 
af  sig  selv  uden  selviske  tanker,  i  stedet  for  hele  tiden  kun  at  tage  imod.  O 

AF  PRÆSIDENT  HAROLD  B.  LEE 
fra  Det  Første  Præsidentskab. 


Forbliv  en 
ægte  kvinde 


Martin  Luther1  sagde  noget  me- 
get betydningsfuldt  om  kvindens 
plads,  da  han  skrev:  „Da  Eva  blev 
bragt  til  Adam,  blev  Adam  fyldt 
med  den  Helligånd  og  gav  hende 
det  mest  hellige  og  ærefulde 
navn.  Han  kaldte  hende  Eva  — 
det  vil  sige  Moder  til  Alt.  Han 
kaldte  hende  ikke  hustru,  men 
simpelthen  moder  —  moder  til 
alle  levende  væsener.  I  dette  lig- 
ger kvindens  ære  og  mest  dyre- 
bare smykke." 

Det,  at  være  sådan  som  Gud  gav 
jer  til  opgave,  afhænger  af,  om 
jeres  tankegang,  jeres  tro,  det 
liv,  I  fører,  jeres  måde  at  klæde 
jer  på  og  jeres  opførsel  gør  jer 
til  gode  eksempler  på  sidste  da- 
ges hellige  kvinder  efter  det  møn- 
ster, som  I  blev  skabt  til  at  følge. 
Hvis  det  er  sådan,  må  det  aftvinge 
jeres  mænd  den  dybeste  respekt. 

Enhver  ren  og  ægte  kvinde  skul- 
le, når  hun  på  billeder,  i  biogra- 
fen og  i  sange  oplever  kvinder 
fremstillet  som  sexsymboler  og 
kun  det,  føle  retfærdig  indignation 
og  forurettelse. 

Mange  af  jer  har  læst  det  forsvar 
for  kvindens  plads  i  samfundet, 
som  Jill  Jackson  fra  Californien 
har  fremsat.  Hun  skriver  under 
titlen:  „Åbent  brev  til  manden." 
„Jeg  er  kvinde. 

„Jeg  er  din  kone,  din  elskede,  din 
mor,  din  datter,  din  søster  —  din 
ven. 

Jeg  behøver  hjælp! 
„Jeg  blev  skabt  for  at  fylde  ver- 
den   med     mildhed,    forståelse, 
sindsro,  skønhed  og  kærlighed. 


„Det  bliver  sværere  og  sværere 
at  opfylde  dette  hverv. 
„Der  er  mange  mennesker,  der  i 
reklamer,  film,  radio  og  fjernsyn 
har  ignoreret  mine  indre  egen- 
skaber og  igen  og  igen  kun  bruger 
mig  som  et  sexsymbol. 
„Dette  ydmyger  mig,  det  ned- 
bryder min  værdighed;  det  for- 
hindrer mig  i  at  være,  hvad  du 
ønsker,  jeg  skal  være  —  et 
eksempel  på  skønhed,  inspiration 
og  kærlighed:  kærlighed  til  mine 
børn,  kærlighed  til  min  mand, 
kærlighed  til  min  Gud  og  mit 
fædreland. 

„Jeg  behøver  din  hjælp  for  at  nå 
tilbage  til  min  sande  stilling  — 
for  at  kunne  leve  op  til  det,  jeg 
blev  skabt  til. 

„Åh  du  mit  mandlige  medmen- 
neske, jeg  ved,  du  vil  kunne  finde 
vejen." 

Dette,  tror  jeg,  er  et  ønske,  der 
findes  i  enhver  sand  kvindes 
hjerte  i  dag.  Det  synes  klart  som 
dagen:  at  følge  nutidens  yderlig- 
gående modeluner  er  at  fæste  lid 
til  de  menneskers  anstrengelser, 
der  kun  tilstræber  at  vælte  men- 
nesket ned  fra  den  piedestal, 
hvor  det  i  følge  Skaberens  plan 
hører  til.  Kvinden,  der  blotter  for 
meget  af  sit  legeme  eller  er  pran- 
gende klædt,  er  ofte  billedet  på 
en  kvinde,  der  på  denne  måde 
søger  det  modsatte  køns  op- 
mærksomhed, fordi  hun  i  følge 
sin  egen  mening  ikke  er  tiltræk- 
kende nok.  Den  kvinde  er  ilde 
stedt.  Det,  at  en  kvinde  efterligner 
mændenes  påklædning,  siges 
der,  tilskynder  til   sexuelle   per- 


versioner, hvor  mændene  bliver 
kvindelige,  og  kvindernes  ønsker 
bliver  som  mænds. 
Hvis  en  kvinde  vil  bevare  og 
værne  om  den  identitet,  som  Gud 
har  givet  hende,  kan  hun  fange  og 
fastholde  sin  mands  kærlighed 
og  være  genstand  for  beundring 
fra  de  menneskers  side,  der  sæt- 
ter pris  på  yndig,  naturlig  og  ædel 
kvindelighed.  Mit  råd  til  jer  søstre 
er  først  og  fremmest  at  være  det, 
som  Gud  skabte  jer  til  at  være, 
nemlig  ægte  kvinder. 
I  morges  var  jeg  sammen  med 
nogle  af  vore  søskende,  nogle  af 
vore  ledere.  En  af  dem  sagde,  at 
han  for  nylig  i  to  forskellige  til- 
fælde var  blevet  bedt  om  at  give 
en  kvinde  en  særlig  velsignelse, 
så  hun  kunne  få  børn.  Ved  at  stil- 
le spørgsmål  blev  det  ham  klart, 
at  de  i  begyndelsen  af  deres  æg- 
teskab ikke  havde  været  villige 
til  at  få  børn,  og  nu,  hvor  de  øn- 
skede det,  var  det  dem  ikke  mu- 
ligt. 

En  anden  af  vore  brødre  sagde 
hertil:  „Det  minder  mig  om  noget, 
jeg  selv  har  oplevet.  Min  kone  og 
jeg  var  ganske  unge,  da  vi  giftede 
os,  og  vi  nåede  at  få  fem  børn, 
før  min  kone  blev  28  år  gammel. 
Så  skete  der  et  eller  andet,  og  vi 
kunne  ikke  få  flere  børn."  Han 
fortsatte:  „Hvis  vi  havde  udsat  at 
få  børn,  til  jeg  var  færdig  med 
min  uddannelse,  hvilket  var  om- 
kring det  tidspunkt,  ville  vi  for- 
modentlig aldrig  have  fået  børn." 
Når  jeg  tænker  på  dem,  som  ind- 
går i  det  hellige  ægteskab  og 
modtager    budene    om    at   blive 

frugtbare  og  mangfoldige  og  op- 
fylde jorden,  og  som  så  med  vilje 
lader  hånt  om  befalingen,  så  tæn- 
ker jeg  mig  muligheden  af,  at 
Herren,  når  de  så  senere  ønsker 
at  få  børn,  tænker:  „Måske  er  det 
på  tide,  at  I  kulegraver  jeres  sam- 
vittighed lidt  og  kommer  i  tanker 
om,  hvorfor  I  blev  anbragt  her  på 
jorden." 

I  dag  er  det  underligt  nok  sådan, 
at  halvdelen  af  jordens  indbyg- 
gere prøver  på  at  forhindre  liv  i 
at  blive  til  og  udfolde  sig,  mens 
den  anden  halvdel  forsøger  at 
forlænge  menneskets  levetid. 
Har  I  nogen  sinde  tænkt  overdet? 
Hvor  står  vi  brødre  og  søstre  i 
denne  konflikt?  Det  er,  når  vi  for- 
søger at  lave  om  på  naturen,  at 
der  er  noget  galt,  for  der  er  nogen 
ting,  som  kvinder  gør  og  udfører, 
der  falder  naturligt  i  følge  den 
guddommelige  orden.  Et  af  de 
vigtigste  ansvar,  I  har,  er  at  være 
hustruer  —  sande  kammerater 
og  medhjælpere  for  jeres  mænd. 
Der  er  sagt,  at:  „Ingen  mand  kan 
leve  fromt  eller  dø  i  retfærdighed 
uden  en  hustru" ;  og  det  er  sandt. 
Selv  Gud  har  sagt:  „Det  er  ikke 
godt  for  mennesket  at  være  ene; 
jeg  vil  gøre  ham  en  medhjælp, 
sompassertil  ham."  (1. Mos. 2:18) 
Der  kan  lægges  endnu  større  be- 
tydning i  apostlen  Paulus  påstand, 
end  folk  normalt  er  villige  til.  Han 
sagde:  „Dog,  i  Herren  er  det 
således,  at  hverken  er  kvinden 
noget  uden  manden  eller  manden 
noget  uden  kvinden."  (1.  Kor. 
11:11)  Han  lærte  sandheden,  om 
at  kun  gennem  det  hellige  ægte- 


skab indgået  for  tid  og  evighed, 
gennem  den  nye  og  evige  pagt, 
kan  manden  og  kvinden  nå  de 
højeste  belønninger  i  Det  cele- 
stiale  Rige,  men  han  kunne  lige 
så  godt  blot  have  understreget 
det  uendelige  store  behov,  mand 
og  hustru  har  for  hinanden  i  den- 
ne verden.* 

Da  afdøde  præsident  George 
Albert  Smith2  talte  om  forholdet 
mellem  mand  og  hustru,  udlagde 
han  det  på  følgende  måde: 
„Da  Gud  udførte  en  symbolsk 
handling  som  billede  på  forholdet 
mellem  manden  og  kvinden,  sag- 
de han  ikke,  at  kvinden  skulle  ta- 
ges af  nogle  knogler  fra  mandens 
hoved,  så  hun  kunne  herske  over 
ham,  ej  heller  af  en  knogle  fra 
mandens  fod,  så  hun  skulle  ned- 
trampes af  ham,  men  af  et  ben 
fra  hans  side,  så  hun  kunne  være 
hans  kammerat  og  ligemand  og 
hans  medhjælp  i  hele  deres  liv 
sammen." 

Jeg  er  bange  for,  at  nogle  mænd 
har  misfortolket  erklæringen  om, 
at  de  er  overhovedet  i  hjemmet, 
og  at  hustruen  skal  adlyde  hans 
lov.  Brigham  Young  belærte  æg- 
temændene således:  „Lad  æg- 
temanden og  familiefaderen  lære 
at  bøje  sig  for  Guds  vilje,  og 
derefter  lære  koner  og  børn  den- 
ne lektie  ved  deres  eget  eksem- 
pel såvel  som  gennem  vejled- 
ning." (Discourses  of  Brigham 
Young  (Deseret  Book  Co.,  1925), 
siderne  306-307.) 
Dette  er  det  samme  som  at  sige, 
at  kvinden  skal  adlyde  mandens 
bud  i  samme  målestok,  som  man- 


den adlyder  Guds  bud.  Det  for- 
ventes ikke  af  en  kvinde,  at  hun 
skal  være  sin  mand  underdanig, 
hvis  det,  han  byder,  er  i  modstrid 
med  Herrens  vilje. 
Det  må  have  været  en  person 
med  dyb  indsigt  i  det  ægteskabe- 
lige liv,  der  sagde,  at  den  gode 
hustru  har  rådighed  over  manden 
i  hvilken  som  helst  jævnbyrdig 
sag,  ved  stadig  at  adlyde  ham. 
Jeg  vil  overlade  til  jer  søstre  at 
bruge  dette  med  visdom  i  jeres 
ægteskabelige  samliv.  Den  gode 
hustru  har  rådighed  over  manden 
i  hvilken  som  helst  jævnbyrdig 
sag,  ved  stadig  at  adlyde  ham. 
Men  derfindes  kvinder,  derendnu 
ikke  har  været  bud  efter,  som 
endnu  ikke  har  modtaget  et  ægte- 
skabstilbud, som  de  kunne  sige 
ja  til,  eller  som  har  været  i  stand 
til  at  få  børn,  og  de  bliver  måske 
vemodige  og  eftertænksomme 
ved  de  ord,  jeg  har  talt.  Men  til 
dem  har  præsident  Young  sagt: 
„Mange  af  søstrene  sørger,  fordi 
de  ikke  er  blevet  velsignet  med 
børn.  Men  I  skal  opleve  en  tid, 
hvor  I  har  millioner  af  børn  om- 
kring jer.  Hvis  I  holder  pagterne  i 
ære,  vil  I  blive  mødre  til  nationer." 
(„Discourses",  side  310.) 
Mange  gange  har  jeg  sagt  til 
unge  par,  der  stod  ved  alteret  for 
at  blive  viet:  Lad  aldrig  ægte- 
skabets ømme  intimitet  blive 
dyrisk.  Lad  jeres  tanker  dufte  af 
solskin.  Lad  jeres  ord  være  in- 
spirerende og  opløftende,  hvis  I 
ønsker  at  holde  forelskelsen  ung 
hele  jeres  ægteskab  igennem. 
Jeg  faldt  over  et  udklip  med  nogle 


268 


citater  af  Dr.  Henry  Link  fra  artik- 
len „Kærlighed,  ægteskab  og 
børn"  angående  moderskabets 
velsignelser: 

„Jeg  er  overbevist  om,  at  det  at 
få  børn  er  et  ægtepars  største  og 
mest  afgørende  kærlighedser- 
klæring til  hinanden.  Det  er  et 
meget  sigende  vidnesbyrd,  om  at 
det  ægteskab  er  helt  og  fuldt.  Det 
opløfter  ægteskabet  fra  egoistisk 
kærlighed  og  fysisk  glæde  og 
opofrelse  for  at  fremme  et  nyt 
lille  liv.  Det  sætter  selvopofrelse 
i  højsædet  i  stedet  for  selv-for- 
kælelse.   Det  viser,    at   manden 


stoler  på  sine  egne  evner  til  at 
sørge  for  familiens  sikkerhed,  og 
at  hans  hustru  ligeledes  har  tillid 
til,  at  han  kan.  Resultatet  er  en 
følelse  af  åndelig  sikkerhed,  som, 
mere  end  noget  andet,  også  frem- 
mer den  materielle  sikkerhed." 
Der  kan  hverken  siges  eller  skri- 
ves for  meget  om,  at  kvindens 
vigtigste  rolle  er  at  være  mor. 
Man  siger,  at  Napoleon3  spurgte 
Madame  Campan:  „Hvad  mang- 
ler der  i,  at  Frankrigs  ungdom 
kan  blive  godt  opdraget  og  ud- 
dannet?" „Gode  mødre",  lød 
hendes  svar.  Kejseren  blev  stærkt 


imponeret  af  dette.  „Her",  sagde 
han,  „har  vi  et  helt  system  i  et 
eneste  ord  —  mor." 
Henry  Ward  Beecher4  skrev: 
„Moderens  hjerte  er  barnets  klas- 
seværelse." Jeg  tror  af  hele  mit 
hjerte,  at  det  virkeligt  er  sandt. 
Gentagne  gange  har  jeg  sagt  til 
præstedømmets  ledere,  at  det 
vigtigste  arbejde,  de  nogensinde 
vil  komme  til  at  udføre,  foregår 
inden  for  deres  egne  fire  vægge. 
Gennem  årene  har  jeg  spurgt 
mødrene  til  familier  med  mange 
børn  —  familier,  som  det  gik 
godt  —  hvad  der  gjorde,  at  det 
gik  børnene  godt.  Jeg  genkalder 
mig  det,  som  en  mor  trak  frem 
som  det  vigtigste,  da  hun  skulle 
besvare  mit  spørgsmål:  „Jeg  var 
altid  til  rådighed,  når  der  skete 
noget  vigtigt  for  mine  børn,  me- 
dens de  voksede  til."  En  anden 
mor  sagde:  „Vi  gjorde  os  enorm 
umage  med  det  første  barn;  og  så 
brugte  de  andre  det  første  barn 
som  mønster."  Med  den  erfaring, 
jeg  efterhånden  har  erhvervet 
mig,  ville  jeg  næppe  standse  ved 
det  første  barn,  jeg  ville  blive  ved 
med  at  sætte  alle  mine  kræfter 
ind  på  opgaven.  Men  alligevel 
ligger  der  en  sandhed  gemt  i  dette 
råd. 

En  anden  prøve  på  sandt  moder- 
skab blev  omtalt  af  en  kvinde  fra 
en  af  Idaho  stavene.  Jeg  havde 
udtalt  en  meget  hård  kritik,  da  jeg 
så,  at  de  kaldte  fædre  og  mødre 
til  at  tjene  i  organisationerne,  hvor 
det  ville  blive  nødvendigt,  at  beg- 
ge forældrene  var  borte  fra  hjem- 
met på  samme  tid.  Jeg  tror  nok, 

at  jeg  udtrykte  mig  lidt  vel  be- 
stemt. En  af  rådgiverne  blev  irri- 
teret og  sagde,  at  de  efter  den 
tale  ville  miste  en  hel  del  af  deres 
ledere  og  funktionærer,  og  han 
fik  mig  således  til  at  tænke,  at  jeg 
hellere  måtte  omvende  mig  fra, 
hvad  jeg  havde  sagt.  Ved  mødet 
om  eftermiddagen  sad  jeg  ved 
siden  af  præsidentinden  for  sta- 
vens hjælpeforening,  og  til  hende 
sagde  jeg:  „Man  fortæller  mig,  at 
du  har  ni  børn.  Vil  du  ofre  nogle 
minutter  på  at  fortælle  os,  hvor- 
dan du  har  været  i  stand  til  at  op- 
drage så  stor  en  børneflok  på 
den  rigtige  måde  og  alligevel  ar- 
bejde aktivt  i  kirken,  ovenikøbet 
for  det  meste  som  leder,  i  al  den 
tid,  du  har  været  gift?"  Jeg  vidste 
ikke,  hvad  hun  ville  sige,  men  jeg 
bad  om,  at  hun  ville  sige  det  jeg 
håbede. 

Hun  sagde:  „Tja,  først  og  frem- 
mest fulgte  jeg  min  afdøde  mors 
eksempel.  Jeg  opdrog  mine  børn, 
som  hun  opdrog  os."  Tænk  en- 
gang over  det.  At  være  en  god 
mor  har  ikke  noget  med  tid  at 
gøre,  det  er  evigt  og  spænder 
over  år  og  evigheder.  Hvis  I  har 
klaret  jeres  arbejde  i  hjemmet 
godt,  så  vil  jeres  sønner  og  døtre 
i  tiderne  fremover  søge  at  være 
gode  forældre  ud  fra  jeres  ek- 
sempel. 

„Dernæst",  sagde  hun,  „giftede 
jeg  mig  med  alle  tiders  gode  føl- 
gesvend. Farmand  og  jeg  satte 
os  altid  ned  sammen,  når  en  af  os 
blev  kaldet  til  en  stilling,  og  talte 
om  det.  Vi  havde  besluttet,  at  vi 
begge  ville  være  aktive  i  kirke- 


arbejdet, hvis  vi  kunne  arbejde  i 
organisationer,  der  muliggjorde, 
at  jeg  kunne  være  hjemme  hos 
børnene,  når  han  var  til  møder, 
og  omvendt."  Så  tilføjede  hun,  at 
dette  havde  de  praktiseret  gen- 
nem alle  de  år,  hvor  børnene  vok- 
sede op.  „Og  endelig",  sagde 
hun,  „har  jeg  et  umisteligt  vidnes- 
byrd, om  vor  Herre  og  Frelser, 
Jesu  Kristi  guddommelige  mis- 
sion." 

Jeg  giver  disse  eksempler  på  det 
at  være  en  god  mor.  Tænk  over 
dem.  Det  er  storslåede  eksem- 
pler, hvor  kvinderne  i  vidunderligt 
kammeratskab  har  samarbejdet 
med  deres  mænd  om  at  opdrage 
sønner  og  døtre  til  et  sandt  vid- 
nesbyrd om  Frelserens  guddom- 
melige mission.  Det  er  det,  der 
danner  et  sammentømrende 
grundlag  for  familien,  når  der  er 
ting,  der  nødvendigis  må  gøres 
og  siges  under  børnenes  op- 
vækst, hvis  vi  ønsker,  at  de  skal 
føres  frelst  igennem. 
Jeg  kommer  nu  til  noget,  der  for 
nogle  godt  kan  være  et  kildent 
emne.  Selvom  omstændighederne 
nødvendiggør  at  nogle  familie- 
mødre må  arbejde,  fordi  familien 
ikke  kan  klare  sig  for  det,  faderen 
tjener,  eller  fordi  de  er  blevet 
enker,  må  de  alligevel  ikke  negli- 
gere deres  pligter  i  hjemmet,  spe- 
cielt ikke  med  henblikpå børnene. 
Jeg  føler,  at  kvinderne  i  dag  er 
blevet  ofre  for  det  moderne  livs 
krav  om  et  forøget  tempo.  Det  er 
ved  at  opbygge  deres  moderlige 
intuition  og  et  nært  forhold  til 
børnene,  at  de  er  i  stand  til  at 


være  på  bølgelængde  med  deres 
børn  og  opdage  de  første  tegn  på 
vanskeligheder,  farer  og  bekym- 
ringer, der,  hvis  man  fanger  dem 
i  tide,  måske  i  det  lange  løb  kan 
redde  børnene  fra  virkelig  ulyk- 
ke. 

At  ansvaret  som  forældre  er  af 
allerstørste  vigtighed,  blev  fast- 
slået for  os  af  en  af  vore  store 
ledere,  nu  afdøde,  præsident  J. 
Reuben  Clark,  Jr.,  i  en  tale,  som 
han  holdt  for  mange  år  siden.  Han 
sagde  følgende: 

„Arbejdet  med  at  opdrage  hviler 
først  og  fremmest  på  hjemmet, 
som  opbygges  af  en  far  og  en 
mor,  der  har  indgået  de  hellige 
celestiale  pagter,  som  ledes  af  en 
retfærdig  mand,  der  bærer  Guds 
søns  hellige  præstedømme.  Dette 
hjem  skal  uden  undtagelse  være 
et  hjem,  hvor  man  lever  efter 
budene,  et  hjem  fuldt  af  moralsk 
renhed,  af  glæde;  et  lovlydigt 
hjem,  i  stort  og  småt,  både  hvad 
de  verdslige  og  de  kirkelige  love 
angår,  hvor  man  giver  gavmildt, 
hvor  tålmodigheden,  høfligheden, 
loyaliteten,  opofrelsen  og  først 
og  fremmest  åndeligheden  har  til 
huse;  et  hjem  fyldt  af  brændende 
vidnesbyrd  og  stor  viden  om 
evangeliet. 

„Hver  eneste  en  af  os  må  skabe 
et  sådant  hjem  for  vore  børn,  hvis 
vi  skal  undgå  fordømmelse  og 
tjene  Gud,  som  han  har  budt  os, 
og  nå  det,  som  er  lovet  os." 
Hvis  en  kvinde  er  blevet  enke  og 
derfor  bliver  nødt  til  at  have  ude- 
arbejde, bør  hun  gå  til  sin  biskop 
og  til   hjælpeforeningens  præsi- 

dentinde.  Hjælpeforeningens  sø- 
stre bør  så  holde  øje  med  det 
hjem  og  passe  på,  at  moderens 
små  børn  ikke  mangler  noget,  når 
hun  ikke  selv  kan  være  der.  Må- 
ske burde  der  for  en  tid,  medens 
børnene  er  små,  gives  så  megen 
materiel  hjælp,  at  moderen  ikke 
behøver  at  forlade  børnene.  Husk, 
dette  er  tiden,  hvor  vi  først  og 
fremmest  må  have  børnenes  vel- 
færd i  hjemmet  for  øje. 
For  mindre  end  et  år  siden,  sagde 
en  fremtrædende  taler  ved  en 
lokal  foreningsmiddag  følgende: 
„  Landet  har  valgt  den  forkerte  vej 
til  løsningen  af  mange  spørgsmål. 
Vi  tager  os  af  lovovertræderen, 
efter  at  han  er  blevet  lovover- 
træder; af  stofmisbrugeren,  efter 
at  han  er  begyndt  at  misbruge 
stoffer;  af  forbryderen,  efter  at 
han  er  blevet  forbryder.  Vi  glem- 
mer, at  vi  burde  gøre  noget  for  de 
unge,  før  problemerne  opstår. 
Der  er  intet,  der  kan  erstatte  et 
godt  familieliv.  Det  er  herigennem 
at  børnene  opdrages,  her  de  dan- 
ner deres  vaner;  det  er  her,  de 
får  kræfter  til  at  se  verden  i  øjne- 
ne. Den,  der  er  imod  det  „etab- 
lerede samfund",  giver  samfundet 
skylden  for,  at  han  ikke  kan  kom- 
munikere med  sine  forældre." 
Foredragsholderen,  der  var  en 
fremtrædende  embedsmand  fra 
Puerto  Rico,  sluttede  af  med  at 
sige:  „Den  dag,  vi  afskaffer  fa- 
milien, som  den  vigtigste  enhed  i 
samfundet,  er  vi  fortabte.  I  gen- 
nemsnitsfamilien  er  det  begræn- 
set, hvor  megen  tid  voksne  og 
børn  har  sammen.  Denne  korte 


tid  bør  bruges  godt  og  til  fælles 
aktiviteter,  som  alle  kan  få  glæde 
af." 

Hvor  mange  gange  er  dette  ikke 
blevet  sagt  i  kirken  i  løbet  af  de 
sidste  50  år?  Men  nu  under- 
streges det  i  det  program,  vi  har, 
der  kaldes  familiehjemmeaften. 
Vi  skulle  være  evigt  taknem- 
melige, at  vi,  gennem  inspiration, 
har  fået  vor  familiehjemmeaften 
og  hjemmelærerprogrammet.gen- 
nem  hvilket  præstedømmet  ar- 
bejder for  at  opmuntre  de  hjem, 
der  endnu  ikke  holder  familie- 
hjemmeaften, til  at  gøre  det. 
I  går  gik  jeg  gennem  forhallen  i 
den  bygning,  hvor  kirkens  kon- 
torer er.  Der  var  en  ung  kvinde 
med  nogle  mindre  børn  omkring 
sig.  Da  vi  hilste  på  hinanden,  for- 
talte hun  mig,  at  hun  kun  havde 
været  medlem  et  par  måneder. 
Jeg  spurgte  hende  om  hendes 
mand.  „Næh",  sagde  hun,  „jeg  er 
alene  med  otte  børn".  Så  sagde 
jeg:  „Du  må  ikke  føle  dig  alene, 
fordi  din  mand  ikke  er  hos  dig. 
Hold  dig  blot  til  dine  hjemme- 
lærere  og  din  biskop."  Hun  smi- 
lede til  mig  og  svarede:  „Bror 
Lee,  jeg  har  de  bedste  hjemme- 
lærere,  nogen  kunne  ønske  sig, 
og  ingen  har  en  bedre  biskop,  end 
vi  har.  Vi  er  ikke  alene.  Vi  har  en 
faderlig  far,  der  holder  opsyn  med 
os,  en  der  bærer  præstedømmet, 
som  nu  er  kommet  ind  i  vort  liv." 
Jeg  blev  inviteret  til  middag  i  et 
hjem  i  Salt  Lake  City,  hvor  en  far 
havde  måtte  undvære  sin  kone  i 
13  år.  Moderen  i  hjemmet  var 
død;  de  ældste  af  børnene  havde 

overtaget  moderens  plads.  Og 
jeg  spurgte,  hvordan  han  havde 
kunnet  klare  sig  uden  sin  kones 
hjælp.  Han  trak  mig  hentilvinduet 
og  pegede  mod  Highland  Parks 
kirkebygning.  Han  sagde:  „Ser 
du  den  bygning?  Jeg  kunne  ikke 
have  klaret  det  uden  kirken.  Jeg 
takker  Gud  for  den  plan,  hvorefter 
kirken  hjælper  hjemmene  med 
at  tage  sig  af  børnene." 
I  hustruer  må  arbejde  for,  at  jeres 
mænd  ikke  forsømmer  børnene. 
Der  må  god  planlægning  til.  Jeg 
fandt  forleden  noget  —  eller 
rettere  min  kone,  Joan,  fandt  det. 
Det  var  en  udtalelse  fra  en  kilde, 
vi  ikke  umiddelbart  ville  have 
efterforsket.  Udtalelsen  stod  i  et 
blad  ved  navn  Family  Circle  og 
var  af  prinsesse  Grace  af  Mo- 
naco. Men  det,  hun  sagde,  kunne 
lige  så  godt  være  sagt  af  en  hjæl- 
peforeningspræsidentinde:  „Jeg 
er  fuldstændig  i  samme  situation 
som  enhver  anden,  der  forsøger 
at  bibeholde  sammenholdet  i  sit 
hjem.  Jeg  må  kæmpe,  ja,  jeg 
mener  kæmpe,  for  at  få  tid  til  at 
være  sammen  med  mine  børn. 
Min  mand  og  jeg  bruger  hvert 
ledigt  øjeblik  til  at  være  sammen 
med  vore  børn  for  at  kunne  dele 
vort  liv  med  dem.  Og  når  der  ikke 
er  nogen  ledige  øjeblikke,  må  jeg 
skabe  nogle." 

En  dommer  blev  spurgt:  „Hvad 
er  det  bedste  middel  mod  ung- 
domskriminalitet?" Og  domme- 
ren, som  var  fra  New  York,  sva- 
rede: „Bibehold  faderen  som  fa- 
milieoverhoved." Se  til,  at  faderen 
indtager  sit  sæde  som  familiens 


overhoved.  To  af  De  Tolv,  jeg  var 
selv  den  ene,  blev  sendt  til  en 
stav,  hvor  hustruen  til  en  af  de 
ledende  autoriteter  havde  brug 
for  hjælp.  Hun  og  hendes  mand 
var  på  nippet  til  at  blive  skilt.  Da 
vi  prøvede  at  tale  denne  kvinde 
til  rette,  sagde  hun,  at  hun  ikke 
havde  været  andet  end  en  ansat 
husholderske  i  hans  hjem;  at  han 
havde  brugt  sit  arbejde  og  kirken 
som  undskyldning  til  at  komme 
frem.  Enten  det  nu  var  tilfældet 
eller  ej,  havde  hun  i  hvert  fald 
givet  efter,  var  blevet  bitter  og 
havde  kastet  sig  i  armene  på  en 
slyngel,  der  bortledte  hendes 
kærlighed  fra  hendes  mand. 
For  nylig  var  der  en  kvinde,  der 
klagede  over,  at  hun  fuldstændig 
savnede  bare  den  mindste  smule 
selskab,  og  at  hun  og  børnene 
ikke  fik  lov  til  at  tage  del  i  man- 
dens liv.  Lad  det  ikke  ske  i  jeres 
hjem.  Hvis  det  er  nødvendigt,  så 
kæmp  for,  at  I  og  jeres  mænd  og 
jeres  børn  kan  tilbringe  nogen  tid 
sammen. 

En  anden  vigtig  ting  er  det,  vi  kal- 
der barmhjertighedsgerninger. 
Min  tante,  Jeanette  McMurrin,  for- 
talte mig  følgende  historie:  Hun 
var  enke  og  boede  hos  sin  datter. 
En  morgen  kom  hendes  datter 
ind  til  hende  og  sagde:  „Mor,  vi 
har  ikke  noget  at  spise.  Min  mand 
er,  som  du  ved,  arbejdsløs.  Jeg 
er  ked  af  det,  mor." 
Tante  Jeanette  fortalte,  at  hun 
klædte  sig  på,  gjorde  sit  husar- 
bejde, gik  så  ind  til  sig  selv,  luk- 
kede døren  og  knælede  ned. 
„Kære    himmelske    Fader",    bad 


hun,  „hele  mit  liv  har  jeg  prøvet 
på  at  holde  budene;  jeg  har  be- 
talt min  tiende;  jeg  har  tjent  kir- 
ken. Vi  har  ingen  mad  i  huset  i 
dag.  Fader,  vil  du  ikke  bevæge 
en  eller  andens  hjerte,  så  vi  ikke 
skal  være  sultne."  Hun  fortalte,  at 
hun  derefter  gik  rundt  med  et  glad 
hjerte,  idet  hun  tænkte,  at  alting 
ville  gå  i  orden. 

Få  timer  efter  blev  der  banket  på 
døren,  og  der  stod  en  lille  pige  fra 
nabolaget  med  armene  fulde  af 
fødevarer.  Idet  enken  forsøgte  at 
holde  tårerne  tilbage,  tog  hun 
barnet  ind  i  køkkenet  og  sagde: 
„Stil  det  her,  og  sig  til  din  mor,  at 
dette  kommer  som  svar  på  vore 
bønner  idag.  Vi  havde  slet  ingen 
mad  i  huset." 

Det  siger  sig  selv:  Den  lille  pige 
gik  hjem  igen  og  fortalte  mode- 
ren, hvad  der  var  blevet  sagt,  og 
lidt  senere  var  hun  der  igen  med 
endnu  en  favnfuld.  Da  hun  bar 
tingene  ind  i  huset  spurgte  hun: 
„Kommer  jeg  også  denne  gang 
som  svar  på  en  bøn?" 
Tante  Jeanette  svarede:  „Nej,  min 
ven,  denne  gang  kommer  du  for 
at  opfylde  et  løfte.  For  50  år  siden, 
da  din  bedstemor  ventede  et  lille 
barn,  havde  hun  ikke  noget  at 
spise,  var  dårligt  ernæret  og  af- 
svækket. Jeg  var  den  lille  pige, 
der  kom  med  mad  til  hende,  så 
hun  kunne  få  kræfter  til  at  føde 
sin  lille  pige,  der  senere  blev  din 
mor."  Så  sagde  hun:  „Herren  sag- 
de: ,Kast  dit  brød  på  vandet,  thi 
du  får  det  igen,  går  end  lang  tid 
hen.'  Denne  gang  har  du  båret  de 
fødevarer  tilbage  til  mig,  som  jeg 

bragte  din  bedstemor,  så  at  din 
mor  kunne  blive  født."  (Se  Præd. 
11:1.)  Barmhjertighedsgerninger! 
Den  store  Kong  Benjamin  sagde, 
da  han  talte  om  gode  gerninger: 
„.  .  .  at  alle  I,  som  afviser  betle- 
ren, fordi  I  intet  har;  jeg  ville  øn- 
ske, I  ville  sige  i  hjertet:  Jeg  giver 
ikke  noget,  fordi  jeg  ikke  har  no- 
get, men  dersom  jeg  havde,  ville 
jeg  give.  Dersom  I  siger  dette  i 
hjertet,  er  I  uden  skyld,  men  ellers 
er  I  fordømt,  og  jeres  fordøm- 
melse er  retfærdig,  thi  I  begærer 
det,  som  I  ikke  har  modtaget.  (Mo- 
siah  4:24-25.) 

Herren  dømmer  os  ikke  alene  ef- 
ter de  ting,  vi  gør,  men  efter  vort 
hjertes  hensigter.  Profeten  Joseph 
Smith  så  i  et  syn  sin  far  og  mor 
og  sin  bror  Alvin  i  Det  celestiale 
Rige,  og  det  undrede  ham  meget. 
Hvordan  kunne  Alvin  være  i  Det 
celestiale  Rige,  når  han  ikke  var 
blevet  døbt  og  døde,  før  kirken 
blev  organiseret?  Og  Herren  sag- 
de: 

„Alle  som  er  døde  uden  kend- 
skab til  dette  evangelium,  men 
som  ville  have  modtaget  det,  hvis 
de  havde  fået  lov  til  at  blive,  skal 
arve  Guds  celestiale  Rige."  (Do- 
cumentary  History  of  the  Church, 
bind  2,  side  380)  På  samme  måde 
skal  hustruer  og  mødre,  som  er 
blevet  nægtet  hustruens  og  mo- 
derens velsignelser  i  dette  liv  — 
men  som  i  deres  hjerter  siger:  jeg 
ville  gøre  alt  det,  dersom  jeg  blot 
kunne  —  blive  velsignet  af  Her- 
ren, som  om  de  havde  gjort  det, 
og  i  den  kommende  verden  vil  de, 
som   i  deres  hjerter  ønskede  at 

tjene,  men  ikke  kunne  ogvaruden 
egen  skyld,  få  kompensation. 
Det  stærkeste  våben,  vi  har  mod 
de  onde  kræfter  i  verden  i  dag, 
ligegyldigt,  hvad  det  er,  er  et  umi- 
steligt vidnesbyrd  om  vor  Herre 
og  Frelser,  Jesus  Kristus.  Belær 
jeres  små  børn,  mens  de  sidder 
på  jeres  skød,  og  de  vil  vokse  op 
og  forblive  stærke  og  trofaste.  De 
vil  måske  komme  på  afveje,  men 
jeres  kærlighed  og  tro  vil  bringe 
dem  tilbage.  Husk,  hvad  præsi- 
dent McKay  sagde,  og  som  om- 
skrevet lyder  således:  „Ingen 
succes  kan  opveje,  når  du  fejler  i 
hjemmet."  Husk  også,  at  intet 
hjem  har  fejlet,  så  længe  det  ikke 
opgiver  ævret.  Hvis  en  16-17  årig 
er  umulig,  så  giv  ikke  op.  Bibe- 
hold et  bånd  af  tro  og  kærlighed 
og  knyt  ham  til  jer  med  det.  Vi  er 
Guds  børn,  og  han  giver  ikke  op. 
At  Herren  må  hjælpe  os  til  at 
være  ens  over  for  alle  hans  børn, 
skal  være  min  ydmyge  bøn  i  vor 
Herre  Jesu  Kristi  navn.  Amen.     Q 


1  Luther,  Martin  (1483—1546)  tysk  munk,  grund- 
lægger af  protestantismen. 

2  Smith,  George  Albert  (1870—1951)  præsident 
for  kirken  (1945—1951). 

3  Napoleon     (1769—1821)     Fransk     kejser     fre 
1804—1805. 

4  Beecher,  Henry  Ward  (1813—1887)  amerikansk 
protestantisk  præst,   redaktør. 


Er  „Mormons  Bog" 
en  ny  Bibel  ?? 

AF  JØRGEN  W.  SCHMIDT 

Der  gik  kun  ét  år,  efter  at  de  første 
mormoner  var  kommet  til  Danmark 
i  1850,  før  den  første  udgave  af 
„Mormons  Bog"  blev  trykt  -  568 
tættrykte  sider.  Alene  det  beviser, 
hvor  stor  betydning  mormonerne  til- 
lægger den  bog,  som  da  også  har 
givet  dem  deres  navn,  der  i  virkelig- 
heden er  et  øgenavn,  idet  mormon- 
kirken egentlig  hedder  Jesu  Kristi 
Kirke  af  Sidste  Dages  Hellige. 
Nu  er  der  kommet  et  nyt  oplag  af 
bogen,  sjette  danske  udgave  sjette 
oplag,  og  den  er  hermed  trykt  i 
85.000  eksemplarer.  Det  kan  nok 
give  anledning  til  eftertanke,  og  da 
mormonkirken  kan  rose  sig  af  at 
være  i  meget  stærk  talmæssig  ud- 
vikling —  der  er  nu  3  millioner  af 
dem  i  verden,  er  der  grund  til  at 
tage  bogen  op  til  ny  vurdering.  Den 
er  grundlaget  for  hele  mormonbe- 
vægelsen. Og  da  videnskaben  på 
områder,  der  tangerer  bogen,  er 
kommet  langt  forud  for,  hvad  der  lå 
til  grund  for  de  hidtidige  betragtnin- 
ger over  den,  som  er  kommet  til 
udtryk  i  leksika,  artikler  og  bøger, 
kan  resultatet  af  en  sådan  nyvurde- 
ring nok  komme  til  at  give  over- 
raskelser. 

Meget  kort  fortalt  er  mormonernes 
egen  beskrivelse  af  bogens  tilblivel- 
se denne:  „I  1820  fik  en  14-års 
dreng,  Joseph  Smith,  i  staten  New 
York  en  åbenbaring.  I  synet  fortalte 
Gud  Faderen  og  Jesus  Kristus  ham, 
at  han  ikke  skulle  slutte  sig  til  no- 
gen kirke,  men  at  han  skulle  blive 
et  redskab  til  genoprettelse  af  Guds 
sande  kirke.  Syv  år  senere  fik  han 
overdraget  nogle  nedgravede  pla- 
der med  indskriptioner,  som  han 
ved  hjælp  af  det  instrument,  der  i 
Det  gamle  Testamente  kaldes: 
„Urim  og  Thummim"  blev  sat  i 
stand  til  at  oversætte.  I  1830  udkom 
denne  oversættelse  på  engelsk  un- 
der navnet:  „Mormons  Bog". 
Selvfølgelig  måtte  en  så  fantastisk 
historie  møde  modstand.  Joseph 
Smith  blev  i  1844  dræbt  af  pøbelen, 
der  var  blevet  ophidset  af  præste- 


standen. Brigham  Young  blev  den 
nye  leder  af  bevægelsen,  og  han 
førte  de  20.000  mormoner  den  lange 
vej  over  prærierne  til  egnene  om- 
kring Den  store  Saltsø,  der  nu  er 
staten  Utah. 

Stjal  Joseph  Smith  manuskriptet? 
For  mormonernes  modstandere  var 
det  nødvendigt  at  finde  en  plausibel 
forklaring  på,  at  en  ulærd  mand  på 
blot  25  år  havde  produceret  et 
værk,  der  i  tankegang,  opbygning, 
indhold  og  sproglige  form  var  så 
helt  usædvanlig  og  simpelthen  re- 
volutionerende med  hensyn  til  den 
dengang  meget  ringe  viden  om  Mel- 
lem- og  Sydamerikes  kulturrige  før 
spanierne. 

Man  fandt  et  godt  argument,  der 
ikke  alene  stemplede  bogen  som  et 
falskneri  men  også  Joseph  Smith 
som  en  tyv.  Historien  gengives 
typisk  ved  denne  leksikonnotits: 
„Kort  efter  at  mormonerne  havde 
begyndt  deres  propaganda,  hævde- 
des det  imidlertid,  at  Mormons  Bog 
var  et  plagiat  af  et  manuskript,  Sa- 
muel Spauldings:  „Det  genfundne 
Manuskript".  Både  Spauldings  enke 
og  hans  broder  anlagde  retssag, 
men  det  kunne  ikke  bevises,  at  Jo- 
seph Smith  ved  en  mellemmands 
hjælp  havde  benyttet  Spauldings 
manuskript  ved  udarbejdelsen  af 
„Mormons  Bog"."  Men  tilbage  står 
jo  beskyldningen  og  mistanken,  og 
det  har  utallige  mindre  seriøse  om- 
taler i  højeste  grad  benyttet  sig  af. 
Med  udeladelse  af  oplysningen  om, 
at  sagen  afvistes! 

Nu  er  der  imidlertid  for  alvor  og  for 
stedse  rammet  en  pæl  gennem  den 
historie:  Præsidenten  for  Oberlin 
College  i  Ohio,  USA,  James  H.  Fair- 
child,  har  på  Hawaii  fundet  det  op- 
rindelige manuskript  til  Spauldings 
roman  og  har  udgivet  det  på  tryk. 
Det  er  tydeligt,  at  det  kun  ganske 
vagt  har  lighed  med  „Mormons 
Bog".  Fairchild  har  offentliggjort  en 
erklæring,  der  ganske  afviser,  at 
Joseph  Smith  kan  have  benyttet  det 
som  grundlag  for  „Mormons  Bog". 
„Man  må  finde  en  anden  forklaring 
på  „Mormons  Bog",  hvis  en  forkla- 
ring forlanges",  skriver  han. 

En  sammenligning  af  de  to  bøger 
godtgør  adskillige  forskelle:  Spaul- 
dings  fylder  i  tekstmængde  kun  en 
tiendedel  af  „Mormons  Bog".  Den 
tager  sin  begyndelse  i  året  315  efter 
Kristus,  mens  „Mormons  Bog"  be- 
gynder 600  år  før  Kristus.  Spaulding 
fortæller  om  en  mand,  der  fra  Rom 
sejler  mod  Storbritannien  men  af  en 
storm  drives  mod  Atlanterhavet  til 
Amerika,  hvor  han  tages  tilfange  af 
indianere  i  Delaware,  hvor  han  bli- 
ver i  to  år.  For  en  stor  del  er  bogen 
en  kærlighedshistorie  af  temmelig 
slibrig  karakter.  „Mormons  Bog" 
beretter  om  en  profet,  som  i  Pa- 
læstina forkynder  Guds  vrede  over 
folkets  ugudelighed,  og  som  forud- 
siger, at  Jerusalem  vil  blive  ødelagt. 
Da  kun  få  tror,  drager  han  med  sin 
familie  ud  i  ørkenen,  hvor  han  ved 
Det  røde  Hav  bygger  skibe,  der 
søsættes  med  familiemedlemmer 
og  nogle  få  tilhængere.  Rejsen 
bringer  dem  over  Det  indiske  Ocean 
til  Amerikas  vestkyst,  hvor  man  slår 
sig  ned  og  udvikler  sig  til  to  folke- 
grupper. Den  ene  holder  sig  gen- 
nem århundreder  til  stamfaderens 
tro  og  værner  om  de  historiske  op- 
tegnelser, som  man  har  bragt  med 
sig  fra  Jerusalem  (med  Det  gamle 
Testamentes  beretninger),  og  deres 
profeter  viderefører  optegnelserne. 
Efter  Kristi  død  og  opstandelse  i  Je- 
rusalem besøger  han  dette  folk, 
belærer  dem  som  han  gjorde  det 
hos  jøderne,  udvælger  apostle  og 
opretter  sin  kirke.  Han  forlader 
dem  med  opfordring  til  at  holde  fast 
ved  troen.  Imidlertidig  bekriges  det- 
te folk  af  den  anden  gruppe,  der 
omkring  400  år  efter  Kristus  udryd- 
der de  sidste  af  deres  fjender,  efter 
at  Moroni,  den  sidste  af  bogens 
skribenter,  har  gravet  de  hellige 
optegnelser  ned  i  Oumorrah.  Det  er 
disse  optegnelser,  Joseph  Smith 
udgav  som:  „Mormons  Bog". 
Spaulding-historien  kan  altså  udgå 
af  fremtidige  artikler  om  „Mormons 
Bog".  Men  der  er  andre  argumen- 
ter, der  trænger  til  revision: 

Thor  Heyerdahis  papyrusbåde 
Videnskaben    har   hårdnakket    be- 
nægtet, at  der  har  været  forbindel- 


se mellem  den  gamle  og  den  nye 
verden  før  Erik  den  Røde.  At  der 
er  pyramider  begge  steder  (og  utal- 
lige andre  lighedspunkter  i  kultu- 
rerne) siger  man  er  enten  tilfældigt 
eller  resultatet  af  paraleltløbende 
udviklinger.  Imidlertid  har  de  sene- 
ste år  svækket  sådanne  argumenta- 
tioner. Thor  Heyerdahl  har  uigen- 
driveligt ført  bevis  for,  at  det  kan 
lade  sig  gøre  med  selv  skrøbelige 
og  primitive  fartøjer  at  foretage  rej- 
sen over  Atlanterhavet.  Og  at  ægyp- 
terne, der  var  istand  til  at  bygge 
pyramiderne,  ikke  skulle  kunne 
fremstille  lette  skibe,  er  svært  at 
tro.  Perspektiverne  for  en  sammen- 
lignende historieforskning  af  de  to 
kulturer  er  derved  ændret.  Og  hertil 
kommer  nu  den  amerikanske  pro- 
fessor Cyrus  H.  Cordon's  meddelse 
om,  at  han  har  bevis  for,  at  jøder 
kom  til  Amerika  mindst  1000  år  før 
Colombus.  Beviset  er  en  sten,  der 
blev  fundet  af  arkæologer  allerede 
i  1885,  men  hvis  inskription  man 
først  nu  har  tydet.  Bogstavernes  stil 
kan  føres  tilbage  til  Kanaan,  og  tek- 
sten lyder  i  engelsk  oversættelse: 
„For  the  Land  of  Judah".  Stenen 
opbevares  i  Smithsonian  Institute 
i  New  York.  Meddelse  om  fundet  og 
tydningen  udsendtes  den  19.  okto- 
ber 1970  af  Associatet  Press  og  har 
mildest  talt  vakt  furore  i  videnska- 
belige kredse. 

Joseph  Smiths  påstand  i  bogen  fra 
1830  om  en  udvandring  fra  Palæsti- 
na til  Amerika  600  år  før  Kristus  er 
altså  ikke  længere  en  dristig  utopi 
men  er  absolut  sandsynlig  om  mu- 
lig. 

Man  har  angrebet  „Mormons  Bog" 
for  en  række  påstående  anakronis- 
mer: anvendelsen  af  cement,  heste, 
skriftsprog,  osv.,  noget  som  viden- 
skaben benægtede,  at  de  pågæl- 
dende folk  havde  eller  kendte  til. 
Men  i  de  seneste  år  har  videnska- 
ben måttet  erkende,  at  cement  vir- 
kelig har  været  benyttet,  man  har 
fundet  skeletter  af  heste,  der  kan 
dateres  tilbage  til  langt  før  Colom- 
bus. Og  hvad  man  hidtil  har  ment 
var  ornamenter,  er  nu  blevet  tydet 
som  skrevne  budskaber  og  inskrip- 
tioner. 


Sproget  i  Mormons  Bog 
Sprogmæssigt  er  der  den  mærk- 
værdighed ved  „Mormons  Bog",  at 
den  virker  ægte,  det  vil  sige  skrevet 
af  mange  forskellige  forfattere. 
Dens  13  hovedskribenter  har  meget 
forskellig  stil,  og  ordforrådet  er 
stærkt  forskelligartet.  Kun  en  yderst 
dreven  forfatter  ville  kunne  forandre 
stil  i  så  udpræget  grad  fra  kapitel 
til  kapitel. 

Bogens  opbygning  er  kompliceret. 
Holder  man  ikke  hovedet  klart  un- 
der læsningen,  er  det  ofte  svært  at 
adskille  de  forskellige  afsnit  og 
pladers  indhold,  der  handlings-  og 
tidsmæssigt  overlapper  hinanden. 
Det  er  svært  at  forestille  sig,  hvor- 
dan den  unge,  ulærde  Joseph  Smith 
har  haft  teknisk  kunnen  til  at  opbyg- 
ge en  så  sindrig  og  indviklet  roman- 
konstruktion. Og  også  at  finde  en 
rimelig  forklaring  på  årsagen  til  at 
gøre  den  så  indviklet. 
Og  endelig  den  religiøse  forkyndel- 
se. Bogen  hævder  at  være  et  nyt 
(andet)  vidne  om,  at  Jesus  er  Kris- 
tus, verdens  forløser.  Og  det  er 
næppe  muligt  at  påvise  noget  sted 
i  bogen,  der  er  i  modsætning  til 
Kristendommens  forkyndelse  eller 
etiske  opfattelse.  I  hvert  fald  min- 
des jeg  ikke  at  have  set  nogen  teo- 
log gå  i  rette  med  bogens  religiøse 
lære.  Man  har  tilsyneladende  nøje- 
des med  at  spytte  på  bogen  på 
grund  af  de  rent  ydre  forhold  —  og 
har  omhyggeligt  undgået  at  læse, 
eller  i  hvert  fald  kommentere,  tek- 
sten. 

Hvadenten  man  kan  lide  det  eller 
ej,  så  må  man  konstatere,  at  enten 
har  Joseph  Smith  været  en  helt 
usandsynligt  og  mærkværdigt  be- 
gavet forfatter  med  en  overnaturlig 
viden  om  ellers  ukendte  forhold  og 
en  fantasi  som  en  Jules  Verne  — 
eller  bogen  er,  hvad  den  udgiver  sig 
for  at  være,  beretninger  skrevet  af 
en  lang  række  skribenter  over  en 
tusindårig  periode,  beskrivende  en 
iøvrigt  aldeles  ukendt  de  amerikan- 
ske indianeres  historie.  Og  at  bo- 
gen derved  bliver  et  sidestykke  til 
Bibelen. 

Jørgen  W.  Schmidt 


275 


Baseret  på  en  tale  holdt 

AF  ÆLDSTE  BOYD  K.  PACKER, 

fra  De  Tolvs  Råd,  ved  hjælpeforeningens 

generalkonference. 


Begynd  i  dit 
eget  hjem 


Jeg  er  blevet  bedt  om  at  repræsen- 
tere fædrene  indenfor  præstedøm- 
met, og  jeg  henvender  mig  specielt 
til  de  søstre  i  hjælpeforeningerne, 
hvis  mænd  ikke  for  tiden  er  aktive 
i  kirken,  eller  som  endnu  ikke  er  med- 
lemmer af  kirken.  Jeg  ved,  at  det  er 
mange,  jeg  henvender  mig  til.  Og  jeg 
beder  jer,  som  er  så  heldige  at  have 
jeres  mænd  aktive  i  kirken,  om  at 
lade  mine  ord  til  jer  nå  ud  til  jeres 
mere  ulykkeligt  stillede  søstre  gen- 
nem jer.  Læg  vel  mærke  til,  at  jeg  ik- 
ke taler  til  ikke-medlemmer,  men: 
„til  de  søstre,  hvis  mænd  endnu  ikke 
er  medlemmer." 

Når  vi  rejser  ud  til  stavskonferencer 
hver  week-end,  så  møder  vi  altid  een 
eller  to  stavsledere,  som  først  har 
sluttet  sig  til  kirken  efter  mange  år, 
opmuntret  af  en  tålmodig,  og  ofte  alt- 
opofrende  hustru. 

Jeg  har  ofte  sagt,  at  en  mand  ikke 
kan  modstå  at  blive  medlem,  hvis 
hans  kone  virkelig  ønsker  det,  og 
hvis  hun  ved,  hvordan  hun  skal  op- 
muntre ham.  Alt  for  ofte  giver  vi  bare 
op.  Men  man  må  aldrig  give  op,  hver- 
ken i  dette  liveller  i  det  tilkommende. 
Man  må  aldrig  give  op. 
Der  er  mange,  der  har  sluttet  sig  til 
kirken  på  et  meget  sent  tidspunkt  i 
deres  liv,  eller  efter  at  have  tøvet  i 
mange  år,  inden  de  tog  skridtet  fuldt- 
ud. Så  følger  fortrydelsen  over  alle 
de  spildte  år  og  spørgsmålet:  „Hvor- 
for blev  jeg  ikke  klar  over  det  noget 
før?  Det  er  for  sent  for  mig  at  lære 
evangeliet  eller  at  gøre  fremskridt  in- 
den for  det." 

Jeg  synes  at  lignelsen  om  husbon- 
den, der  lejede  arbejdere,  må  kunne 
trøste  noget.  Nogle  arbejdere  lejede 
han  fra  den  første  time  på  dagen  og 
aftalte  en  fast  pris  med  dem.  Så  fandt 
han  nogle  andre  stående  der,  og  han 
spurgte  dem:  „  .Hvorfor  står  I  her  le- 


dige hele  dagen?'  De  svarede  ham: 
, Fordi  ingen  har  lejet  os.'  Da  siger 
han  til  dem:  ,Gå  også  I  hen  i  min  vin- 
gård;' (og  hvad  der  er  retfærdigt,  det 
skal  I  modtage.")  (Det  indrammede 
oversat  og  tilføjet  ifølge  den  engel- 
ske Bibel  O.  A.)  (Matt.  20:6-7) 
Og  således  blev  han  ved  lige  til  den 
elvte  time.  Han  lejede  stadig  arbej- 
dere og  satte  dem  i  arbejde.  Og  da 
dagen  var  forbi,  betalte  han  dem  alle- 
sammen det  samme  beløb.  Men  dem, 
der  var  kommet  først,  knurrede  og 
sagde: 

„  ,Dé  sidste  dér  har  kun  arbejdet  én 
time,  og  du  har  stillet  dem  lige  med 
os,  som  har  båret  dagens  byrde  og 
hede.' 

„Men  han  svarede  dem  og  sagde  til 
en  af  dem:  ,Min  ven!  Jeg  gør  dig  ikke 
uret;  blev  du  ikke  enig  med  mig  om 
en  denar? 

„  Jag,  hvad  der  er  dit,  og  gå!  Men 
jeg  vil  nu  give  den  sidste  dér  lige  så 
meget  som  dig.' 

„  ,Har  jeg  ikke  lov  at  gøre,  som  jeg 
vil,  med  det,  der  er  mit?'  .  .  ."  (Matt. 
20:12-15) 

Det  var  ikke  penge,  han  talte  om. 
Det  celestiale  Riges  porte  står  åbne, 
enten  man  kommer  tidligt  eller  sent. 
Søstre,  I  må  aldrig  opgive  ævred. 
Hvis  I  har  tro  nok,  og  I  ønsker  det  til- 
strækkeligt meget,  kan  I  stadig  kom- 
me til  at  opleve  jeres  mænd  som  fa- 
milieoverhoveder, der  er  aktive  og 
trofaste  i  kirken. 

Nogle  af  dem,  der  forlængst  har  op- 
givet alt  håb,  har  bittert  sagt:  „Der 
skulle  mindst  et  mirakel  til."  Og  til 
det  kan  jeg  kun  sige:  „Og  hvorfor  ik- 
ke? Hvorfor  skulle  der  ikke  ske  et 
mirakel!  Er  sagen  ikke  det  værd?" 
Ved  konferencen  i  England  talte  jeg 
til  søstrene  om  disse  ting  og  opmun- 
trede dem  til  at  betragte  deres 
mænd,  som  om  de  var  aktive  med- 


lemmer, at  gøre  det  ved  at  vise  deres 
tro  på,  at  det  måske  netop  var  det, 
der  skulle  til,  for  at  de  kunne  opnå, 
hvad  de  ønskede.  Få  dage  senere 
modtog  jeg  et  langt  brev  fra  en  sø- 
ster, som  havde  overværet  mødet. 
Jeg  vil  kun  citere  nogle  enkelte  sæt- 
ninger: 

„I  min  patriarkalske  velsignelse", 
skrev  hun,  „fik  jeg  at  vide,  at  det  var 
ved  blid  overtalelse,  mild  belæring 
og  forståelse,  at  min  mand  ville  få  et 
bedre  forhold  til  kirken,  og  at  han, 
når  lejligheden  kom,  ville  modtage 
evangeliet.  At  han  ville  finde  det  van- 
skeligt, men  at  han,  hvis  han  åbnede 
sit  hjerte  og  lod  Herren  og  den  Hellig- 
ånd arbejde  med  sig,  ville  genken- 
de evangeliet  og  følge  dets  vej." 

„Jeg  blev  bekymret",  skrev  hun  vi- 
dere, „fordi  jeg  ikke  altid  er  blid, 
kærlig  og  forstående,  men  snarere 
vred  og  irriteret  temmelig  ofte;  og 
alligevel  vidste  jeg  godt,  at  det  var 
forkert.  Jeg  bad  Herren  om  at  hjælpe 
mig,  og  denne  hjælp  kom  gennem, 
hvad  du  sagde  om  at  behandle  vore 
mænd,  som  om  de  var  medlemmer  af 
kirken. 

„Det  har  jeg  gjort  i  de  sidste  par  da- 
ge, og  det  har  hjulpet  mig  umådeligt 
meget,  for  hvis  min  mand  bar  Guds 
hellige  præstedømme,  ville  jeg  være 
en  langt  lydigere  hustru  og  ære  præ- 
stedømmet. 

„Vi  er  blevet  knyttet  nærmere  til 
hinanden,  og  jeg  er  blevet  klar  over, 
at  med  mindre  jeg  nu  bliver  blid, 
kærlig  og  forstående,  er  jeg  ikke 
værdig  til  at  have  præstedømmet  i 
mit  hjem." 

Og  så  tilføjede  denne  søster  håbe- 
fuldt: „Jeg  må  blive  sådan,  så  min 
mand  og  jeg  og  vore  seks  dejlige 
børn  kan  blive  beseglet  til  hinanden 
i  det  hellige  tempel  og  tjene  Herren 

som  en  familie,  der  er  forenet  i 
Kristus." 

For  at  fremme  sådanne  mirakler  vil 
jeg  her  tale  om,  hvad  en  mand  i  vir- 
keligheden er,  og  komme  med  for- 
slag til,  hvordan  I  bedst  kan  tage  mod 
denne  udfordring. 

For  det  første,  så  at  sige  alle  mænd 
ved,  at  de  burde  lede  hjemmet  i  ret- 
færdighed. Skriften  siger  klart: 
„Mennesket  er  blevet  tilstrækkeligt 
undervist,  så  det  kender  godt  fra 
ondt.  .  ."  (2.  Nep.  2:5) 
Det  sker  ofte,  når  kvinden  slutter  sig 
til  kirken  før  sin  mand,  eller  når  hun 
allerede  er  medlem  før,  de  gifter  sig, 
at  hun  hurtigt  bliver  hjemmets  ånde- 
lige leder.  Familiefaderen  står  så  i 
den  situation,  at  han  ikke  ved,  hvor- 
dan han  skal  komme  op  på  siden  af 
hende,  selvom  han  er  klar  over,  at 


det  er  der,  han  hører  til.  Han  føler  på 
en  eller  anden  måde,  at  han  måske 
gør  hende  overflødig.  Manden  vil  of- 
te føle  sig  lidt  ubehageligt  til  mode 
og  holde  sig  tilbage,  idet  han  ikke 
helt  ved,  hvordan  han  skal  vriste  le- 
delsen ud  af  sin  kones  hænder. 
Der  er  nogle  meget  ømtålelige  følel- 
ser forbundet  med  denne  sag,  som 
har  noget  at  gøre  med  mandens  na- 
turlige jeg,  og  som  berører  selve 
midtpunktet  for  hans  følelser  som 
mand.  Jeg  må  i  al  oprigtighed  sige, 
at  der  findes  mere  end  een  kvinde, 
der  er  så  besluttet  på  at  gøre  sin 
mand  aktiv  i  kirken,  at  hun  stirrer  sig 
blind  på  problemet  og  ikke  kan  se,  at 
det  faktisk  kunne  gøres  meget  hur- 
tigt. 

Husk,  kære  søstre,  at  hjemmet  er  en 
del  af  kirken.  Når  I  først  har  indset 


det  for  alvor,  at  når  I  er  hjemme,  er  I 
også  i  kirke,  eller  burde  i  det  mindste 
være  det.  Vi  er  tilbøjelige  til  i  vort 
stille  sind  en  gang  for  alle  at  have 
fastslået,  at  et  menneske  ikke  er  ak- 
tivt, med  mindre  det  går  regelmæs- 
sigt til  kirkemøderne.  Jeg  kan  huske, 
at  præsident  Lee  engang  fortalte  om 
en,  han  kendte,  der  ville  blive  regnet 
for  inaktiv,  hvis  det  skulle  være  kri- 
teriet, og  alligevel  vidste  han  om  ham, 
at  han  var  et  fromt  menneske.  Selve 
den  handling  at  gå  fra  hjemmet  over 
til  kirkebygningen  er  på  en  eller  an- 
den måde  blevet  til  et  symbol  på  det 
at  være  aktiv  i  kirken. 
Dette  bliver  så  det  første,  vi  forsøger 
at  få  vore  mænd  til,  at  få  dem  til  at 
komme  til  møderne.  Men  det  er  i  vir- 
keligheden ikke  der,  man  skal  be- 
gynde. Alt  det  kommer  senere.  Lad 
mig  komme  med  et  forslag. 
Det  er  vanskeligt  at  få  en  mand  til 
at  gå  i  kirke,  når  han  ikke  føler  sig 
hjemme  der.  Det  er  måske  nyt  og  an- 
derledes for  ham,  eller  måske  er  der 
nogle  vaner,  som  han  endnu  ikke  har 
løsrevet  sig  fra  og  føler  sig  af  den 
grund  ikke  rigtigt  tilpas  i  kirken.  Der 
findes  skam  en  anden  løsning  — 
nemlig  den  at  få  ham  til  at  føle,  athan 
er  i  kirke,  i  selve  hjemmet. 
Vi  forstår  ofte  ikke  at  værdsætte, 
hvad  han  udfører  i  hjemmet.  Det  med 
at  gå  i  kirke  er  for  os  blevet  syno- 
nymt med  kirkeaktivitet.  Det  kan  tit 
være  det,  han  gør  hjemme,  der  er 
vigtigst  i  begyndelsen. 
Og'  deraf  følger  forslaget:  Hvorfor 
begynder  du  ikke  i  dit  eget  hjem? 
Og  jeg  gentager,  hvis  din  mand  ikke 
føler  sig  hjemme  i  kirken,  så  gør  alt, 
hvad  der  står  i  din  magt  for  at  få  ham 
til  at  føle  sig  i  kirke,  når  han  er 
hjemme. 

Hvordan  bærer  man  sig  ad  med  det? 
Tja,    hjælpeforeningen    kan   besvare 

det  spørgsmål.  For  mig  at  se,  er  hjæl- 
peforeningens største  udfordring  i 
dag  arbejdet  med  at  hjælpe  alle  dis- 
se dejlige  søstre  med  at  give  deres 
mænd  blide  puf  i  den  rigtige  retning. 
For  nylig  blev  der  foretaget  en  un- 
dersøgelse af  familier  med  inaktive 
fædre  eller  fædre,  der  ikke  var  med- 
lemmer. Disse  fædre  indvilligede  ef- 
ter nogen  overtalelse  i  at  lade  skik- 
ken med  at  holde  familiehjemmeaften 
få  indpas  i  deres  hjem.  Gradvis  tog 
disse  fædre  mere  og  mere  del  i  dem. 
Det  tiltrak  dem,  fordi  alting  foregik  i 
deres  egne  behagelige  omgivelser, 
og  fordi  de  selv  kunne  bestemme, 
hvordan  det  skulle  gå  for  sig,  og  så 
flexible  er  familieaftenerne  netop. 

Resultatet  af  dette  var  ganske  in- 
teressant. Da  fædrene  begyndte  at 
føle  sig  tilpas  med  kirken  hjemme, 
varede  det  ikke  længe,  før  de  gik  i 
kirke  sammen  med  deres  familier. 

At  give  nogle  af  de  himmelske  ting 
indpas  i  hjemmet  er  at  sikre  sig,  at 
familiens  medlemmer  udvikler  et  ak- 
tivt medlemsskab  i  kirken.  Det  er  lige 
det  familiehjemmeaftenen  er  til  for  — 
et  møde  i  hjemmet,  der  kan  tilrette- 
lægges efter  ethvert  behov;  og  fami- 
lieaftenen er  lige  så  meget  et  kirke- 
møde, som  de  møder  der  holdes  i 
kirkebygningen. 

Det  er  muligt,  at  der  skal  et  mirakel 
til  for  at  få  jeres  mænd  til  at  blive 
aktive  i  kirken  eller  til  at  blive  med- 
lemmer af  den.  Nogle  af  os  tror,  at 
et  mirakel  kun  er  et  mirakel,  hvis  det 
sker  på  én  gang,  men  mirakler  kan 
også  ske  langsomt.  Og  tålmodighed 
og  tro  kan  fremtvinge  ting,  der  ellers 
aldrig  ville  være  sket. 

Det  tog  en  af  mine  søstre  sytten  år, 
men  det  var  det  værd.  Jeg  kender  en 
biskop,  der  var  tredive  år  om  at  blive 
aktiv,  men  som  han  siger,  tror  han 


ikke  på,  at  man  skal  springe  ud  i  tin- 
gene over  hals  og  hoved. 
Så  begynd,  hvor  I  er  i  jeres  eget 
hjem,  og  hav  tålmodighed,  enten  det 
kun  tager  kort  tid,  eller  lang  tid,  eller 
næsten  en  evighed.  Der  står  noget 
meget  betydningsfuldt  i  Ethers  Bog: 

modsig  derfor  ikke,  fordi  I  ikke 

ser;  thi  I  får  intet  vidnesbyrd,  førend 
jeres  tro  er  blevet  prøvet."  (Eth.  12:6) 
At  opbygge  en  himmel  i  jeres  eget 
hjem  vil  være  at  gøre  et  stort  skridt 
i  retning  af  disse  mirakler. 

En  af  disse  familier,  der  deltog  i  det- 
te eksperiment,  blev,  da  man  besøgte 
den  nogle  måneder  senere,  spurgt, 
om  man  så  havde  holdt  familiehjem- 
meaften hver  uge  lige  siden. 
Hustruen  svarede:  „Det  ved  vi  ikke 
rigtigt.  Der  var  en  uge,  hvor  vi  ikke 
rigtig  ved,  om  vi  kan  kalde  det  en 
familiehjemmeaften  eller  ej." 
„Jamen,  hvad  gjorde  I  da?"  blev  der 
spurgt. 

Med  tårer  i  øjnene  svarede  hun: 
„Den  aften  gik  vi  i  templet  for  at  bli- 
ve beseglet  til  hinanden." 
Familiefaderen,  der  nu  bærer  Det 
melkisedekske  Præstedømme,  sad 
ret  op  og  ned  og  fyldtes  med  glæde, 
medens  han  fortalte,  hvad  familie- 
hjemmeaftenerne  havde  fået  dem  til 
at  føle,  hvor  vigtigt  familielivet  var, 
og  hvor  stort  behov,  de  havde  for 
åndelige  ting. 

Hans  kone  fortsatte:  „Det  var  min 
fødelsdag,  den  dag  vi  var  i  templet. 
Jeg  fik  ikke  nogen  fødselsdagsgave, 
fordi  nu,  hvor  vi  betaler  tiende,  har  vi 
ikke  råd  til  noget  udover  vore  for- 
nødenheder." Så  så  hun  på  sin  mand 
og  sagde:  „Den  bedste  gave,  jeg  no- 
gensinde kunne  få,  fik  jeg,  da  du  tog 
os  med  til  templet." 

En  anden  kvinde  sagde  om  sin  mand: 
„De  bedste  familiehjemmeaftener,  vi 


havde,  var  dem,  hvor  min  mand  un- 
derviste." 

Da  hendes  mand  hørte  det,  sagde 
han:  „Nå,  jeg  klarede  mig  da  ikke  så 
godt." 

Men  hun  gentog:  „Jo,  du  gjorde.  Jeg 
var  meget  stolt  af  dig." 
Så  sagde  han  (og  er  det  ikke  typisk 
for  en  mand?):  „Tja,  jeg  var  måske 
ikke  så  dårlig,  jeg  har  faktisk  altid 
været  det  sorte  får,  men  da  jeg  un- 
derviste min  egen  familie  (husk  en 
kirke  i  hjemmet),  fik  jeg  en  følelse, 
som  jeg  aldrig  før  havde  haft,  og  det 
hele  stod  pludselig  klart  for  mig." 
Og  nu  kommer  denne  mand  regel- 
mæssigt i  kirken  og  er  meget  aktiv. 
Det  hele  begyndte  med  kirken  i 
hjemmet. 

Hvis  nu  jeres  mænd  i  begyndelsen 
ikke  lever  op  til  de  forventninger,  l 
har  til  dem  om  at  sørge  for  deres  del 
af  det  at  skabe  mirakler,  så  må  I 
blot  gøre  jeres  del  så  meget  desto 
bedre.  Gør  evangeliet  umagen  værd 
for  ham,  så  han  til  sidst  ikke  kan 
modstå  det. 

For  nogle  år  siden  besøgte  bror  Tutt- 
le  og  jeg  en  lokal  leder.  Det  var  gan- 
ske tidligt  på  aftenen,  fordi  vi  skulle 
videre  til  en  anden  by.  Han  var  end- 
nu ikke  kommet  hjem  fra  arbejde,  og 
hans  kone  havde  travlt  ude  i  køk- 
kenet. Hun  bad  os  sidde  ned  derude, 
så  vi  kunne  tale  sammen,  mens  hun 
arbejdede. 

Der  var  lagt  madpakker  frem  på  bor- 
det. Hun  fortalte,  at  der  var  „Mad- 
pakkemiddag" i  grenen  samme  aften, 
og  at  hun  havde  brugt  hele  dagen 
til  at  tilberede  nogle  rigtige  lækre 
madpakker. 

Omtrent  på  samme  tidspunkt,  man- 
den kom  hjem,  tog  hun  nogle  varme 
kirsebærtærter  ud  af  ovnen.  Da  hun 
var  meget  gæstfri,  insisterede  hun  på, 
at  vi  fik  hvert  et  varmt  stykke  kirse- 

bærtærte  med  masser  af  iscreme  på. 
Det  kunne  vi  selvfølgelig  ikke 
modstå. 

Så  skævede  hun  til  sin  mand,  og  jeg 
kunne  se,  at  hun  tænkte:  „Han  vil 
sikkert  også  gerne  have  et  stykke 
tærte,  men  det  ville  ødelægge  hans 
appetit,  så  han  ikke  senere  kan  spise 
sin  middagsmad.  Det  er  ikke  pænt  af 
mig  at  lade  ham  sidde  og  se  de  an- 
dre spise  tærte,  men  hvis  han  spiser 
noget  af  den,  vil  han  ikke  få  nogen 
glæde  af  det  måltid,  som  jeg  har  væ- 
ret så  lang  tid  om  at  tilberede." 
Hun  blev  omsider  enig  med  sig  selv, 
og  skar  endnu  et  stykke  tærte  — 
temmelig  meget  større  end  det  styk- 
ke, vi  havde  modtaget,  og  med  lidt 
mere  iscreme  på.  Hun  anbragte  det 
på  bordet  foran  ham,  lod  sin  hånd 
glide  rundt  om  hans  hage,  gav  ham 
et  ganske  lille  knus  og  sagde:  „Det 
er  den  slags  ting,  der  gør,  at  evan- 
geliet er  umagen  værd,  ikke  skat?" 
Lidt  senere,  da  jeg  drillede  hende  for 
at  forkæle  ham  på  den  måde,  sagde 
hun:  „Han  vil  aldrig  forlade  mig.  Jeg 
ved,  hvordan  man  skal  behandle  en 
mand." 

Jeg  siger  det  igen  —  den  største  ud- 
fordring, som  hjælpeforeningen  står 
over  for,  er  at  hjælpe  alle  disse  dej- 
lige koner  til  de  mange  hundreder  og 
tusinder  af  mænd  med  at  opmuntre 
mændene  til  at  skabe  en  himmel  i 
hjemmet.  Søstre,  få  evangeliet  til  at 
være  umagen  værd  for  dem,  og  lad 
dem  vide,  at  det  er  det,  I  stræber 
efter. 

De  fleste  kvinder  forventer,  at  mæn- 
dene selv  skal  opdage  disse  ting,  og 
bliver  så  irriterede  og  til  tider  kede 
af  det,  når  det  ikke  er  tilfældet.  Men 
mænd  er  ganske  simpelt  ikke  så 
følsomme,  at  de  selv  kan  opdage  det. 
En  mand  kan  være  tykhovedet,  umu- 
lig og  langsom,  når  det  drejer  sig  om 


den  slags  ting.  Når  I  siger  til  jer  selv 
eller  til  andre:  „Han  burde  virkelig 
vide,  hvad  det  er,  jeg  ønsker  aller- 
mest", ja,  så  burde  han  måske  vide 
det,  men  han  ved  det  måske  ikke  al- 
ligevel, og  der  er  nogen,  der  må  gøre 
ham  opmærksom  på  det. 
I  går  fortalte  man  mig  om  en  hjemme- 
lærer, der  forsøgte  at  få  faderen  til 
at  lede  bønnen  i  et  hjem.  Faderen  af- 
slog at  gøre  det  og  satte  sig  ned  på 
sofaen.  Tilsidst  knælede  han,  men 
han  ville  ikke  bede.  Hjemmelæreren 
bad  da  hans  kone  om  at  bede,  og 
gennem  tårer  kom  hun  frem  med  alt 
det,  som  hun  gemte  i  sit  hjerte  og 
bønfaldt  Herren  om  det,  som  hun  øn- 
skede mere  end  noget  andet. 
Da  hendes  bøn  var  forbi,  sagde  hen- 
des mand,  som  var  meget  overrasket, 
og  jeg  tror  godt,  jeg  kan  sige,  fak- 
tisk uskyldig  i  situationen:  „Det  vid- 
ste jeg  ikke.  Jeg  vidste  ikke,  hvad  det 
var,  du  ønskede  så  brændende.  He- 
refterdags skal  du  komme  til  at  se 
nogle  forandringer  ske  med  mig." 
Nogen  må  fortælle  ham  det,  han  skal 
have  at  vide,  hvor  meget  evangeliet 
betyder  for  jer,  og  at  I  holder  uende- 
ligt meget  mere  af  ham  netop  på 
grund  af  evangeliet.  Lad  ham  vide, 
at  jeres  godhed  som  hustru  og  mor, 
som  kammerat  i  fælles  kærlighed 
netop  har  sin  grund  i  evangeliet. 
Nu  ønsker  jeg  at  sige  nogle  få  ord 
til  jer  søstre,  som  er  alene.  Nej,  det 
mener  jeg  ikke  helt,  for  ingen  er  ale- 
ne. Men  jeg  taler  til  jer,  som  ikke  har 
haft  lejlighed  til  at  indgå  i  ægteska- 
bet eller  som  har  mistet  jeres  mænd 
gennem  en  tragisk  skilsmisse,  eller 
fordi  de  er  døde. 

Nogle  af  jer  må  prøve  at  opdrage  je- 
res børn  alene,  ofte  uden  at  have  ret 
mange  penge,  og  måske  føler  I,  at  I 
har  mange  ensomme  timer.  Jeg  ved, 
der  er  en  stor  magt,  der  kan  opveje 


ulemperne  for  jer.  En  magt,  der  kan 
give  jer  styrke  til,  hvis  det  er  nød- 
vendigt, både  at  være  far  og  mor  for 
jeres  børn. 

Der  er  mere  end  en  mand  i  vor  lille 
kreds  af  generalautoriteter,  der  er 
vokset  op  i  hjem,  hvor  moderen  var 
enke.  Jeg  har  hørt  en  af  dem  bevidne, 
at  da  han  var  barn,  havde  de  alt  det  i 
deres  hjem,  som  ikke  kunne  købes 
for  penge. 

Der  er  noget,  der  hedder  præstedøm- 
mets beskyttelse,  søstre,  det  kom- 
mer I  ind  under.  Det  er  biskoppen, 
som  står  som  fader  for  wardet.  Lad 
ham  og  hans  medarbejdere  hjælpe 
jer.  Lad  jeres  hjemmelærere  hjælpe 
jer,  særligt  når  I  behøver  en  mands 
indflydelse  til  opdragelsen  af  jeres 
drenge. 

Husk,  I  er  ikke  alene.  Herren  elsker 
jer,  og  han  passer  på  jer,  og  så  er 
der  Åndens  magt,  der  ligeledes  kan 
hjælpe  jer. 

Og  således  siger  jeg  det  samme  til 
jer:  „I  må  aldrig  give  op.  Aldrig  no- 
gensinde, hverken  i  denne  verden  el- 
ler i  den  tilkommende.  For  der  kom- 
mer en  time,  der  er  dommens  time, 
og  som  Herren  sagde  i  lignelsen: 
„.  .  .  så  skal  jeg  give  jer,  hvad  ret  er." 
(Matt.  20:4) 

Der  står  et  interessant  skriftsted  i 
Alma:  „.  .  .  men  jeg  siger  dig,  at  ved 
små  og  ringe  ting  bliver  der  udrettet 
store  ting,  og  ved  ringe  midler  be- 
skæmmes de  vise  ofte."  (Al.  37:6) 
Her  har  vi  så  en  søster  fra  hjælpe- 
foreningen, en  dejlig  mor,  med  potter 
og  pander,  med  forklæde  og  kost, 
med  bageovn  og  røremaskine,  støv- 
suger og  støveklud,  med  moderlig 
mildhed,  tålmodig  og  kærlig,  med  nål 
og  tråd,  opmuntring,  tro  og  et  fast 
fortsæt  om  at  opbygge  et  ideelt  hjem. 
Gennem  alle  disse  små  ting  kan  I  og 
hjælpeforeningen,   med   Herrens   og 

Jesu  Kristi  Kirke  af  Sidste  Dages  Hel- 
liges hjælp,  opbygge  den  samme 
styrke  og  kraft,  som  findes  hos  fami- 
lier, der  er  knyttet  sammen  for  tid  og 
evighed;  der  findes  en  uendelig  hær 
af  mænd,  nogle  villige  og  værdige, 
andre  som  ikke  er  helt  værdige  dertil 
endnu,  som  alle  skal  gøre  tjeneste 
som  Herrens  præster;  mænd,  der  nu 
blot  står  og  ser  til,  usikre,  som  ikke 
rigtig  ved,  hvad  de  skal  gøre,  eller 
måske  endnu  ikke  rigtigt  er  villige  til 
at  gøre  det;  men  alle  kan  de  styrkes 
af  de  af  Herrens  hjælpersker,  der  vir- 
kelig ønsker  at  hjælpe. 
Må  Gud  velsigne  jer,  søstre.  Må  han 
velsigne  de  af  jer,  der  er  enker,  og 
andre,  som  må  opdrage  deres  børn 
alene.  Må  han  velsigne  alle  de  hun- 
dreder af  tusinder  af  mødre,  der  gen- 
nem hjælpeforeningerne  kan  blive 
styrkede,  at  deres  drømme  til  sidst 
går  i  opfyldelse. 

Jesus  er  Kristus.  Han  lever.  Dette  er 
hans  kirke.  Miraklernes  tid  er  ikke 
forbi.  Og  det  er  sådanne  mirakler, 
der  betyder  noget  for  ham.  Derom 
bærer  jeg  mit  vidnesbyrd,  i  Jesu 
Kristi  navn.  Amen.  r\ 

Ny  missionspræsident  i  Danmark 


Til  ny  præsident  for  den  danske  mission  har  Det  Første  Præsidentskab  kal- 
det Grant  R.  Ipsen  fra  Boise,  Idaho  og  skulle  når  dette  nr.  udkommer  være 
ankommet  til  Danmark  tilligemed  sin  hustru  Edna  Hughes  Ipsen.  Church 
News  bragte  den  27  maj  1972  følgende  om  vor  nye  missionspræsident: 
Præsident  Ipsen  er  født  i  Malad,  Idaho  d.  6.  november  1932,  som  søn  af  Ada 
Hughes  og  Nephi  Ruel  Ipsen.  Han  har  bestået  sit  B.A.  fra  Brigham  Young 
Universitetet  og  er  nu  akkvisitør  i  Boise.;  Han  blev  viet  til  Edna  Wayne 
Hughes  i  templet  i  Idaho  Falls  d.  27.  juli  1956,  og  de  har  4  børn.  Han  har  vir- 
ket som  rådgiver  i  ældsternes  kvorum,  i  præsidentskabet  i  en  stavsmission 
og  som  biskop  i  Boise,  West  10.  ward  før  han  blev  kaldet  til  sin  nuværende 
stilling  i  høj  rådet  i  Boise  West  Stav. 

Mrs.  Ipsen  er  født  i  Boise.  Hun  er  født  d.  6.  marts  1935  og  er  datter  af  Edna 
Tyler  og  Porter  Wayne  Hughes.  Hun  har  været  stavsmissionær,  inservice 
leder,  lærer  i  hjælpeforeningen  og  præsident  for  Primary  og  GUF. 
Grant  R.  Ipsen  var  missionær  i  Danmark  i  årene  1953-56  og  var  i  en  periode 
rådgiver  til  missionspræsidenten. 

De  danske  søskende  byder  Præsident  Ipsen  og  hans  familie  hjertlig  velkom- 
men til  Danmark. 

BELLE  S.  SPAFFORD, 
præsidentinde  for  hjælpeforeningens 
gene  ral  bestyre  I  se 


En  Familie- 
hjemmeaften 


Taget  i  al  almindelighed  er  jeg  over- 
bevist om,  at  sidste  dages  hellige  for- 
ældre altid  har  været  optaget  af  bør- 
nenes og  hjemmets  ve  og  vel.  Jeg  tror 
også,  at  sidste  dages  hellige  børn  stort 
set  respekterer  det,  som  deres  for- 
ældre lærer  dem,  såvel  som  hjemmets 
standard.  Ellers  ville  der  ikke  år  efter 
år  blive  sendt  hundreder  af  unge 
mænd  og  kvinder  ud  på  mission,  unge 
mænd  og  kvinder,  der  repræsenterer 
kirkens  lærdomme  og  den  opdragelse, 
de  har  modtaget  i  deres  hjem. 
Men  ikke  desto  mindre  må  det  liv,  vi 
ser  omkring  os,  nødvendigvis  gøre 
forældrene  urolige,  og  i  alt  for  mange 
tilfælde  synes  det  at  få  indflydelse  på 
forældrenes  forhold  til  børnene  og 
børnenes  forhold  til  hjemmet. 
Dette  er  grunden  ti!  den  intensiverede 
aktivitet,  kirken  udviser,  for  at  under- 


strege dens  lærdomme,  hvad  angår 
hjemmet,  familien  og  dens  gudbestem- 
te skæbne.  Der  er  givet  nye  retnings- 
linier i  form  af  programmer.  Blandt 
dem  springer  først  og  fremmest  fami- 
liehjemmeaftensprogrammet  i  øjnene. 
Jeg  har  lyst  til  at  fortælle  en  historie, 
der  for  mig  at  se  er  indbegrebet  af  en 
godt  ledet  familiehjemmeaften,  og 
klart  afbilder  moderens  rolle.  Historien 
har  virkelig  gået  for  sig. 
Det  var  en  jordbrugerfamilie.  De  hav- 
de haft  modgang  på  grund  af  tørke  og 
ufrugtbar  jord  og  var  af  fattigdom  ble- 
vet tvunget  til  at  flytte  til  nabostaten. 
Faderen,  som  var  en  hårdtarbejdende, 
retfærdig  mand,  der  elskede  sin  fa- 
milie højt,  var  ikke  slået  ud  af  den 
grund.  Han  havde  rådført  sig  med  mo- 
deren og  børnene,  inden  de  bestemte 
sig  til  at  flytte;  de  havde  alle  fået  lov 


til  at  sige  deres  mening.  Moderen  var 
meget  åndeligt  indstillet  og  havde  et 
vist  og  forstående  hjerte.  Hendes 
kærlighed  til  sine  børn  fik  hende  til  at 
udholde  mange  bitre  strabadser  og 
selv  fysisk  lidelse  uden  nogen  sinde 
at  klage. 

Der  var  otte  børn  i  denne  familie.  Bør- 
nene arbejdede  sammen  med  en  fø- 
lelse af  indbyrdes  loyalitet  og  kærlig- 
hed, så  de  alle  kunne  få  det  så  godt 
som  muligt.  Så  stor  var  den  ældste 
broders  kærlighed  til  een  af  de  yngre, 
at  den  holdt  til  uendelige  forfølgelser, 
usigelige  lidelser,  ja,  selv  til  martyrdø- 
den. Disse  to  brødres  forhold  til  hinan- 
den er  blevet  sammenlignet  med  det, 
der  var  mellem  David  og  Jonathan. 
En  dag  havde  den  tredieyngste  broder 
i  familien,  som  på  det  tidspunkt  var 
14  år  gammel,   en  fantastisk  religiøs 

oplevelse;  Hans  mor  har  fortalt,  at: 
„Han  var  fuldstændig  overvældet  og 
forbløffet."  Herefter  fulgte  andre  ån- 
delige oplevelser,  hvor  en  engel  talte 
til  drengen.  Da  Englen  havde  besøgt 
ham  for  anden  gang,  fik  drengen  be- 
sked om  at  fortælle  sin  far  om  alt, 
hvad  han  havde  set  og  hørt.  Barn  som 
han  var,  var  han  bange,  for  at  faderen 
ikke  ville  tro  på,  hvad  han  sagde,  så 
usædvanligt  var  det,  som  han  havde 
at  fortælle  ham.  Men  engelen,  der 
kendte  faderens  tanker  såvel  som 
hans  hjerte,  forsikrede  drengen  om,  at 
hans  fader  ville  tro  på,  hvad  han 
sagde. 

Og  faderen  lyttede  virkelig  til  dren- 
gens historie  og  troede  på  den.  Det  er 
klart,  at  han  må  have  diskuteret  det 
med  moderen.  Følgelig  samlede  for- 
ældrene familien  om  aftenen,  da  da- 


arbejde  var  overstået,  så  alle 
e  høre  på,  at  Joseph  fortalte  en- 
ederne,  om  hvordan  Gud  Faderen 
ans  søn  Jesus  Kristus  var  kommet 
m,  om  Engelen  Moronis  besøg  og 
et  arbejde,  som  Joseph  var  blevet 
Igt  til  at  udføre.  Som  tiden  gik, 
der  holdt  mange  sådanne  familie- 
er, efterhånden  som  drengen  fik 
oplevelser.  Moderens  beskrivelse 
af  disse  hjemmeaftener,  som  jeg  her- 
med citerer  fra  hendes  bog  om  pro- 
fetens liv,  lyder  således: 
„Jeg  tror  aldrig",  skrev  hun,  „at  en 
familie,  der  nogen  sinde  har  levet  på 
jorden,  har  udgjort  en  bedre  sammen- 
smedet, enhed,  end  vi  gjorde,  som  vi 
sad  der  i  en  rundkreds;  far,  mor  søn- 
ner og  døtre,  alle  med  vor  fulde  op- 
mærksomhed henledt  på  en  18-årig 
dreng,  der  knap  nok  havde  læst  Bibe- 
len igennem:  han  syntes  mindre  tilbø- 
jelig til  at  fordybe  sig  i  litterære  studier 
end  nogen  af  vore  andre  børn,  men  han 
var  langt  mere  dybsindig  og  medite- 
rende. 

„Vi  var  nu  overbeviste  om,  at  Gud  var 
lige  på  nippet  til  at  åbenbare  noget, 
som  vi  kunne  støtte  os  til,  eller  som 
ville  give  os  en  mere  fuldendt  viden 
om  frelsesplanen  og  menneskehedens 
udfrielse." 

Og  hun  slutter  med  at  skrive:  „.  .  .  vort 
hjem  åndede  den  dejligste  enighed  og 
lykke,  og  der  var  fred  blandt  os." 
(History  of  Joseph   Smith,  skrevet  af 


hans  mor,  Lucy  Mack  Smith  [Book- 
craft,  1958],  siderne  82-83)  For  mig 
at  se,  er  dette  en  enestående  beskri- 
velse af  en  familiehjemmeaften. 
Hvor  mange  af  os  ville  ikke  gøre  os 
mere  umage,  hvis  vi  virkelig  troede, 
at  vort  hjem  ville  komme  til  at:  „Ånde 
den  dejligste  enighed  og  lykke",  og  at: 
„Der  ville  herske  fred  iblandt  os?"  Og 
nu  vil  jeg  gerne  have  lov  til  at  stille 
jer  et  par  spørgsmål: 
Hjalp  familieaftenerne  i  betydelig  grad 
Joseph  Smith  med  at  acceptere  sin 
guddommelige  kaldelse  og  med  at  hel- 
lige sig  den? 

Havde  aftenerne  direkte  indflydelse  på 
den  umådelige  indsats,  Hyrum  gjorde 
ved  at  give  profeten  hele  sin  støtte,  og 
på  hans  overbevisning  om  det  gen- 
givne evangeliums  sandhed? 
Kunne  familiens  loyalitet  overfor  det 
gengivne  evangeliums  sag  være  ble- 
vet gjort  stærkere  på  nogen  bedre 
måde  end  ved  at  bringe  familien  sam- 
men og  tale  om  det  på  denne  måde? 
Hvorfor  bad  engelen  drengen  om  at 
sige  det  til  sin  far?  Hvorfor  ikke  til  sin 
mor,  sin  bror,  som  han  holdt  så  meget 
af,  en  nær  ven,  eller  nogen  fra  kirken? 
Hvem  har  Herren  pålagt  det  primære 
ansvar  for  et  barn? 
Hvad  var  moderens  rolle,  da  hun  brag- 
te familien  sammen?  Havde  hun  mulig- 
hed for  at  få  indflydelse  på,  hvordan 
de  andre  børn  ville  modtage  hendes 
søns  mirakuløse  beretning? 

Hvis  nu  det  omvendte  havde  været  til- 
fældet, at  faderen,  træt  og  fortravlet 
af  sit  arbejde  med  jorden,  havde  fejet 
drengen  af,  eller  endnu  værre  havde 
indtaget  en  skeptisk  holdning  til,  hvad 
han  fortalte? 

Hvis  nu  moderen  havde  følt,  at  interes- 
ser og  gøremål  udenfor  hjemmet  ikke 
gav  hende  tid  til  at  kalde  familien  sam- 
men? Hvis  nu  moderen  havde  sagt  til 
sin  mand:  „Lad  os  tale  med  ham  om 
det  alene.  Vi  arbejder  hårdt  hele  da- 
gen; de  ældre  børn  har  nok  at  tage  sig 
til,  og  de  yngre  skal  tidligt  i  seng." 
Forestil  jer,  at  moderen  slet  ikke  hav- 
de været  hjemme,  så  hun  kunne  hjæl- 
pe til  med  at  arrangere  familieaftenen 
og  deltage  i  den. 

Forestil  jer,  at  forældrene  ikke  havde 
opfordret  til  den  rigtige  stemning,  hvor 
man  kunne  lytte  i  alvor  og  med  tro, 
men  havde  givet  børnene  lejlighed  til 
at  blive  urolige,  at  le,  eller  endogtvivle 
på  og  gøre  nar  ad  drengens  beretning. 
Ville  dette  have  øget  drengens  byrde, 
han  som  allerede  var:  „Overvældet  og 
forbløffet"? 

Alt  for  ofte  ved  forældrene  ikke,  hvad 
der  foregår  i  deres  børns  hjerter  og 
tanker.  Alt  for  ofte  lader  de  det  mindre 
væsentlige  optage  den  plads,  det  me- 
re væsentlige  skulle  have  haft.  Alt  for 
ofte  tager  de  sig  ikke  tid  til  at  kalde 
familien  sammen  og  lytte  til  hinanden. 
Det  er  selvfølgelig  sjældent,  at  for- 
ældrene ved  noget  om  barnets  gud- 
dommelige mission;  men  vi  ved,  at  de 
store  ledere  i  kirkens  øverste  råd  væl- 
ges af  Herren  til  at  lede  dette  folk.  Vi 
ved,  at  de  leder  os  gennem  åbenba- 
ring og  inspiration.  Vi  ved,  at  de  for- 
står betydningen  af  læren  om  den 
evige  familieenhed.  De  ved,  hvordan 
de  skal  belære  os  og  hvad  de  skal  an- 
befale os  at  gøre,  så  familierne  vil  bli- 
ve knyttet  sammen  med  idelig  lykke 
som  følge.  Hvad  er  da  vor  rolle  som 
forældre?  At  lytte  og  adlyde. 


Herren  har  sagt:  „Thi  om  I  vil,  at  jeg 
skal  give  jer  en  plads  i  den  celestiale 
verden,  må  I  berede  jer  ved  at  gøre 
det,  jeg  har  befalet  jer  og  fordret  af 
jer."  (L.  &  P.  78:7) 

Vi  erindres  altid  om,  at  Herren  taler  til 
os  gennem  præstedømmets  taler  og 
skrivelser  indenfor  kirken.  At  vi  må 
følge  disse  brødres  råd,  ikke  kun  med 
hensyn  til  at  holde  familieaftener  hvis 
vi  ønsker,  men  i  alle  ting,  så  vore  fa- 
milier virkeligt  kan  få  alt,  hvad  de 
trænger  til,  sådan  at  vi  må  kunne  glæ- 
de os  over  de  evige  velsignelser,  skal 
være  min  bøn  i  Jesu  Kristi  navn.  Amen. 

O 


DAVID  O.  McKAY 

„Den  bedste  måde  at  prædike 
på,  mine  kære  medarbejdere, 
er  ved  eksempel.  Følger  I  Kristi 
formaning  om  at  bede  til 
Faderen  og  lære  jeres  børn  at 
bede,  så  at  gudfrygtighed, 
ærbødighed  for  Gud  og  Hans 
værk  hver  dag  kan  indtrykkes 
i  jeres  børns  hjerter?  Det  bør 
finde  sted  i  ethvert  hjem.  Bed 
ikke  kun  for  jer  selv,  men  også 
for  jeres  fjender.  Nærer  I  i  jeres 
hjem  og  organisationer  velvilje 
for  dem,  der  ikke  er  af  samme 
mening  som  I  selv?  Vi  taler  om 
at  tjene  andre.  For  ofte  tænker 
vi,  når  tjeneste  kommer  på  tale, 
på  en  eller  anden  form  for 
fysisk  hjælp,  vi  kan  yde  andre. 
Jeg  siger  jer,  at  en  bedre  tjeneste 
undertiden  kan  ydes  andre  ved 
at  tale  godt  om  dem  eller,  hvis 
I  ikke  kan  tale  godt  om  dem,  ved 
at  undlade  at  tale  om  dem 
overhovedet." 

Jeg  var  i  fængsel 
og  I  besøgte  mig 

Tale  holdt  ved  den  141.  halvårlige   generalkonference 

AF  BISKOP  VICTOR  L.  BROWN  fra  Det  præsiderende  Biskopråd. 


Kære  brødre  og  søstre.  Det  er  mit  håb, 
at  jeg  må  kunne  sige  noget  af  betyd- 
ning til  dem,  der  føler  sig  modløse  og 
fortabte  i  denne  forvirrede  verden  — 
noget,  der  vil  opmuntre  til  og  give  tro 
på,  at  det  er  muligt  at  finde  sig  selv. 
Løsningen  findes  ikke  i  raffinerede  for- 
mularer, der  lyder  godt,  når  man  siger 
dem,  men  i  Jesu  Kristi  evangeliums 
sandheder.  Dette  er  den  eneste  sande 
og  evigt  gældende  vej  til  virkelig  fred 
og  lykke  i  livet. 

Det  er  ikke  længe  siden,  at  jeg  var 
vidne  til  dette  i  nogle  højst  usædvan- 
lige omgivelser.  Må  jeg  få  lov  at  dele 
oplevelsen  med  jer?  I  juni  var  jeg  in- 
viteret til  at  overvære  en  eksamen  af- 
holdt af  SDH-instituttet  for  Religion 
og  Kirkesocialt  Arbejde  i  Utah  State 
fængslet.  Sytten  mænd  fik  tildelt  di- 
plom; ni  fik  førsteårsdiplomer,  fem 
andetårsdiplomer  og  tre  tredieårsdi- 
plomer.  Yderligere  24  andre  havde 
taget  del  i  religionsklasserhe,  men  var 
ikke  helt  parate  til  at  deltage  i  en  ek- 
samination. 

Så  vidt  jeg  husker,  var  kun  to  blevet 
løsladt  fra  fængslet  og  vendt  tilbage 
denne  aften  for  at  få  deres  diplomer. 
Alle  de  andre  var  indsatte.  Mange  af 
dem  var  ikke  medlemmer  af  kirken. 
Det  var  uventet  at  høre  smukke  salmer 
som:  „Jeg  trænger  til  din  trøst"  og  „O, 
bønnestund"  i  disse  omgivelser.  Sal- 
merne blev  sunget  af  to  kor,  sammen- 
sat såvel  af  hvide  indsatte  som  af 
negre. 

Mænd  klædt  i  fangedragt  bad  ydmygt 
og  oprigtigt  til  Gud,  idet  de  udtrykte 


deres  taknemmelighed  for  de  velsig- 
nelser, der  var  blevet  givet  dem,  og 
for  den  viden,  de  nu  havde  om  Herrens 
evangelium.  Adskillige  gik  op  til  taler- 
stolen og  bar  deres  vidnesbyrd  om,  at 
Gud  lever,  og  udtrykte  taknemmelig- 
hed for  hans  godhed  mod  dem.  Jeg  vil 
gerne  fortælle  jer  om  to  af  disse  mænd 
—  mænd,  hvis  liv  var  alvorligt  ude  af 
trit  med  samfundet;  mænd  med  indre, 
personlige  problemer,  som  i  virkelig- 
heden ikke  er  så  forskellige  fra  de 
problemer,  som  mange,  der  ikke  har 
været  i  fængsel,  kæmper  med.  Jeg  vil 
ikke  kalde  disse  mænd  ved  deres  vir- 
kelige navne. 

Lad  os  kalde  den  første  Jim.  Jim  kom- 
mer fra  en  stat  langt  borte.  Han  var  en 
pæn  ung  mand  med  regelmæssige 
træk  og  var  under  tredive  år  gammel. 
Han  var  en  af  dem,  der  var  imod  det 
etablerede  samfund  i  al  almindelighed. 
Han  kom  fra  et  skilsmissehjem.  Han 
havde  aldrig  mødt  kærlighed  i  sit  liv. 
Han  forlod  sit  hjem  som  syttenårig  og 
meldte  sig  til  hæren.  Da  han  var  fær- 
dig med  militærtjenesten,  drog  han 
rundt  i  landet  uden  mål  eller  hensigt, 
og  endte  til  sidst  i  Salt  Lake  City.  Der 
blev  han  involveret  i  et  tyveri,  arreste- 
ret, dømt  og  sat  i  fængsel.  En  dag  flyg- 
tede han,  blev  igen  taget  til  fange  og 
indsat  i  den  lukkede  afdeling  i  fæng- 
slet. Han  sagde  selv:  „Jeg  kom  ud  fra 
den  lukkede  afdeling  af  fængslet  og 
blev  anbragt  i  en  mindre  streng  afde- 
ling, og  jeg  vidste  stadig  væk  ikke, 
hvad  jeg  skulle  bruge  mit  liv  til." 
En  af  de  indsatte,  der  kendte  lidt  til 

Jim  og  hans  problemer,  sendte  ham 
hen  for  at  tale  med  SDH-fængsels- 
præsten.  Det  blev  begyndelsen  på  et 
helt  nyt  kapitel  i  Jims  liv.  Selv  om  han 
var  i  fængsel,  havde  han  taget  det 
største  skridt  mod  en  form  for  frihed, 
som  han  aldrig  før  havde  oplevet. 
Efter  at  han  havde  gennemgået  det 
kirkeprogram,  der  er  specielt  tilrette- 
lagt med  fængslerne  for  øje,  i  et  par 
uger,  sagde  han,  at  han  var  i  stand  til 
at  holde  op  med  at  ryge.  Han  blev  in- 
volveret i  forskellige  religiøse  aktivi- 
teter, der  støttes  af  kirkens  sociale 
hjælpekontor.  Han  fortalte:  „Jeg  har 
ikke  røget  en  cigaret  siden  den  dag. 
Jeg  har  ikke  drukket  en  kop  kaffe  si- 
den december  forrige  år."  Han  fortsat- 
te med  at  fortælle  om  den  gode  følel- 
se, det,  at  overvinde  dårlige  vaner, 
havde  givet  ham. 

Han  fortalte  videre  om  familiehjemme- 
aftenerne,  som  blev  afholdt  sammen 
med  hans  hjemmelærere.  Han  forkla- 
rede, at  han  modløst  ville  have  opgivet 
mange  gange,  hvis  det  ikke  havde  væ- 
ret for  det  dejlige  par,  der  var  blevet 
valgt  som  hans  hjemmelærere.  Han 
sagde,  at  de  faktisk  elskede  ham  som 
deres  søn,  og  det  var  noget,  han  aldrig 
havde  oplevet  før,  selv  ikke  som  gan- 
ske lille.  Som  han  selv  sagde:  „Jeg  har 
deltaget  i  dette  arrangement  siden  den 
16.  juni  1970.  I  disse  16  måneder  er  der 
foregåt  flere  forandringer  i  mit  liv  — 
ja,  indenfor  disse  vægge,  som  holder 
mig  borte  fra  den  forjagede  verden  — 
som  vil  afgøre  hele  min  fremtid,  end 
nogensinde  før  i  de  23  år,  jeg  gennem- 
levede, før  jeg  kom  i  fængsel. 
„Jeg  er  ikke  stolt  over  at  være  i  fæng- 
sel, men  jeg  er  stolt  over,  hvad  der  er 
sket,  medens  jeg  har  været  her.  Jeg  er 
stolt  over  at  have  bestået  den  eksa- 
men, som  SDH-folkene  har  tilbudt  os 
fængslede  muligheden  for  at  gå  op  til." 
Dette  var  den  unge  mand,  der  ledede 
højtideligheden  ved  diplomoverræk- 
kelserne, og  han  gjorde  det  godt.  Hans 
mål  er  nu  at  afvikle  den  tid,  han  er 
samfundet  skyldig,  så  han  kan  komme 
ud  af  fængslet  og  forberede  sig  til  at 
blive  døbt  og  blive  medlem  af  kirken. 
Og  nu  Ed.  Ed  kommer  også  fra  en  by 
langt  borte.  Han  begyndte  at  stjæle, 
da  han  var  ni  år  gammel.  Han  blev  an- 


holdt for  biltyveri,  da  han  var  tretten 
år  gammel,  senere  dømt  for  tyveri  un- 
der skærpede  omstændigheder  og 
sendt  til  et  fængsel  i  en  fremmed  stat. 
Siden  hen  kom  han  til  Utah,  blev  igen 
anholdt  og  dømt  for  tyveri  under  skær- 
pede omstændigheder  og  sendt  til 
Utah  State  fængslet. 
Her  blev  han  bekendt  med  kirkens  so- 
ciale hjælpekontors  aktiviteter  på  stort 
set  samme  måde  som  Jim.  Engang  da 
Ed  var  på  vej  til  et  kirkemøde,  var  der 
en  af  de  indsatte,  der  ålede  ham,  som 
kun  en  meget  forrået  forbryder  kunne 
gøre  det.  Ed  svarede,  at  da  han  var 
derude,  havde  han  opført  sig  på  sam- 
me måde  som  de  andre,  der  nu  sad  i 
fængslet,  men  at  han  nu  ønskede  at 
forbedre  sig,  og  at  ingen  skulle  få  ham 
fra  det. 

Ed  havde  et  par  særligt  vidunderlige 
hjemmelærere,  som  af  og  til  bragte 
deres  egne  børn  med  til  fængslet  for 
at  kunne  holde  en  rigtig  familieaften 
med  ham.  Børnene  betragter  Ed  som 
en  ældre  bror.  Han  regner  sig  selv 
som  medlem  af  familien.  Ed  var  en  af 
dem,  der  var  blevet  løsladtfra  fængslet 
og  nu  var  kommet  tilbage  for  at  få  sit 
diplom.  Han  blev  opfordret  til  at  tale 
ved  mødet. 

Da  han  stod  på  talerstolen,  tog  han  et 
stykke  papir  op  af  lommen.  Da  han 
holdt  det  op  for  forsamlingen,  sagde 
han:  „I  kan  nok  ikke  se,  hvad  der  står, 
men  dette  er  det  mest  betydningsfulde 
stykke  papir  i  mit  liv.  Det  er  min  dåbs- 
anbefaling.  Jeg  skal  døbes  næste 
torsdag."  Ed  blev  døbt.  Da  han  havde 
fået  håndspålæggelse,  gik  han  over 
til  et  hjørne  af  rummet,  hvor  han  kun- 
ne være  alene,  og  græd  stille.  Han 
græd  endnu  mere,  da  han  blev  ordine- 
ret til  diakon  i  Det  aronske  Præste- 
dømme. 

Hvilke  slutninger  kan  "vi  drage  af  det- 
te? Det  er  givet,  at  disse  unge  mænd 
havde  store  problemer.  De  havde 
mistet  friheden  til  at  gå  omkring,  som 
de  ønskede,  de  sad  i  fængsel,  men 
dette  var  ikke  det  grundlæggende 
problem.  Mangelen  på  et  formål  med 
deres  liv,  var  langt  alvorligere.  De 
havde  ingen  steder  at  gå  hen.  De  hav- 
de ingen  ide  om,  hvorfor  de  var  her  på 
jorden,  eller  hvor  de  var  på  vej  hen. 


At  slippe  ud  af  fængslet  ville  ikke  en- 
gang være  begyndelsen  til  løsningen 
af  deres  problemer;  alligevel  „slap  de" 
ud  af  mange  af  deres  problemer,  me- 
dens de  var  i  fængslet,  med  det  resul- 
tat, at  de,  når  de  blev  løsladt  fra 
fængslet,  for  alvor  ville  være  frie 
mænd.  De  havde  fundet  deres  Frelser, 
Jesus  Kristus,  og  hans  evangelium. 
Der  er  mange  mennesker,  der  befinder 
sig  i  samme  situation  som  Jim  og  Ed 
—  uden  nødvendigvis  at  være  spærret 
inde  på  en  straffeanstalt,  men  som 
alligevel  befinder  sig  i  et  fængsel,  et 
fængsel,  som  ingen  retslig  myndighed 
kan  befri  dem  for,  et  fængsel  bygget 
op  af  dårlige  vaner,  såsom  alkohol, 
narkotiske  stoffer,  umoralskhed,  sel- 
viskhed, uærlighed,  dovenskab  og 
manglende  mål  med  tilværelsen;  ja, 
disse  ting,  kan  være  mere  hindrende 
og  generende  end  noget  statsfængsel. 
Og  alligevel  findes  der  en  måde  at 
komme  ud  af  det  på,  at  opnå  en  frihed, 
som  overgår  alt,  hvad  mennesket  kun- 
ne udtænke  —  den  slags  frihed,  som 
Jim  og  Ed  opnåede. 
Denne  frihed  kan  kun  opnås  ved  at 
acceptere  den  guddommelige  plan  og 
holde  de  love,  som  blev  givet  af  ham, 
som  gav  sit  liv  for  hver  og  en  af  os,  så 
vi  kunne  få  evigt  liv  —  Jesus  Kristus. 
For  sagde  han  ikke:  „Og  I  skal  forstå 
sandheden,  og  sandheden  skal  frigøre 
jer."  (Joh.  8:32)  I  Jesu  Kristi  navn. 
Amen.  Q 

WRNUiES 
SIDER. 


Gule  Blads  gave 


AF  MARY  JOYCE  CAPPS 
Illustreret  af  TED  NAGATA 


Gule  Blad  lå  på  en  mosdækket  brink, 
som  hang  ud  over  en  dyb  og  klar 
bæk. 

Drømmende  betragtede  hun  en  kæm- 
pestor, broget  ørred,  som  forsigtigt 
bevægede  sig  omkring  mellem  små- 
stenene på  bunden  af  det  dybe  vand. 
Ørreden  var  meget  smuk,  olivengrøn 
med  pletter  på  hver  side,  der  spillede 
i  alle  regnbuens  farver.  Gule  Blad 
havde  ikke  noget  ønske  om  at  fange 
ørreden.  En  bleg  sommerfugl  flag- 
rede nær  vandskorpen.  Ørreden 
snoede  sig  op  igennem  vandet  i  en 
fantastisk  fart.  Åh!  Indianerpigen  så 
med  sorg,  hvordan  sommerfuglen 
forsvandt. 

En  mærkeiig  pibende  lyd  forskræk- 
kede Gule  Blad  og  fik  hende  til  at 
snige  sig  op  på  toppen  af  bakken. 
Mens  hun  lå  fladt  ned,  så  hun  til  sin 
overraskelse,  hvordan  en  klodset  og 
pramlignende  vogn  trukket  af  et  par 
okser,  gjorde  holdt  nedenfor. 


Den  pibende  lyd,  hun  havde  hørt, 
kom  fra  jernhjulene,  som  trængte  ge- 
valdigt til  smøring. 
Efter  at  dømme  fra  de  skyer  af  støv, 
der  endnu  hang  i  luften,  var  vognen 
kommet  ind  fra  den  udtørrede  og 
stenede  ørken.  Menneskene  i  vognen 
måtte  have  rejst  hele  natten  for  at 
kunne  have  overlevet,  idet  det  ville 
have  været  umuligt  at  rejse  i  dagens 
hede. 

Vognen  havde  ikke  noget  oversejl, 
der  hang  kun  nogle  iturevne  stykker 
lærred  ved  buerne,  der  var  spændt 
ud  over  vognen.  Der  var  ingen  vand- 
tønder fastspændt  på  siderne.  Da 
Gule  Blad  krøb  nærmere,  så  hun  en 
forræderisk  pil,  der  havde  gennem- 
boret vognsiden. 

Denne  familie,  var  sikkert  de  eneste 
overlevende  fra  et  helt  vogntog.  In- 
dianer-stammer i  øst,  som  også  var 
fjender  af  hendes  stamme,  var  på 
krigsstien  på  grund  af  et  brudt  løfte. 

Disse  indianere  måtte  have  angrebet 

vogntoget. 

Gule   Blad   havde  ondt  af  den   lille 

familie.  „De  har  kun  en  lille  chance 

for  at  overleve  her",  mumlede  Gule 

Blad. 

Hun  betragtede  konen,  som   bar  et 

lille  barn  og  ledte  to  andre  børn  hen 

til  den  sparsomme  skygge,  som  en 

stor    kampesten    frembød.    Manden 

bøjede  sig  træt  og  gik  rundt  og  søgte 

mellem  klipperne. 

„Vand".  „De  er  ved  at  dø  at  tørst", 

hviskede   pigen,   da   hun   kom  til   at 


tænke  på  de  manglende  vandtønder. 
Hvis  de  havde  haft  heste,  ville  disse 
have   lugtet  vandet  og  ført  rnél|H 
skene  hen  til  det. 

Gule  Blad  længtes  efter  at  hjælpe 
dem,  men  hun  turde  ikke. 
Selv  om  hun  kunne  tale  deres  sprock 
ville  det  ikke  hjælpe.  Manden  havdS 
et  gevær,  og  hun  var  sikker  på  at 
blive  skudt,  hvis  hun  nærmede  si 
Beklagendevendte  hun  sig  for  at  gå.] 
En  svag  hulken  fra  barnet  stoppede 
hende.  Det  lød,  som  om  det  var 
hendes  lillebror.  Da  hun  så  tilbage 

kunne  hun  se,  at  manden  gik  et  styk- 
ke derfra,  stadig  søgende  på  sin  vej 
gennem  de  nøgne  sten. 
Der  var  vand  derude,  men  han  vidste 
ikke,  hvordan  han  skulle  finde  det. 
Han  gik  endog  i  den  forkerte  retning 
og  ville  snart  falde  om  af  tørst  og 
træthed. 

Der  kom  endnu  et  svagt  klynk  fra 
barnet  og  Gule  Blad  ilede  tilbage  til 
bækken. 

Hun  hældte  de  saftige  bær  ud  af 
lerskålen  og  fyldte  den  med  iskoldt 
vand.  Hun  tøvede  kun  et  øjeblik  og 
gled  derefter  ned  ad  den  bløde 
skrænt. 

Kvinden  lå  der  sammenkrøben  og 
holdt  om  sine  børn.  Hendes  øjne  var 
lukkede  og  hendes  læber  sprukne 
og  hævede. 

Uden  at  ænse  faren  knælede  india- 
nerpigen ned  og  øste  vand  op  med 
sine  hænder  og  lod  det  sprøjte  på 
kvindens  ansigt.  Hendes  himmelblå 
øjne  stirrede  mistroisk,  da  hun  glip- 
pende åbnede  dem  og  så  ind  i  Gule 
Blads  mørke  øjne. 

I  lang  tid  holdt  pigen  vejret,  idet  hun 
ventede  at  kvinden  skulle  begynde 
at  skrige.  Det  ville  hurtigt  kalde 
manden  tilbage  med  et  af  de  lange 
geværer,  som  Gule  Blads  folk  fryg- 
tede. 

Men  kvinden  var  overvundet  på 
grund  af  hendes  omtanke  for  bør- 
nene. Moderen  tog  en  metalkop  fra 


vognen  og  betragtede  omhyggeligt 
den  ældste  dreng  og  pigen,  da  de 
drak  og  sikrede  sig,  at  de  ikke  fik  for 
meget.  Hun  tog  sig  af  barnet  og  fug- 
tede et  stykke  klæde  for  at  afkøle 
børnenes  hoveder.  Så  først  drak  hun 
selv. 

Gule  Blad  betragtede  interesseret 
børnene  og  hørte  derfor  ikke  manden 
nærme  sig.  Hun  var  ikke  klar  over 
faren,  før  kvinden  råbte:  „Nej,  Frank! 
Nej,  hun  kom  med  vand."  Manden  så 
forvirret  ud,  da  han  sænkede  gevæ- 
ret. Vand!  Hvordan  kunne  hun  finde 
vand  i  dette  udtørrede  land?  Der  er 
ikke  et  græsstrå  at  finde! 
Da  også  han  havde  slukket  sin  tørst, 
pegede  den  høje  og  magre  mand 
på  lerkrukken  og  sagde:  „Hvor?" 
Hans  trætte  ansigt  fulgte  Gule  Blad, 
der  pegede  op  på  højen. 
„Vi  kan  aldrig  få  vognen  derop", suk- 
kede han,  idet  han  bevægede  sig 
henimod  den  tunge  vogn  og  de  tør- 
stige okser. 

Gule  Blad  forstod.  Hun  rejste  sig  og 
gik  hen  til  vognen  og  ventede.  „Hun 
vil,  at  vi  skal  sætte  os  op  i  vognen. 
Måske  kender  hun  en  vej",  sagde 
kvinden  med  håb  i  stemmen. 
Hun  gik  foran  okserne  og  viste  vejen 
rundt  om  de  golde  bakker  til  en  svag 
skråning,  som  førte  op  og  derefter 
ned  i  en  grøn  dal,  hvor  bækken 
snoede  sig  som  et  sølvbånd. 
„Det    er    det    smukkeste    sted,    jeg 


nogensinde  har  set.  Det  er  nøjagtigt 
sådan  et  sted,  vi  har  drømt  om", 
råbte  kvinden  af  glæde. 
„Ja,  der  er  trær  til  at  bygge  en  hytte 
af  og  jorden  behøver  ikke  megen  be- 
handling. Det  er  også  god  jord, 
Sarah." 

„Næsten  alt  kan  voske  her",  sagde 
manden  stille,  og  hans  øjne  lyste  af 
iver  og  håb. 

Ingen   af  dem    lagde    mærke   til,    at 
indianerpigen  sneg  sig  afsted. 
Gule  Blad  vendte  sig  om  for  at  kaste 


et  sidste  blik  tilbage,  og  hun  følte 
tårene  i  sine  øjne,  da  hun  så  manden 
og  kvinden  hånd  i  hånd  fortabe  sig  i 
prægtige  drømme  om  fremtiden. 
De  var  de  første  hvide  mennesker, 
der  nogensinde  havde  set  den  frugt- 
bare dal,  gemt  bag  de  røde  klipper. 
Vil  de  nogensinde  forstå  den  sorg, 
som  Gule  Blad  følte,  da  hun  gav  dem 
sit  smukke,  grønne  land. 
En    kuldegysen    gik    igennem    Gule 
Blad.  Pludselig  følte  hun  sig  som  den 
flagrende,  gule  sommerfugl.  O 

En  historie  fra  Mormons  Bog 

FORTALT  AF  MABEL  JONES  GABOTT 
MALERI  AF  ARNOLD  FRIBERG 


Det  er  lettere  at  være  helt,  når  din 
leder  forventer  det  af  dig  og  når  dine 
venner  og  kære  opmuntrer  dig,  end 
når  du  er  alene. 

Alma  var  helt  alene.  Kun  han  troede 
på  Abinadis  ord  om,  at  Jesus  Kristus, 
Guds  søn  ville  komme  til  jorden. 
Da  folket  hånede  Abinadi,  og  da  den 
onde  Kong  Noah  bragte  Abinadi  for 
retten,  og  præsterne  råbte,  at  Abina- 
di skulle  dø,  da  havde  kun  Alma  mod 
til  at  bede  om  mildhed  og  venlighed 
for  Abinadi. 

Alma  var  en  af  Kong  Noahs  præster. 
Skønt  han  var  en  ung  mand,  vidste 
han,  at  det,  Abinadi  sagde  om  folkets 
ondskab,  var  sandt. 
Alma  tryglede  kongen  om  at  lade 
Abinadi  leve.  Det  gjorde  kongen 
vred,  og  han  sendte  Alma  bort. 
Kongen  bad  sine  tjenere  om  at  følge 
efter  Alma  i  al  hemmelighed  og  dræ- 
be ham. 

Alma    slap   væk   fra    tjenerne.    Han 
gemte  sig  for  dem  og  nedskrev  alle 
de  ord,  Abinadi  havde  talt. 
Efter  mange  dage  vendte  Alma  til- 
bage til  byen  og  begyndte  i  al  hem- 


melighed at  lære  folk  om  Jesus 
Kristus. 

Først  var  der  en,  senere  flere  der 
lyttede  til  Alma  og  troede  på  ham. 
Alma  bad  dem,  som  troede,  om  at 
tage  til  et  sted  ved  navn  Mormon. 
På  dette  sted  var  der  en  kilde  med 
rent  vand  og  tæt  derved  et  krat  be- 
stående af  små  træer,  hvor  Alma 
gemte  sig  om  dagen  for  kongens 
mænd. 

Mange  mennesker  samledes  for  at 
høre  Alma.  Han  lærte  dem  om  tro  og 
omvendelse. 

Helam,  som  var  en  af  de  første,  som 
troede,  blev  døbt  af  Alma. 
De  gik  begge  ned  under  vandet  og 
stod  op  derfra  fyldt  med  glæde  og  af 
Ånd. 

Så  døbte  Alma  alle,  som  ønskede 
det,  og  han  og  de  som  fulgte  ham 
kaldte  sig  Kristi  Kirke. 
Alt  dette  foregik  i  Mormon  —  i  Mor- 
mons vand,  og  stedet  blev  helligt  for 
de  mennesker,  som  gemte  sig  for 
Kong  Noah. 

Kong  Noah  blev  imidlertid  klar  over, 
at  der  gik  noget  for  sig,  og  på  en 

sabbat  sendte  han  sine  tjenere  af-  ud   for  at  dræbe  alle   de,   som  var 

sted,  for  at  følge  efter  og  se  hvor  medlemmer  af  Kristi  Kirke, 

folk  gik  hen,  og  hvad  de  lavede.  Men  Alma  var  ikke  alene   nu.   Han 

Således    blev    Alma    og    hans    til-  havde   venner,    som    advarede   ham 

hængere  opdaget  af  kongen.  om  kongens  hær.  Derfor  samlede  de 

Denne  gang  var  Kong  Noah  virkelig  deres  telte  og  familier  og  drog  ud  i 

vred  på  Alma.  Han  sendte  sin  hær  ørkenen.  De  var  ialt  450  mennesker. 

O 


DER  VANDRE  JEG  SÅ  OFTE 

af 

Jeanne  B.  Lawler 

1. 

Jeg  vandre  så  ofte  blandt  duftende  kløver  på 

enge  med 

dejlige  blomster  i  flor.  En  håndfuld  jeg 

samler, 

står  stille 

og  tøver,  ved  hver  lille  blomst  går  min  tanke 

til  Mor. 

2. 

Min  kærlighed  vil  jeg  med  blomsterne 

sende, 

og  duften 

vil  vække  erindring  hos  dig.  At  vandre  og  lære  naturen 

at  kende,  og  glæde  sig  over  den,  lærte 

du  mig. 

Fra  „Syng  med  mig"  oversat  af  Rie  Voss 

/ 

To  mænd 


AF  MARY  PRATT  PARRISH 


Da  Tommys  familie  forlod  Sugar 
Creek  lejren,  kørte  Tommy  med  et 
spand  okser  og  hans  far  med  et 
andet.  Det  var  første  gang  Tommy 
nogensinde  havde  drevet  et  okse- 
spand og  han  var  så  optaget  af,  hvad 
han  lavede,  at  han  ikke  bemærkede, 
hvor  klart  solen  skinnede,  eller  hvor 
varmt  det  blev. 

Han  så  ikke  engang,  at  hans  mor 
skiftede  fra  sin  tunge  vinterfrakke  til 
et  sjal.  Han  vidste  bare,  at  det  var 
nødvendigt  for  ham  at  slå  smæld  med 
pisken  "oftere  for  at  holde  okserne 
igang. 

Pludselig  blev  han  klar  over,  at  det 
var  fordi,  jorden  var  blød.  Vognhjule- 
ne sank  dybere  og  dybere  ned  i  det 
bløde  præriemudder,  og  det  blev 
mere  og  mere  vanskeligt  for  okserne 
at  trække  læsset. 

Tommy  var  bange  for,  at  de  ikke 
kunne  indhente  det  store  vogntog, 
som  havde  forladt  Sugar  Creek  da- 
gen før.  Han  var  overrasket  og  glad, 
da  han  sent  den  eftermiddag  hørte 
lyden  af  stemmer  og  nu  vidste,  at 
lejren  ikke  var  langt  borte.  Han  lok- 


kede for  okserne  i  en  indsmigrende 
tone:  „Roligt,  træk  så  samtidigt!" 
Okserne  svarede,  som  om  de  forstod 
hvert  ord,  med  at  bøje  sig  fremover 
med  en  sådan  kraft,  at  hjulene  rul- 
lede let  af  sted. 

Snart  befandt  Tommy  sig  i  lejren  om- 
givet af  beundrende  venner. 
„Har  du  kørt  hele  vejen  fra  Sugar 
Creek",  var  der  en,  der  spurgte.  „Det 
var  godt  klaret",  sagde  en  anden. 
„Jeg  ville  ønske,  at  min  far  vil  lade 
mig  køre." 

Det  begyndte  pludseligt  at  regne. 
I  begyndelsen  var  det  en  mild  og 
stille  regn,  som  ikke  generede  Tom- 
my, da  han  malkede  koen  og  hjalp 
sin  far  med  at  fodre  okserne.  Senere, 
da  de  gik  i  gang  med  at  rejse  teltet, 
faldt  regnen  med  en  sådan  kraft  på 
Tommys  skuldre,  og  vinden  blæste 
så  stærkt,  at  den  vristede  teltet  ud  af 
deres  hænder. 

„Vi   må  klare  os  uden  teltet  i  nat", 
besluttede  far  til  sidst. 
„Hvor  vil  du  og  mor  sove",  spurgte 
Tommy.  „Min  vogn  er  så  fuld  af  majs 
og  hvede,  at  ingen  kan  sove  der." 


108 


„Du  og  Betsy  kan  sove  med  mor  i 
den  anden  vogn",  svarede  hans  far. 
„Og  jeg  vil  indrette  mig  en  soveplads 
nedenunder  vognen." 
„Jeg  vil  gerne  sove  under  vognen", 
sagde  Tommy  stille. 
Far  svarede  ikke  straks,  men  Tommy 
vidste,  ud  fra  det  håndtryk,  han  fik, 
at  hans  far  var  stolt  over  det,  hans 
søn  tilbød.  Til  sidst  sagde  far  stille. 
„Jeg  hjælper  dig  med  at  samle  fyr- 
regrene  til  at  lægge  på  jorden,  så  du 
ikke  synker  ned  i  mudderet. 
Tommy  var  glad,  da  de  havde  fyrre- 
grene  nok,  fordi  det  var  vanskeligt  at 
skære  dem  af  i  den  stærke  regn. 
Ovenpå  fyrregrenene  bredte  han  og 
faderen  det  sammenfoldede  telt  ud, 
således  at  det  kunne  lægges  over 
tæpperne,  så  Tommy  ikke  ville  blive 
våd. 

Da  sengen  var  klar,  krøb  Tommy  ind 
i  den.  Først  var  han  bange  for  'at 
være  alene  i  stormen.  Aldrig  havde 
han  hørt  så  høje  tordenskrald,  og 
lynene  var  så  nær  ved,  at  han  kunne 
se  små  flammer  komme  frem  i  top- 
pen af  træerne,  som  lynene  havde 
ramt,  skønt  han  dog  vidste  at  den 
stærke  regn  hurtigt  ville  slukke  dem. 
Tommy  var  bange.  Hvad  nu  hvis 
lynene  strejfede  vognen,  hvor  de 
andre  sov?  spurgte  han  sig  selv.  Han 

fik  lyst  til  at  kalde  på  sin  far,  for  at 
få  trøst,  men  han  ønskede  ikke,  at 
nogen  skulle  vide,  at  han  var  bange. 
„Jeg  vil  bede  min  himmelske  Fader 
hjælpe  mig",  sagde  han  til  sig  selv. 
Og  det  gjorde  han.  Tommy  regnede 
med,    at    hans    bøn    blev    besvaret 
sådan,  at  uvejret  ville  stoppe.  I  stedet 
for  blev  den  besvaret  ved,  at  Tommy 
ikke  var  bange  mere. 
Han  begyndte  endda,  at  nyde  uvejret. 
Det  var  nærmest,  som  om  der  var  et 
kæmpe-fyrværkeri  overalt.  Nu  havde 
han  ikke  længere  lyst  til  at  sove,  men 
prøvede  at  holde  sig  vågen,  så  han 
kunne  se  det  hele.  Men  da  uvejret 
holdt  sig  hele   natten,  faldt  Tommy 
omsider  i  søvn  og  han  åbnede  ikke 
øjnene  igen,  før  han  mærkede  noget 
vand,  der  skvulpede  hen  over  hans 
fødder  og  opdagede,  at  den  lille  bæk, 
som   de   havde   slået   lejr  ved,   var 
blevet  til  en  rivende  strøm  i  nattens 
løb. 

Ophidset  kaldte  Tommy  på  sin  far. 
„Bækken  er  gået  over  sine  bredder 
og  baghjulene  på  vognen  står  i 
vand." 

Tommys  far  var  ude  af  vognen  på  et 
øjeblik.  Da  han  så,  hvad  der  var  sket, 
hjalp  han  Tommy  med  at  få  senge- 


tøjet trukket  væk  fra  pladsen  under 
vognen,  så  de  kunne  trække  vognen 
fri  af  vandet.  Jorden  var  så  fedtet,  at 
okserne  ikke  kunne  finde  fodfæste. 
„Vi  må  have  fat  i  nogle  planker,  så  vi 
kan  lave  en  vej",  sagde  Tommys 
far. 

For  at  kunne  gøre  dette  fældede 
Tommy  og  hans  far  mange  træer.  De 
skar  grenene  af  og  lagde  stammerne 
ned  tæt  ved  siden  af  hinanden,  foran 
vognen.  Så  bandt  de  med  pilegrene 
hver  stamme  fast  til  den  næste,  så  de 
ikke  kunne  rulle.  Da  dette  var  fær- 
digt, lagde  de  noget  sejgt  græs  og 
fyrrenåle  ovenpå  stammerne,  så 
oksernes  hove  ikke  kunne  glide  ned 
i  mellemrummene.  Til  sidst  drev  de 
de  skræmte  okser  op  på  stamme- 
belægningen  og  fastgjorde  dem  til 
vognen. 

Far  talte  til  okserne  i  en  venlig  tone. 
„Roligt  nu,  t-r-æ-k  nu  på  sammetid." 
Okserne  trak  virkelig  samtidigt.  De 
tunge  hjul  rullede  op  af  mudderet  og 
op  på  græsset,  der  lå  på  stammerne, 
og  videre  ud  ad  den  vej,  som  „Is- 
raels Lejr"  skulle  den  dag. 
Tommy  råbte  „Hurra!"  Men  hans  mor 
græd,  fordi  hun  var  så  stolt  af  sine 
to  mænd.  q 

Du  skal  bruge:  Små  makaroni  (ditali 
pasta),  nylontråd  (eller  fiskesnøre, 
spunden  bomuldstråd  eller  elastik- 
tråd), perler  fra  gamle  smykker,  vand- 
farve eller  tushpenne  og  klar  negle- 
lak. 

Strø  makaronien  ud  på  et  stykke 
papir  eller  et  viskestykke  på  dit  ar- 
bejdsbord. Det  hindrer  makaronierne 
i  at  trille  væk. 

Sorter  dem  efter  størrelse  og  form. 
Udvælg  makaroni  med  samme  stør- 
relse hul,  så  de  ikke  vil  skyde  sig 
ind  over  hinander  på  tråden. 
Til  at  farve  makaronien  kan  du  bruge 
vandfarve  eller  tushpenne.  Stryg  ma- 
karonien let  med  penslen,  indtil  den 
har  den  ønskede  farve  og  beskyt  den 
derefter  med  klart  neglelak. 
Klip  så  et  stykke  tråd  af  i  den  læng- 
de, som  du  ønsker,  halskæden  skal 
have  og  beregn  to-tre  centimeter  til 
fastgørelse  af  enderne. 
Der  anvendes  elastiktråd  til  armbånd 
og  pandebånd. 

Perler  fra  gamle  smykker  kan  ind- 
sættes som  adskillelse. 
Beregn  afstanden  mellem  perlerne 
og  makaronien,  før  du  begynder  at 
trække  dem  på  tråden. 
Vælg  en  stor  farverig  perle  til  midten 
af  kæden  og  tæl,  hvor  mange  maka- 
roni og  perler  du  behøver  til  hver 
side. 

Når  alle  perlerne  og  makaronierne  er 
,  trukket  på,  bind  så  enderne  af  tråden 
sammen  med  en  knude.  Klip  enderne 
af  ca.  1  -1 V2  cm.  fra  knuden. 
Hvis  kæden  er  for  lille  til  at  få  over 
hovedet,  brug  så  en  kasseret  hægte 
fra  en  gammel  halskæde  og  fastgør 
enderne  til  hver  sin  del  af  hægten. 

Hvad  er 
vigtigst? 

AF  PRÆSIDENT  A.  THEODORE  TUTTLE, 

fra  De  Halvfjerds  Råd 

Tale  holdt  ved  den  141.  halvårlige 

generalkonference 


•^jffiij3|^: 


\M\y\\\v,w  x  %  w  wxw^^^J^mwbiw^  .: , 


For  nogle  år  siden  læste  jeg  en  leder  i 
Deseret  News  med  titlen:  „Den  me- 
kaniske kanin."  Jeg  citerer:  „Mange  af 
vore  læsere  måtte  trække  på  smile- 
båndet forleden  dag,  da  de  læste  om 
de  engelske  mynder,  der  ikke  engang 
kan  kende  en  kanin,  når  de  ser  en!  De 
havde  til  hundevæddeløbene  jaget  en 
mekanisk  kanin  banen  rundt  så  længe, 
at  de,  da  en  rigtig  kanin  sprang  tværs 
over  banen,  overhovedet  ikke  tog 
notits  af  den. 

„Fjollet,  hva'?  Men  også  trist,  at  de 
naturlige  instinkter  kan  forvrænges  på 
den  måde  .  . . 

„Men  vi  jager  også  mekaniske  kaniner. 
„Vi  jager  efter  lønningschecks,  og  ofrer 
knap  tid  nok  til  at  se  lyset  fra  den  op- 
gående sol  glitre  på  en  snedækket 
bjergtinde. 

„Vi  jager  gennem  de  alt  for  mange 
aftaler,  der  står  optegnet  i  vor  kalender 
og  glemmer  at  tage  os  tid  til  at  sludre 
med  naboen  eller  besøge  en  syg  ven. 
„Vi  jager  efter  selskabslivet  i  den  glit- 
rende og  støjende  trædemølle  — 
og  overser  de  stille  timer,  vi  kunne 
have  tilbragt  med  at  læse  højt  for  et 
forventningsfuldt  barn. 
„Vi  jager  efter  prestige  og  rigdom,  og 
opdager  ikke  de  muligheder  for  vir- 
kelig glæde,  som  vi  møder  på  vor 
vej  ..." 


„Wordsworth  skrev  noget  lignende 
som: 

„,Vi  er  for  optaget  af  verden,  tidligt 
som  sent,  vi  tjener  penge  og  strør  om 
os,  til  vi  er  magtesløse.' 
„Jag  videre,  I  stakkels,   blinde,  over- 
civilserede  hunde; 

„I  fanger  aldrig  jeres  kanin,  før  i  kan 
genkende  en  ægte. 

„Men  I  bliver  ikke  alene  om  jeres  jagt; 
I  vil  få  selskab  af  utallige  mennesker, 
som  heller  aldrig  vil  nå  den  lykke,  de 
jager,  med  mindre  de  bliver  i  stand  til 
at  genkende  lykken,  når  den  krydser 
deres  vej." 

Dette  er  vor  udfordring:  Sørg  for .  .  . 
„at  de  ting,  der  betyder  mest .  .  .  ikke 
er  afhængige  af  de  ting,  der  betyder 
mindst."  (Ashley  Montague.) 
Dette  har  også  været  sagt  på  en  anden 
måde:  „Vi  kæmper  drabeligt  for  lige- 
gyldigheden." 

I  en  moderne  åbenbaring  har  Herren 
sagt: 

„Se  mange  er  kaldede,  men  få  er  ud- 
valgte. Og  hvorfor  er  de  ikke  ud- 
valgte? 

„Fordi   deres  hjerter  er  de  verdslige 
ting  hengivne,  og  de  tragter  efter  men- 
neskelig ære  . ."  (L.  &  P.  121:34-35) 
Her  findes  en  belæring,  der  kan  hjælpe 
os  med  at  få  orden  i  vore  prioriteter. 
Læg  mærke  til  formaningen:  „fordi  de 


er  de  verdslige  ting  hengivne"  — 
altså  ikke  de  åndelige  ting.  Og  de 
„tragter  efter  menneskelig  ære"  i 
stedet  for  at  søge  Guds  ære. 
Har  vi  da  tragtet  så  meget  efter  de 
materielle  ting,  at  vi  helt  har  glemt,  ja 
måske  ovenikøbet  ignoreret  de  gud- 
dommelige ting?  Vi  lægger  lige  så  lidt 
mærke  til  denne  årstids  skønhed  som 
enhver  anden  årstids. 
Vort  liv  styres  efter  skemaer  og  aftaler, 
medens  de  kristne  vennetjenester  må 
vente  —  ofte  forgæves. 
Vore  mest  oplagte forsømmelserfinder 
måske  sted  i  vort  eget  hjem.  Vi  jager 
efter  verdslige  fornøjelser  og  forsøm- 
mer vore  egne  børn,  som  er  ganske 
uden  skyld.  Hvornår  læste  I  sidst 
historier  for  jeres  børn?  Eller  tog  på 
fisketur  eller  på  jagt  med  jeres  sønner? 
Eller  hjalp  dem  med  at  tjene  en  beløn- 
ning. Har  I  talt  sammen  om  deres  per- 
sonlige udviklingsprogram? 
De  prøvelser,  vore  dages  unge  skal 
igennem  —  lettjente  goder  —  er 
måske  de  hårdeste  prøvelser  nogen- 
sinde. Brødre  og  søstre,  hold  jer  nær 
til  jeres  børn!  Led  dem  sikkert  igen- 
nem! Det  er  vanskelige  tider.  Øg  jeres 
opmærksomhed.  Gør  jer  umage. 
Ansvaret  for  at  løse  sociale  problemer 
hviler  på  hjemmet.  Ungdommen  søger 
sikkerhed.   De  søger  efter  svar,   der 

kun  findes  i  gode  hjem.  Ingen  national 
eller  international  pagt  kan  tilveje- 
bringe fred.  Problemerne  vil  ikke  blive 
løst  i  folketingssale  og  retslokaler. 
Svarene  på  vore  problemer  kan  kun 
komme  fra  de  hjem,  hvor  vi  samles  i 
harmoni.  Det  er  med  de  principper  til 
grund,  som  Frelseren  lærte  os,  at  der 
vil  komme  fred  og  lykke  i  de  enkelte 
hjem.  Det  er  i  hjemmene,  de  unge  vil 
få  styrke  til  at  finde  lykken. 
Verden  er  fuld  af  vidtløftige  planer.  De 
kommer  i  vejen  for  og  søger  at  hindre 
Herrens  formål.  Nogle  forsøger  at  for- 
andre de  gudsskabte  kønsroller.  Andre 
vil  have  mødrene  til  at  forlade  hjemmet 
for  at  arbejde  i  erhvervslivet.  Andre 
igen  lokker  fædrene  til  at  finde  deres 
fornøjelser  og  bruge  deres  fritid  uden 
for  hjemmet.  Alle  disse  tvivlsomme 
ting  gør  hjemmet  svagere! 
Nogle  fædre  sørger  for  et  ordentligt 
sted  at  bo,  tøj,  biler  og  mad,  og  glem- 
mer, hvad  det  virkelig  betyder  at  være 
far.  Faderskabet  er  et  forhold  fuld  af 
kærlighed  og  forståelse.  Det  er  styrke 
og  mandighed  og  ære.  Det  er  magt- 
fuldhed og  aktivitet.  Det  er  det  at  give 
gode  råd  og  belæring.  Det  er  det  at 
høre  sammen  med  sine  børn.  Det  er 
autoritet  og  eksemplets  magt. 
Ældste    Packer   har   udtalt   følgende: 


„De  fleste  fædre  koncentrerer  sig  om 
deres  børns  materielle  sikkerhed.  Sik- 
kerhed, beregnet  for  dette  liv,  kan,  og 
vil  måske  også  foregå.  Hvis  vi  virkelig 
ønsker  at  give  vore  børn  sikkerhed, 
skal  vi  give  dem  mindet  om  et  lykkeligt 
barndomshjem.  Dette  bliver  til  et 
mønster  for  dem;  de  vil  følge  det  og 
skabe  deres  egen  kopi  deraf,  når  tiden 
kommer." 

Skab  en  sund  atmosfære  i  jeres  hjem. 
Lad  børnenes  søgen  efter  svar  finde 
støtte,  så  de  kan  vokse  og  udvikle 
sig. 

Det  sker,  at  mødre  går  ind  i  erhvervs- 
livet, på  grund  af  egoistiske  interes- 
ser. —  Eller  af  og  til  af  ren  og  skær 
nødvendighed.  Det  kan  ikke  undgås  ■ — ■ 
hjemmet  svækkes  derved.  Vi  må  se 
i  øjnene,  at  der  bliver  færre  og  færre 
gode  forældre.  Forældrene  forsømmer 
deres  ansvar  i  stadig  større  udstræk- 
ning, og  det  er  det,  der  er  skyld  i 
mange  af  forstyrrelserne  i  samfundet 
i  dag.  Som  sidste  dages  hellige  må  vi 
stå  imod,  når  „verden"  direkte  eller 
indirekte  angriber  hjemmet.  Mange  af 
os  må  omvende  os.  Vi  må  prioritere 
tingene  rigtigt.  Bruge  tid  og  kræfter 
på  det,  der  trods  alt  er  vigtigst.  Der  er 
få,  der,  når  de  virkeligt  tænker  sig 
nøgternt  og  roligt  om,  ikke  ved,  hvad 


det  er,  der  er  vigtigst,  når  det  virkeligt 
gælder.  Men  af  og  til  må  vi  mindes 
kraftigt  om  det. 

Kong  Benjamin  rådede  forældrene  til 
ikke  at  lade  „jeres  børn  gå  sultne  eller 
nøgne,  ej  heller  tilstede,  at  de  over- 
træder Guds  love  og  strides  og  kives 
indbyrdes  og  tjener  djævelen  .  .  .  Men 
.  .  .  lære  dem  at  vandre  på  sandhedens 
og  dydens  veje;  .  .  .  lære  dem  at  elske 
og  tjene  hinanden".  (Mosiah  4:14-15) 
Herren  gav  forældrene  ansvar  for  at 
oplære  deres  børn.  Dette  betyder  mere 
end  bare  at  lære  dem  med  ord.  Der 
findes  bedre,  mere  grundlæggende 
måder  at  lære  fra  sig  på. 
Det  er  for  eksempel  meget  vanskeligt 
at  lære  børnene  familiesolidaritet  i  et 
samfund,  hvor  50%  af  alle  ægteskaber 
ender  i  skilsmisse.  Børn  fra  skilsmis- 
sehjem mener  sjældent,  at  der  er 
nogen  problemer,  der  kan  løses  i 
hjemmet.  Børn,  hvis  eneste  under- 
holdning stort  set  er  fjernsynet,  bliver 
frustrerede,  fordi  deres  behov  for  at 
være  optaget  af  og  involveret  i  livet 
ikke  tilfredsstilles. 

Et  hjem,  hvor  det  at  skaffe  sig  verds- 
lige goder  er  blevet  så  vigtigt,  at  fade- 
ren arbejder  så  uforholdsmæssigt  for 
at  skaffe  materielle  ting,  at  han  helt 
må  undlade  at  tilbringe  nogen  tid  sam- 

men  med  børnene  og  at  råde  og  op- 
muntre familien,  eller  hvor  moderen 
forlader  børnene  for  at  skaffe  endnu 
flere  „ting",  er  ikke  et  godt  sted  til 
gennem  kærlighed  og  opofrelse  at  lære 
børnene,  hvor  værdifuldt  et  menneske 
er. 

Herren  har  sagt:  „Men  jeg  har  befalet 
jer  at  opdrage  jeres  børn  i  lys  og  sand- 
hed." (L.  &P.  39:40) 


Dr.  (Paul)  Popenoe  har  sagt:  „Vore 
unge  er  ikke  et  produkt  af  deres  eget 
liv,  men  af,  hvad  forældrene  har  givet 
dem.  Hvis  vi  kan  få  forældrene  til  at 
være  gode  eksempler,  så  fjerner  vi 
anstødsstenen  mellem  generatio- 
nerne." 

Herren  har  sagt:  „Væn  drengen  til  den 
vej,  han  skal  følge,  da  viger  han  ikke 
derfra,  selv  gammel."  (Ordsp.  22:6) 


Før  det  er  for  sent,  må  vi  lære  at  be- 
tragte det,  ældste  Richard  L.  Evans  ud- 
talte, som  sandhed:  „Der  har  aldrig  væ- 
ret en  medicin,  der  har  kunnet  kurere 
flere  sociale  sygdomme,  end  et  sundt 
og  godt  hjem.  Der  har  aldrig  været  en 
større  kilde  til  social  stabilitet  end 
kærlige  og  forstående  familiemedlem- 
mer. Der  har  aldrig  været  en  bedre 
metode  til  at  gøre  børn  lykkelige  end 
nær  fortrolighed  til  og  fra  kloge,  kær- 
lige og  ansvarsbevidste  forældre." 
(Fra  „Within  these  Walls"  [Harper  & 
Bros.,  159],  side  191.) 
Jeg  er  vokset  op  i  et  hjem  med  kloge, 
kærlige  og  ansvarsbevidste  forældre. 
Jeg  er  blevet  opdraget  i  et  hjem,  hvor 
min  søde  mor  altid  var  vågen,  når  jeg 
kom  hjem,  ligesom  bror  Dunn's  foræl- 
dre. Der  var  altid  lejlighed  til  at  fortæl- 
le, hvad  der  var  sket,  og  til  at  sludre  i 
al  almindelighed.  Disse  samtaler  hører 
til  nogle  af  mine  kæreste  minder.  I  det 
hjem  voksede  det  vidnesbyrd,  som  jeg 
endnu  den  dag  idag  er  i  besiddelse  af, 
og  som  jeg  hermed  ønsker  at  bære  for 
jer.  Jeg  ved,  at  Gud  lever;  at  Jesus  er 
Kristus,  vor  Frelser  og  Forløser.  Jeg 
ved,  at  Joseph  Smith  var  en  Guds  pro- 
fet. Jeg  ved,  at  præsident  Joseph  Fiel- 
ding  Smith  er  en  profet  i  dag  og  har 
nøglerne  til  Riget.  Jeg  ved,  at  hvis  vi 
følger  de  råd,  som  vi  har  fået  ved 
denne  konference,  vil  vi  få  bedre  hjem, 
vi  vil  tjene  Herren  bedre,  og  vor  glæde 
vil  blive  mere  fuldkommen.  I  Jesu  Kristi 
navn.  Amen.  Q 

Herrens  Profet 


AF  ARTHUR  R.  BASSETT 


„Herrens  Profet"  —  titlen  fremkalder 
alle  mulige  forestillinger,  lige  fraskæg- 
gede  mænd  i  ørkenen,  iført  lange,  flag- 
rende kapper,  til  kirkens  præsidenter 
i  vore  dage. 

Det  får  os  til  at  tænke  på  ærværdige 
patriarker  som  Adam  og  Abraham, 
følsomme  sjæle  som  Enok,  Johannes 
den  Elskede  og  Lorenzo  Snow,  dyna- 
miske, barske  ledere  som  Moses  og 
Brigham  Young,  korsfarere  som  Paulus 
og  Alma,  og  mænd  som  omspændte 
tidsaldrene  i  profetiske  syner  som 
Esajas  og  Joseph  Smith. 
Alle  profeterne  er  forskellige  fra  hin- 
anden, hver  enkelt  har  sit  eget  sær- 
kende. Og  dog  er  de  alle  ens  på  et  vig- 
tigt område,  og  det  er  i  forhold  til  det 
centrale  punkt  i  deres  liv  —  deres  tro, 
tillid  og  fortrolighed  til  en  enkelt  per- 
son, Jesus  Kristus,  Guds  søn. 
Udtrykket  profet  kan  have  flere  bibe- 
tydninger, men  ingen  definition ermere 
træffende  end:  „en,  som  er  i  besid- 
delse af  profetiens  ånd."  Og  i  overens- 
stemmelse medJohannes  den  Elskede: 
„Thi  Jesu  vidnesbyrd  er  profetiens 
ånd."  (Åb.  19:10.) 

På  grund  af  dette  kunne  vi  formode,  at 
profeter  ville  genspejle  nogle  af  de 
personlige  egenskaber,  som  Kristus 
viser,  andre  kan  genspejle  andre.  Men 
taget  som  et  hele  viser  de  et  inspi- 
rerende og  intenst  stimulerende  stu- 
dium af  livet  og  varierende  livsret- 
ninger. 

I  vore  dage  er  der  utallige  mænd,  som 
har  været  profeter  —  de  som  virker  i 
Det  Første  Præsidentskab  og  DeTolvs 
Råd  så  vel  som  kirkens  patriark  bliver 
alle  opretholdt  som  profeter  —  men 
kun  få  mænd  har  været  profeten. 
Præsident  Joseph  Fielding  Smith  har 
skrevet: 

„Hver  enkelt  af  apostlene  har,  når  han 
bliver  ordineret,  fået  overdraget  alle 
de  nøgler  og  myndigheder,  som  blev 
givet  af  Joseph  Smith  til  apostlene  før 


hans  død.  Disse  brødre  kan  imidlertid 
ikke  udøve  disse  myndigheder,  med- 
mindre de  får  lejlighed  til  at  komme 
ind  i  præsidentskabet.  Indtil  da  ligger 
kræfterne  i  dvale.  Dette  er  grunden 
til,  at  de  bliver  opretholdt  som  profeter, 
seere  og  åbenbarere  i  kirken,  men  der 
kan  kun  være  én  åbenbarer  for  kirken 
på  én  gang  (kirkens  præsident).  Alle 
præstedømmets  nøgler  findes  hos 
denne  person  og  overdrages  under 
hans  vejledning." 

Øjensynligt  må  en  sådan  mand  have 
særlige  egenskaber  og  må  være  en 
mand,  som  Herren  har  fundet  behag  i. 
Det  er  virkelig  tilfældet,  fordi  dette  er 
en  kaldelse,  som  det  i  særdeleshed 
står  til  Herren  at  foretage.  Profetens 
liv  må  bevares  af  vor  Fader  i  Himlen, 
så  han  kan  blive  senior-apostel  og 
som  følge  deraf  kirkens  præsident. 
Når  kirkens  præsident  går  bort,  op- 
løses Det  Første  Præsidentskab,  og 
De  Tolvs  Råd  bliver  automatisk  den 
præsiderende  gruppe  i  kirken.  Præsi- 
denten for  De  Tolvs  Råd  bliver  kirkens 
præsident.  Brigham  Young  præside- 
rede over  kirken  som  præsidentforDe 
Tolvs  Råd  i  over  tre  år,  før  et  nyt 
Første  Præsidentskab  blev  organi- 
seret. John  Taylor  præsiderede  også 
over  kirken  i  tre  år  i  samme  egenskab, 
ligesom  Wilford  Woodruff  gjorde  det  i 
to  år.  I  denne  kaldelse  var  de  akkurat 
lige  så  meget  profeter  og  talsmænd 
for  Herren,  som  de  var,  da  de  præsi- 
derede med  to  rådgivere  som  Det 
Første  Præsidentskab.  Vi  har  fået  at 
vide,  at  en  særlig  åbenbaring  til  præsi- 
denten for  De  Tolvs  Råd  ville  kræves, 
hvis  en  anden  end  hanselvskullevære 
kirkens  præsident.  Som  præsident 
Woodruff  skrev  i  et  brev  til  Heber 
J.  Grant  (28.  marts  1887): 
„Så  vidt  mig  angår  ville  det  kræve  .  .  . 
en  åbenbaring  fra  den  samme  Gud, 
som  har  organiseret  kirken  og  ledet 
den  ved  inspiration  i  den  kanal,  hvor 


den  har  bevæget  sig  i  57  år,  før  jeg 
kunne  lade  min  stemme  eller  indflydel- 
se afvige  fra  de  stier,  som  er  fulgt  af 
apostlene  siden  kirkens  organise- 
ring .  . ." 

Aitså  er  overdragelse  af  kappen  fra 
profet  til  profet  en  ordenssag,  „ved  en 
fremgangsmåde  der  er  enestående  og 
ved  en  ordineret  plan,  som  undgår . . . 
muligheden  af  at  bruge  politisk  påfund 
eller  revolutionære  metoder,  som  kun- 
ne forårsage  megen  forvirring  og  skuf- 
felse i  Herrens  værk". 
De  ti  mænd,  som  har  præsideret  over 
kirken  i  denne  forvaltning,  har  været 
mænd  af  høj  rang  på  forskellige  måder. 
Hver  enkelt  har  ydet  et  særligt  bidrag, 
hver  enkelt  har  været  en  sjælden 
personlighed,  hver  enkelt  har  været 
kaldet  og  er  blevet  beredt  tidligt  i  livet 
til  sin  enestående  gerning.  Hver  enkelt 
har  vundet  sin  egen  generations  unges 
hengivenhed,  og  hver  enkelt  har  noget 
at  sige  ungdommen  i  alle  generationer. 
Af  denne  grund  vil  de  kommende 
numre  af  Den  Danske  Stjerne  inde- 
holde artikler,  som  omhandler  hver 
enkelt  af  de  ti  profeter  i  denne  for- 
valtning, med  brændpunktet  på  de  om- 
råder i  deres  eget  liv,  som  mest  nær- 
mer sig  de  unges  liv  i  dag.  De  mødte 
livet  i  hele  dets  intensitet,  kæmpede 
med  dets  problemer  og  baksede  med 
dets  udfordringer.  Og  på  mange  måder 
var  deres  liv  mere  vanskeligt  end  vort 
i  dag,  fordi  alting  på  en  måde  var 
produkter  af  den  amerikanske  koloni- 
sation, ja,  selv  præsident  Joseph  Fiel- 
ding Smith,  som  blev  født  under  Brig- 
ham Youngs  præsidenttid. 
De  kendte  til  trængsler,  de  kendte  til 
fattigdom  og  kamp,  de  kendte  til 
fristelse,  ligesom  vi  gør  det  nu,  men 
de  var  hver  især  nogen  særlige  mænd, 
og  Gud  viste  dem  deres  betydning, 
allerede  medens  de  var  unge.  Han 
kendte  deres  hjerte  og  deres  higen  — 
og,  hvad  der  måske  er  mere  vigtigt,  de 

kendte  ham.  Hans  søn,  Jesus  Kristus, 
blev  midtpunktet  i  deres  liv,  og  på 
grund  af  dette  og  deres  ønske  om  altid 
at  erindre  ham  og  holde  hans  bud, 
gjorde  de  sig  skikket  til,  til  sidst  at 
blive  hans  talsmænd  på  jorden. 
Da  Joseph  Smith  kun  lige  var  fyldt 
fjorten  år,  i  den  allermest  vanskelige 
alder,  hvor  man  begynder  at  blive  vok- 
sen og  mange  deraf  følgende  prob- 
lemer opstår,  viste  Faderen  og  Sønnen 
sig  for  ham,  underrettede  ham  om  hans 
udvalgte  stilling  og  rådede  ham  til  at 
forblive  trofast. 

Han  blev  instrueret  om  ikke  at  slutte 
sig  ti!  nogen  kirke,  og  fik  andre  in- 
struktioner, som  kunne  komme  ind 
under  beskrivelsen:  „meget  andet.  .  . 
som  jeg  ikke  nu  kan  skrive."  (Se  Jos. 
Smith  2:20.)  På  grund  af  denne  be- 
givenhed så  tidligt  i  hans  liv,  bliver 
Joseph  sommetider  kaldt:  „den  unge 
profet",  men  man  skal  være  forsigtig 
med  at  føre  denne  betegnelse  alt  for 
langt  ud.  Joseph  var  fireogtyve  år,  da 
han  fik  præstedømmet  —  den  samme 
alder  som  en  hjemvendt  missionær 
eller  en,  der  har  taget  eksamen  på 
universitetet  har.  Kort  sagt,  han  blev 
tidligt  i  livet  kaldet  til  at  forberede  sig, 
men  kun  tiden  og  erfaringen  kan  vir- 
kelig frembringe  en  sådan  modenhed, 
som  er  nødvendig  for  at  præsidere  i 
kirkens  råd. 

Med  hensyn  til  dette  var  Joseph  jo  for- 
bavsende ung  til  en  sådan  kaldelse. 
Han  var  i  sit  femogtyvende  år,  da  han 
blev  den  første  ældste  i  kirken,  og 
ikke  engang  tre  måneder  over  otteog- 
tyve, da  det  allerførste  „Første  Præsi- 
dentskab" blev  dannet.  Brigham  Young 
var  treogfyrre,  da  han  blev  Herrens 
talsmand.  Fra  John  Taylors  tid  til  David 
O.  McKay  har  præsidenternes  alder 
ved  præsidentindsættelsen  varieret 
fra  treogtres  til  fireogfirs,  og  de  er 
døde  i  en  alder  fra  nioghalvfjerds  til 
seksoghalvfems.  Gennemsnitsalderen 
for  den  levende  profet  har  været  om- 
kring nioghalvfjerds  år.  Således  har 
præsident  Spencer  W.  Kimball  skrevet: 
„Vi  kan  vente,  at  kirkens  præsident 
altid  vil  være  en  ældre  mand;  unge 
mænd  har  virkekraft,  styrke,  initiativ, 
ældre  mænd  har  stabilitet,  styrke  og 


visdom  gennem  erfaring  og  lang  for- 
bindelse med  Gud." 
Joseph  Smith  var  en  sjælden  und- 
tagelse fra  denne  regel,  på  grund  af 
den  enestående  stilling  han  havde  ved 
at  være  den  profet,  som  var  valgt  af 
Gud  til  at  begynde  denne  forvaltning. 
Brigham  Young  var  også  bestemt  til 
at  blive  leder  tidligt  i  livet.  Som  ung 
omvendt  til  kirken,  enogtredive  år 
gammel,  kom  han  for  at  besøge  Pro- 
feten Joseph  Smith  i  Kirtland,  Ohio. 
Brigham  og  Joseph  traf  oprindeligt 
hinanden  i  skoven  i  nærheden  af  Kirt- 
land, da  Joseph  huggede  brænde  og 
slæbte  det  hjem.  Den  aften  fandt  et 
særligt  møde  sted  mellem  disse  be- 
rømte historiske  mænd.  Brigham  Young 
fortalte  senere: 

„Om  aftenen  kom  nogle  få  af  brødrene 
ind,  og  vi  talte  sammen  om  rigets 
sager.  Han  (profeten)  bad  mig  om  at 
holde  bøn;  i  min  bøn  talte  jeg  i  tunger. 
Så  snart  vi  rejste  os  fra  vor  knælende 
stilling,  flokkedes  brødrene  om  ham 
og  bad  om  hans  mening  om  den 
tungemålsgave,  som  var  over  mig. 
Han  sagde  til  dem,  at  det  var  det  rene 
adamiske  sprog.  Nogle  sagde  til  ham, 
at  de  ventede,  at  han  ville  fordømme 
den  gave,  broder  Brigham  havde,  men 
han  sagde:  ,Den  er  fra  Gud,  og  den 
tid  vil  komme,  da  broder  Brigham 
Young  vil  præsidere  over  denne  kirke.' 
Den  sidste  del  af  denne  samtale 
foregik  i  mit  fravær." 
Herren   havde  således  vist  sin   hånd 

Abraham,  af  Rembrandt 


tolv  år  før  begivenheden,  og  hans  øjne 
var  allerede  rettet  mod  Brigham,  og 
vågede  og  vejledede  ham  i  hans  liv. 
Men  Brigham  Young  havde  mange 
ting  at  lære,  og  de  følgende  tolv  år  var 
fulde  af  prøver  og  vanskelige  afgørel- 
ser, som  alle  førte  til  en  målbevidst 
slutning. 

John  Taylor  blev  også  valgt  tidligt  i 
livet,  og  skønt  han  var  adskilt  fra  dean- 
dre  ledere  i  kirken  ved  et  helt  hav,  ar- 
bejdede Herren  roligt  med  ham  på  en 
sådan  måde,  at  han  til  sidst  kom  i  kon- 
takt med  kirkens  apostle.  Da  John 
Taylor  kun  var  seksten  år  gammel, 
blev  han  tilskyndet  på  en  sådan  måde, 
at  han  tilbragte  mange  timer  med  at 
søge  efter  Herren,  og  Herrens  nærhed 
blev  ofte  tilkendegivet  for  ham.  Han 
skrev:  „Ofte,  når  jeg  var  alene,  og 
sommetider  sammen  med  andre,  hørte 
jeg  sød,  blid,  melodisk  musik,  som  om 
den  blev  udført  af  engle  eller  over- 
naturlige væsener." 
Han  så,  medens  han  endnu  kun  var  en 
lille  dreng,  en  engel  i  himlene  med  en 
trompet  for  munden,  lydende  som  et 
budskab  til  nationerne.  (Betydningen 
af  dette  syn  burde  være  kendt  for  alle 
kirkens  medlemmer.)  Da  han  var  syt- 
ten år,  blev  han  lokal  præst  i  Metodist- 
kirken, og  en  dag,  da  han  var  til  et 
metodistmøde  med  en  ven,  modtog 
han  en  meget  stærk  fornemmelse  af, 
at  han  skulle  rejse  til  Amerika  for  at 
prædike.  Næsten  syv  år  senere,  i  en 
alder  af  fireogtyve  år,  blev  præsident 

Taylor  medlem  af  kirken  under  Parley 
P.  Pratts  hænder,  idet  Pratt  var  blevet 
kaldet  ved  særlig  åbenbaring  til  at 
bringe  evangeliet  til  Toronto  i  Canada, 
hvor  John  Taylor  boede. 
Wilford  Woodruff  blev  varskoet  af  en 
mand,  som  ikke  engang  var  medlem  af 
kirken,  en  nær  ven  ved  navn  Robert 
Mason.  Før  evangeliets  gengivelse 
modtog  adskillige  mennesker  tilkende- 
givelser, som  underrettede  dem  om 
den  forestående  gengivelse.  Robert 
Mason  var  et  sådant  menneske,  og 
han  fortalte  Wilford  Woodruff,  at  han 
ville  blive  en  „fremtrædende  person  i 
det  nye  rige",  skønt  Robert  Mason  selv 
ikke  levede  længe  nok  til  at  møde 
dem,  som  holdt  præstedømmet,  og  få 
del  i  dets  ordinanser.  Dette  skete,  da 
Wilford  Woodruff  kun  var  treogtyve 
år.  I  løbet  af  mindre  end  fire  år  gik 
Wilford  Woodruff  i  dåbens  vande,  og 
fra  dette  tidspunkt  modtog  han  utallige 
andre  åndelige  bekræftelser,  som  be- 
redte ham  til  hans  fremtid. 
I  tilfældet  Lorenzo  Snow  talte  Herren 
først  i  form  af  en  patriarkalsk  velsig- 
nelse, som  blev  udtalt  over  hans  hoved 
af  kirkens  patriark,  Joseph  Smith,  Sen., 
da  Lorenzo  var  toogtyve.  Velsignelsen 
var  betydningsfuld,  enkel  og  magtfuld: 
„Du  har  et  stort  værk  at  udføre  på  din 
tid  og  i  din  generation.  Gud  har  kaldet 
dig  til  gerningen.  Du  skal  forkynde  din 
Frelsers  evangelium  for  jordens  ind- 
byggere. Du  skal  have  tro,  ja,  som 
Jareds  broder  (hvad  der  i  lyset  af 
denne  mands  erfaring  er  vigtigt)  .  . . 
Der  skal  ikke  findes  nogen  mægtigere 
mand  på  jorden  end  dig  ...  De  syge 
skal  sende  deres  forklæder  og  lom- 
metørklæder til  dig,  og  ved  din  berø- 
ring skal  deres  ejere  blive  helbredt.  Du 
skal  have  magt  over  urene  ånder  —  på 
din  befaling  skal  mørkets  magter  blive 
holdt  tilbage,  og  djævelen  skal  flygte 
bort.  Hvis  det  er  hensigtsmæssigt,  skal 
de  døde  rejse  sig  og  komme  frem  på 
dit  bud  ...  Du  skal  have  et  langt  liv. 
Din  sindsstyrke  vil  ikke  blive  formind- 
sket og  dit  legemes  kraft  skal  blive 
bevaret." 

Præsident  Snows  liv  blev  bevaret  ved 
mere  end  én  lejlighed.  Han  levede 
virkelig  et  langt  liv,  idet  han  kom  ind  i 


præsidentskabet,  da  han  var  fireogfirs, 
men  Herren  talte  til  ham  gennem  pa- 
triarken tidligt  i  hans  liv,  og  han  arbej- 
dede lige  så  hårdt  under  forbere- 
delserne til  præsidentgerningen  som  i 
sine  sidste  år. 

Præsident  Snow  var  en  af  de  første, 
som  profeterede  direkte  om  Joseph  F. 
Smiths  profetiske  kaldelse,  men  Guds 
hånd  i  Joseph  F.  Smiths  liv  viste  sig 
længe  før  præsident  Snows  profeti. 
Den  unge  Joseph  F.  Smith  var  måske 
den,  der  gennemgik  den  mest  inten- 
sive oplæring  af  alle  profeterne  før 
hans  tid,  muligvis  med  undtagelse  af 
hans  onkel,  Joseph  Smith. 
Da  han  kun  var  femten  år  gammel, 
blev  han  kaldet  til  at  tjene  som  mis- 
sionær på  Hawaii-øerne.  Ni  år  efter 
sin  tilbagekomst  fra  Hawaii  blev  han 
sendt  tilbage  med  Lorenzo  Snow  og 
andre  af  kirkens  ledere  på  en  vigtig 
mission.  På  vej  til  øens  kyst  kæntrede 
den  båd,  som  præsident  Snow  var 
med,  og  man  troede,  han  var  druknet. 
Men  han  blev  vakt  til  live  ved  præste- 
dømmets hjælp  og  erklærede  derefter, 
at  Herren  havde  åbenbaret  for  ham,  at 
Joseph  F.  Smith  en  dag  ville  blive  Her- 
rens profet  —  dette  skete  syvog- 
tredive år  før  den  virkelige  begiven- 
hed! Joseph  F.  Smith  var  syvogtyve  år 
på  det  tidspunkt,  og  Herren  var  viden- 
de om  hans  fremtid. 
Ingen  af  profeternes  fremtid  blev  dog 
forkyndt  mere  tydeligt  end  Heber  J. 
Grants.  Medens  han  var  en  lille  dreng, 
overværede  han  ofte  hjælpeforenings- 
møder med  sin  moder.  Ved  en  sådan 
lejlighed  gav  Eliza  Snow,  søster  til 
præsident  Lorenzo  Snow,  efter  at  det 
sædvanlige  møde  var  sluttet,  velsig- 
nelser til  alle  tilstedeværende  ved 
tungemålsgaven,  og  Zina  D.  Toung  ud- 
lagde. I  tunger  profeterede  søster 
Snow  også,  at  Heber  J.  Grant  en  dag 
ville  blive  en  Herrens  apostel.  Ved  en 
anden  lejlighed  tog  præsident  Heber 
C.  Kimball,  en  nær  ven  af  præsident 
Grants  fader,  den  lille  dreng  op,  satte 
ham  på  en  stol  og  talte  med  ham.  I 
henhold  til  den  historie,  som  senere 
blev  fortalt  præsident  Grant  af  hans 
moder: 
„Han   profeterede  i  vor  Herres  Jesu 


Kristi  navn,  at  du  (Heber)  skulle  blive 
en  Herren  Jesu  Kristi  apostel  og  en 
større  mand  i  kirken  end  din  egen 
fader,  og  som  du  ved,  blev  din  fader 
en  af  rådgiverne  til  Brigham  Young." 
Men  ingen  af  disse  profetier  gjorde 
helt  så  stort  indtryk  på  præsident 
Grant,  som  den  åbenbaring  han  fik 
kort  efter,  at  han  var  blevet  kaldet  som 
apostel  i  1883.  I  denne  åbenbaring  så 
han  sin  fader,  Jedediah  Grant,  profeten 
Joseph  Smith  og  Frelseren,  og  han  så 
også  den  afgørelse,  som  blev  truffet 
om  at  sende  åbenbaringen  om  hans 
kald  til  De  Tolvs  Råd  —  dette  skete, 
da  han  var  seksogtyve  år  gammel. 
En  patriarkalsk  velsignelse  var  endnu 
engang  det  middel,  som  blev  brugt  af 
Herren  til  at  formane  George  Albert 
Smith.  Præsident  Smith  var  kun  fjorten 
år  gammel,  da  patriarken  lagde  sine 
hænde  på  den  unge  mands  hoved  og 
udtalte  følgende  velsignelse: 

du  skal  blive  en  mægtig   profet 

blandt  Zions  sønner.  Og  Herrens  engle 
skal  betjene  dig,  og  Himlens  udvalgte 
velsignelser  skal  hvile  på  dig  .  .  ." 
„Og  du  skal  blive  svøbt  i  Himlens 
syner,  og  du  skal  blive  iklædt  frelse 
som  med  en  klædning,  for  du  er  be- 
stemt til  at  blive  en  mægtig  mand  for 
Herren,  for  du  skal  blive  en  mægtig 
apostel  i  Guds  kirke  og  rige  på  jorden, 
for  ingen  af  din  faders  familie  skal 
have  mere  magt  hos  Gud,  end  du  skal 
have,  for  ingen  skal  overgå  dig  ...  og 
du  skal  blive  en  mand  af  mægtig  tro 
for  Herren,  ja,  ligesom  Jareds  broders 
tro  (læg  mærke  til  ligheden  med  den 
forjættelse,  der  blev  givet  Lorenzo 
Snow),  og  du  skal  blive  på  jorden, 
indtil  du  er  tilfreds  med  livet,  og  blive 
talt  sammen  med  Herrens  salvede  og 
blive  konge  og  præst  for  den  Aller- 
højeste . . ." 

Dennevelsignelse  får  en  større  dimen- 
sion, når  man  ved,  hvem  præsident 
Smiths  forfædre  er.  Hans  fader,  John 
Henry  Smith,  var  apostel  og  rådgiver 
til  Joseph  F.  Smith  i  Det  Første  Præsi- 
dentskab; hans  bedstefader,  George 
A.  Smith,  var  også  apostel  og  tjente  i 
Det  Første  Præsidentskab  med  præ- 
sident Brigham  Young.  Hans  oldefar, 
John  Smith,  som  var  broder  til  Joseph 


292 


Smith  Sen.,  var  patriark  for  kirken  i 
adskillige  år,  indtil  Hyrum  Smiths  søn 
blev  voksen.  Med  dette  for  øje  bliver 
den  ene  del  af  velsignelsen  særlig 
interessant:  „  .  .  .  ingen  af  din  faders 
familie  skal  have  mere  magt  hos  Gud, 
end  du  skal  have,  for  ingen  skal  overgå 
dig."  Og  læg  mærke  til,  at  denne  for- 
maning kom  til  George  Albert  Smith, 
da  han  var  fjorten  år  —  samme  alder 
som  Joseph  Smith  var,  da  han  modtog 
sin  første  åbenbaring. 
David  O.  McKay  blev  også  adviseret 
i  sin  ungdom  om  sine  fremtidige  an- 
svarsopgaver. Som  ung  missionær 
havde  han  haft  hjemve  og  været  ned- 
slået. Mismodet  var  næsten  ved  at 
overvinde  ham,  da  han  nåede  et  ven- 


depunkt i  sit  liv.  Under  et  missionær- 
møde  var  Herrens  Ånd  blevet  udgydt  i 
særlig  høj  grad.  Engles  tilstedeværelse 
var  blevet  sporet  i  værelset  af  mis- 
sionspræsidenten,  og  ved  profetiens 
ånd  bevidnede  han  for  den  unge  æld- 
ste McKay:  „Broder  David,  Satan  har 
ønsket  at  få  dig,  så  han  kan  sigte  dig 
som  hvede,  men  Gud  husker  på  dig." 
Så  tilføjede  han:  „Hvis  du  vil  bevare 
troen,  skal  du  sidde  i  kirkens  ledende 
råd." 

Dette  var  alt,  men  det  kom  ved  slut- 
ningen af  en  lang  og  levende  søgen 
fra  den  unge  Davids  side,  og  det  var 
en  tilstrækkelig  advarsel  til  missio- 
næren, da  han  var  i  begyndelsen  af 
tyverne,  og  det  var  nok  til  at  holde  ham 


Joseph  Smith,  Jun.,  af  Mahonri  Young 


oppe  og  hjælpe  ham  i  mismodige 
perioder  af  hans  liv.  Ligesom  de  andre 
blev  han  valgt  som  talsmand  for  Her- 
ren. 

Og  allersidst:  Præsident  Joseph  Fiel- 
ding  Smith  modtog  en  magtfuld  patriar- 
kalsk velsignelse  af  kirkens  patriark, 
John  Smith,  søn  af  Hyrum  Smith,  Jo- 
seph Fielding  Smiths  bedstefader: 
„Du  er  talt  blandt  de  Zions  sønner,  af 
hvem  der  forventes  meget.  Dit  navn  er 
skrevet  i  Lammets  Livets  Bog  og  skal 
registreres  i  dine  fædres  krøniker 
sammen  med  dine  brødre.  Det  er  dit 
privilegium  at  leve  til  en  høj  alder,  og 
det  er  Herrens  vilje,  at  du  skal  blive  en 
mægtig  mand  i  Israel . . .  Hvis  du  vinder 
visdom  gennem  fortidens  erfaringer, 
vil  du  blive  klar  over,  at  Herrens  hånd 
har  været  og  er  over  dig  for  det  gode, 
og  at  dit  liv  er  blevet  bevaret  i  en  viis 
hensigt.  Du  skal  også  være  klar  over, 
at  du  har  meget  at  gøre  for  at  fuldføre 
din  mission  på  jorden.  Det  skal  være 
din  pligt  at  sidde  i  råd  med  dine  brødre 
og  præsidere  blandt  folket.  Det  skal 
også  være  din  pligt  at  rejse  meget 
hjemme  og  ude,  over  land  og  hav,  og 
arbejde  i  gerningen." 
I  tres  år  har  vor  bemærkelsesværdige 
præsident  tjent  trofast  som  medlem  af 
De  Tolvs  Råd,  støttet  og  opretholdt 
profeterne,  indtil  hans  tur  kom,  og  så 
indtog  han  sin  stilling  som  det  høje 
præstedømmes  præsident  og  Herrens 
profet. 

Enhver  af  disse  mænd  er  på  mange 
måder  forskellig  fra  de  andre,  og  dette 
er,  som  det  bør  være.  Ældste  Orson 
F.  Whitney  (1855-1931)  ordineret  til 
apostel  1906,  historiker,  digter,  taler, 
skrev  engang: 

„  .  .  .  Enhver  præsident  for  kirken  bør 
på  nogle  områder  adskille  sig  fra  alle 
andre  indehavere  af  denne  høje  og 
hellige  stilling.  Af  følgende  grunde: 
Herrens  værk  skrider  altid  fremad  og 
ændrer  sig  som  følge  deraf  altid  — 
ikke  dets  principper,  ikke  dets  mål, 
men  dets  planer,  dets  redskaber  og 
dets  fremgangsmåder.  Disse  ændrer 
sig  for  at  imødegå  nye  betingelser  og 
få  gavn  af  dem.  I  dag  er  ikke  i  går,  og 
i  morgen  vil  ikke  være  i  dag.  Herren 
sørger   for   de   mænd   og   de   midler, 

Paulus,  af  Rembrandt 


Brigham  Young,  af  Mahonri  Young 


hvorved  han  bedst  kan  virke,  på  ethvert 
givet  tidspunkt,  for  at  få  udført  sine 
kloge  og  ophøjede  formål.  Manden  for 
den  bestemte  time  vil  være  rede,  når 
timen  slår." 

Hver  enkelt  har  føjet  sin  egen  særlige 
form  for  styrke  til  kirkens  vækst  og 
udvikling.  Under  hver  enkelts  admini- 
stration har  kirken  gjort  betydelige 
fremskridt.  At  antyde,  at  alle  ændringer 
kan  tilskrives  profeten  ville  være  at 
nedvurdere  alle  de  dygtige  enkelt- 
personer, som  yder  deres  hjælp  til 
Herrens  værk,  men  på  en  meget  virke- 
lig måde  kan  hver  enkelt  af  profeterne 
let  sættes  i  forbindelse  med  kirkens 
fremgang  under  hans  administration, 
da  Herren  har  valgt  hver  enkelt  i  en 
særlig  hensigt. 

Under  profeten  Joseph  Smiths  admini- 
stration blev  grundvolden  og  overbyg- 
ningen til  Guds  rige  lagt.  Joseph  hen- 
ledte  kirkens    medlemmers   opmærk- 


somhed på  Frelseren  og  pegede  på 
hans  genkomst  som  den  vigtigste  be- 
givenhed i  historien.  Gennem  Joseph 
instruerede  Mesteren  sit  folk  i  det,  de 
skulle  gøre  for  at  oprette  en  kærne  af 
folk,  som  var  beredt  til  hans  komme. 
I  de  fjorten  år  af  sin  administration 
lagde  Joseph  en  grundvold  til  opret- 
telsen af  dette  rige,  kulminerende  med 
bygningen  af  Nauvoo,  Illinois,  en  by 
grundlagt  på  celestiale  principper. 
Brigham  Young  førte  kirken  til  de  vest- 
lige stater  og  udvidede  Zions  grænser 
og  gjorde  alt,  hvad  der  stod  i  hans 
magt,  for  at  opmuntre  de  hellige  til  at 
gøre  Kristi  rige  til  det  første  i  deres 
liv. 

Under  John  Taylors  administration  blev 
præstedømmets  organisation  forædlet. 
Stave  blev  organiseret  på  en  bedre 
basis,  med  mere  ansvar  hvilende  per- 
sonligt på  hver  enkelt  stavspræsidents 
hoved.  Præsident  Taylor  var,  med  sin 


ukuelige  ånd,  den  ideelle  til  at  præsi- 
dere over  kirken  under  de  yderst  van- 
skelige tider  i  kirkens  historie,  da  De 
forenede  Staters  regering  førte  politisk 
krig  mod  Utah  og  praktiseringen  af 
flerkoneri. 

Med  manifestet  og  ophævelsen  af 
flerkoneriet  vendte  freden  igen  tilbage 
til  bjergene.  Salt  Lake  Templet,  som 
havde  været  fyrretyve  år  under  op- 
bygning, blev  fuldført,  og  en  tid  med 
åndelig  genindvielse  indledt.  Wilford 
Woodruff,  som  havde  tilbragt  megen 
tid  med  tempelarbejde  og  genealogisk 
arbejde,  var  ideel  til  at  præsidere  over 
denne  tidsperiode. 

Lorenzo  Snow  præsiderede  kun  i  tre 
år,  men  det  var  meget  betydningsfulde 
år  omkring  århundredeskiftet.  Rets- 
processer og  landsomfattende  depres- 
sion havde  haft  en  alvorlig  indvirkning 
på  kirkens  økonomi.  Hele  sit  liv  havde 
Lorenzo  Snow  arbejdet  centralt  med 

mange  af  kirkens  økonomiske  beslut- 
ninger. På  Mount  Pisgah  (i  nærheden 
af  Grand  River  i  Iowa)  havde  han  over- 
rasket Brigham  Young  ved  at  sætte 
denne  lille  kommune  på  fode  økono- 
misk. Senere  havde  han  i  Brigham  City 
igen  pådraget  sig  præsident  Youngs 
opmærksomhed  på  grund  af  sine 
egenskaber  som  samfundsopbygger. 
Endelig  var  hans  sidste  bemærkelses- 
værdige resultat  den  tiendegenop- 
vækkelse,  som  skildres  i  kirkens  film: 
„Himlens  sluser." 

Men  præsident  Snow  var  mere  end  en 
udmærket  samfundsbygger.  Han  var 
en  mand  med  uendelig  forudseenhed, 
en  uddannet  mand  af  højeste  karat. 
Stående  ved  begyndelsen  af  et  nyt 
århundrede  rettede  han  kirkens  blik 
mod  de  fremtidige  muligheder  for  det 
tyvende  århundredes  menneske  ved 
et  livsmønster,  oprettet  af  Kristus. 
Joseph  F.  Smiths  periode  bør  huskes 
som  en  tid  med  udforskning  og  eks- 
perimenteren. På  en  meget  virkelig 
måde  repræsenterer  den  det  første 
pulsslag  i  vore  dages  korrelerings- 
program.  Familie-hjemmeaftener,  præ- 
stedømmets ansvar  og  forædling  af 
kirkens  hjælpeorganisationer  er  alt- 
sammen fra  en  del  af  hans  periode  fra 
1901  til  slutningen  af  1.  Verdenskrig  i 
1918. 

Årene  efter  1.  Verdenskrig  var  van- 
skelige år.  Forbud  og  de  deraf  følgen- 
de konflikter,  depressionen  og  2.  Ver- 
denskrig var  altsammen  en  del  af  den 
nationale  scene  i  Amerika,  hvor  kir- 
kens medlemmer  fandtes  i  det  største 
antal.  Med  sin  urokkelige  vilje  til  at  få 
held  med  sig  var  Heber  J.  Grant  en 
udmærket  leder  for  Kristi  Kirke  i  de 
dage.  Velfærdsprogrammet  og  de  til- 
sluttede programmer  udspringer  fra 
denne  periode  i  kirken. 
Med  afslutningen  af  2.  Verdenskrig 
blev  kirkens  muligheder  for  at  bevæge 
sig  ud  i  verden  større.  Endnu  engang 
var  der  en,  som  var  blevet  forberedt 
til  at  repræsentere  kirkens  stilling  på 
den  tid  i  skikkelse  af  Georges  Albert 
Smith,  en  mand,  som  var  i  besiddelse 
af  kærlighed  til  „alle  Guds  børn",  hvor 
de  end  kunne  være  ude  over  jorden. 
Præsident  Smith  sammenfattede  på  en 


meget  smuk  måde  fortiden,  ved  sin 
store  følelse  for  vor  arv  og  udvik- 
lingen af  kirkens  historiske  steder,  og 
fremtiden  ved  at  pege  på  vor  vej  ud  i 
verden. 

Præsident  McKay,  den  første  apostel, 
som  blev  sendt  på  en  verdensomspæn- 
dende rejse,  var  den  ideelle  mand  til 
at  præsidere  over  kirken,  da  man  be- 
gyndte strejftogene  ud  i  verden.  Denne 
fornemme  og  kultiverede  mand  omgik- 
kes let  statsoverhoveder  og  udøste  en 
følelse  af  velvære  og  værdighed  over 
kirkens  medlemmer  overalt  i  verden. 
Når  man  ser  på  oprettelsen  af  kirkens 
første  korreleringskomité  og  dens 
store  arbejde  med  præstedømmets 
programmer,  kommer  man  til  David  O. 
McKays  administration,  en  mand  som 
interesserede  sig  for  lærdom  og  frem- 
gang i  en  kristuslignende  ånd. 
Nu  står  præsident  Smith  i  spidsen  for 
kirken  i  en  af  dens  mest  dramatiske 


David  O.  McKay,  af  Alvin  Gittins 


perioder.  Nye  programmerdukkerhver 
uge  op,  efterhånden  som  nye  stave 
bogstavelig  talt  bliver  strøet  ud  over 
jorden.  Vi  kan  glæde  os  over  at  se 
mange  tusinder  komme  ind  i  kirken  og 
nyde  evangeliets  velsignelser.  Men 
under  hele  vor  fremgang  er  det  vort 
mål  at  føre  menneskene  ansigt  til  an- 
sigt med  vor  Frelser.  Dette  kan  kun 
gøres  ved  personlige  bestræbelser  — 
megen  bøn,  megen  faste  og  meget 
studium.  Præsident  Smith  står  i  for- 
reste række  med  hensyn  til  at  studere 
Frelseren.  Han  virker  som  en  bestan- 
dig påmindelse  om  nødvendigheden 
af,  at  vi  hver  især  gør  et  stykke  ar- 
bejde. 

Kort  sagt,  hver  enkelt  af  præsiden- 
terne har  medbragt  sin  egen  form  for 
oplæring  til  sin  kaldelse.  Præsident 
J.  Reuben  Clark,  Jun.,  bemærkede  ved 
en  bestemt  lejlighed:  „Gud  .  .  .  har  for- 
met enhver  mand,  som  han  nogensinde 

Joseph  F.  Smith,  af  Lewis  A.  Ramsey 


Wilford  Woodruff 


Lorenzo  Snow,  af  John  Ciawson 


Georges  Albert  Smith,  af  Lee  Greene 
John  Taylor,  af  John  Ciawson      Richards 


t 


Heber  J.  Grant,  af  C.  J.  Fox 


Joseph  Fielding  Smith,  af  Lee  Greene 
Richards 


har  kaldet  til  overhoved  for  sit  folk, 
lige  fra  den  gamle  Moses  og  til  nu. 
Ingen  mand  kommer  nogensinde  til  at 
lede  Guds  folk,  uden  at  han  har  opøvet 
ham  til  sit  arbejde." 
Kommende  artikler  vil  blive  viet  til 
minde  om  disse  mænd,  med  særligt 
eftertryk  på  deres  ungdom  og  deres 
forberedelse,  deres  konfrontationer 
med  de  problemer,  som  plager  os 
alle. 

Og  ligesom  alle  disse  præsidenter, 
havde  deres  forberedelsesperioder, 
har  hver  enkelt  af  os  nu  det  samme. 
Der  er  ikke  en  eneste  læser  af  disse 
ord,  som  ikke  er  blevet  kaldet  til  en 
mission  på  jorden.  I  er  kommende 
forældre,  kommende  søndagsskole- 
lærere   og    GUF-funktionærer,    kom- 


mende hjemmelærere  og  biskopper, 
kommende  hjælpeforenings-præsiden- 
tinder og  primary-lærerinder,  stude- 
rende og  forretningsfolk  og  viden- 
skabsmænd og  mange  ukendte  ting. 
I  vore  patriarkalske  velsignelser  og  på 
mange  andre  måder  vejleder  Herren 
hver  enkelt  af  os  til  at  blive,  hvad  vi 
kan  blive,  bør  blive,  er  velsignet  til  at 
blive. 

Må  vi  alle  stræbe  efter  at  forberede 
os  og  gøre  det  lige  så  godt,  som  disse 
ti  præsidenter  gjorde,  ved  at  opfylde 
de  missioner  de  var  kaldet  til.  Vi  har 
meget  at  lære  af  dem. 


O 

I  den  larm,  forvirring  og  strid,  som 
findes  i  verden  i  dag,  findes  der  intet, 
som  er  mere  uforanderligt  eller  bero- 
ligende for  et  menneske  end  Jesu  Kristi 
lærdomme.  Desværre  binder  folk  i 
verden  sig  som  regel  ikke,  enten  de  er 
kristne  eller  ikke-kristne,  til  de  princip- 
per, som  Jesus  af  Nazaret  forkyndte. 
Der  er  beviser,  som  antyder,  at  blandt 
nogle  mennesker  kan  begærlighed, 
egoisme,  vold,  grusomhed,  misundelse 
og  had  være  mere  naturlige  end  kær- 
lighed. 

Al  denne  ondskab  i  verden  kan  ikke 
dadles  regeringer,  eller  foreninger 
eller  institutioner.  Det  er  menneskelige 
væsener,  som  skaber  problemerne, 
udøver  ondskaben  og  bringer  elendig- 
heden over  millioner  af  deres  med- 
mennesker. Muligheden  for  at  binde 
de  onde  kræfter  ligger  i  en  ændring  af 
menneskenes  hjerter. 
Den  vigtigste  organiserede  styrke, 
som  i  dag  er  viet  til  at  ændre  menne- 
skenes hjerter,  er  Jesu  Kristi  Kirke  af 
Sidste  Dages  Hellige. 


Kirken  står  visselig  ikke  alene  i  for- 
svaret for  retfærdigheden,  men  den 
står  alene  som  Guds  bemyndigede 
repræsentant  på  jorden  tilatfremkalde 
frelse  for  alle  dem,  som  vil  høre  og 
vende  sig  til  Jesu  lærdomme. 
En  sådan  påstand  fremsættes  nøgternt 
og  med  fuld  erkendelse  af,  hvad  det 
indebærer.  For  dem,  som  ikke  er  til- 
knyttet kirken,  eller  for  dem,  som 
måske  er  medlemmer  af  navn,  men 
ikke  af  ånd,  kan  dette  måske  lyde 
ubehageligt.  Det  kan  lyde  afvisende 
eller  snobbet,  eller  endog  fanatisk, 
men  det  er  i  virkeligheden  den  driv- 
ende kraft  og  tro  hos  over  tre  mil- 
lioner mennesker  over  hele  verden. 
Dette  gør  det  naturligvis  ikke  i  sig  selv 
til  sandhed.  Sandheden  ligger  i  den 
kendsgering,  at  Gud  virkelig  besøgte 
den  unge  profet  Joseph  Smith  i  1820. 
Dens  sandhed  hviler  på  yderligere 
åbenbaringer,  som  Gud  gav  dem,  som 
dens  sandhed  bekræftes  af  den 
han  kaldte  til  at  lede  sin  kirke.  Og 
kendsgerning,  at  i  dag,  i  vor  tid,  ved- 


bliver Gud  at  åbenbare  sit  sind  og  sin 
vilje  til  de  profeter  og  apostle,  som 
han  har  kaldet  til  at  handle  for  sig. 
Det  tidsskrift,  som  I  nu  læser,  det  fæl- 
les tidsskrift  for  Jesu  Kristi  Kirke  af 
Sidste  Dages  Hellige,  blev  oprettet 
med  det  hovedformål  at  bære  vidne 
om  Jesu  Kristi  guddommelige  mission 
og  forkynde  for  kirken  og  verden,  at 
hans  evangelium  i  dets  oprindelige 
renhed  er  blevet  gengivet. 
Hvad  med  de  mere  specielle  mål  for 
Den  Danske  Stjerne?  Hvorledes  tjener 
den  i  virkeligheden  kirkens  medlem- 
mer? Lover  den  noget  til  dem,  som 
måske  ikke  er  medlemmer  af  kirken? 
Et  svar  på  disse  spørgsmål  blev  givet 
af  Herren  i  1832,  da  han  befalede  sine 
tjenere  på  denne  måde: 
„Og  jeg  befaler,  at  I  skal  undervise 
hinanden  i  rigets  lære. 
„Lær  flittigt ...  i  alle  ting,  som  tilhører 
Guds  rige  og  er  nyttigt  for  jer  at  forstå. 
„Både  om  det,  der  er  i  himlen,  på  jor- 
den og  under  jorden,  det,  som  har 
været,  det,  som  er,  og  det,  der  snart 

skal  ske,  det,  som  er  hjemme,  og  det, 
som  er  ude;  nationernes  krige  og  for- 
viklinger og  de  straffedomme,  der  skal 
komme  over  landet,  og  om  kundskab 
om  lande  og  riger."  (L.  &  P.  88:77-79.) 
I  kan  altså  deraf  se,  hvorfor  Den  Dan- 
ske Stjerne  forsøger  at  forlene  sand- 
heden og  lyset  med  alle  jeres  erfarin- 
ger i  livet.  Og  dette  gøres  ud  fra  et 
verdensomspændende  synspunkt. 
For  at  medlemmerne  af  Kristi  kirke  kan 
være  „i  verden,  men  ikke  af  verden" 
(se  Johs.  15:19,  17:14),  kræves  der 
stor  viden,  visdom  og  tro  på  Frelserens 
lærdomme.  Den  Danske  Stjerne  er  en 
del  af  den  dynamiske  kraft,  som  findes 
i  Herrens  kirke  og  skal  gøre  „de  hel- 
lige fuldkomne".  (Se  Efes.  4:12) 
Den  Danske  Stjerne  i  sin  nuværende 
stand  er  visselig  ikke  det  sidste  ord. 
Nye  artikler  vil  blive  føjet  til,  ændrin- 
ger vil  blive  foretaget  og  forskellige 
holdninger  vil  blive  forsøgt  i  fremtiden, 
som  det  har  været  gjort  forhen.  Vi  op- 
fordrer til  et  åbent  sind  hos  dem,  som 
måske  stadig  klynger  sig  til  det,  som 


tidligere  var  gængse  i  kirkens  publi- 
kationer i  jeres  land.  Vi  opfordrer  til,  at 
I  reagerer  kontruktivt  på  vort  arbejde. 
Men  fremfor  alt  opfordrer  vi  jer  til  at 
bruge  dette  blad  til  at  hjælpe  jer  med 
at  opnå  kundskab.  „Og  om  et  men- 
neske i  dette  liv  ved  flid  og  lydighed 
vinder  mere  kundskab  og  intelligens 
end  en  anden,  så  vil  fordelen  i  samme 
forhold  være  på  hans  side  i  det  til- 
kommende liv."  (L.  &  P.  130:19.)        q 


Kære  Joan ! 

/  aften  har  jeg  bragt  dig  en  lille  tekop. 
Jeg  vil  gerne  have,  at  den  skal  stå  som 
et  symbol  på  styrke  for  dig.  Denne  kop 
har  ikke  altid  været  så  smuk  og  så 
gennemsigtig,  som  den  er  nu. 
I  begyndelsen  blev  den  formet  af  ler— 
ganske  sikkert  omhyggeligt  formet, 
for  pottemageren  var  meget  stolt  over 
sit  arbejde.  For  ham  måtte  tekoppen 
være  et  udtryk  for  den  skønhed,  han 
følte  inden  i  sig.  Derfor  arbejdede  han 
omhyggeligt,  samvittighedsfuldt;  og 
da  arbejdet  var  færdigt,  var  han  stolt 
af  det. 

Han  vidste  imidlertid,  at  ligegyldigt 
hvor  omhyggeligt  han  arbejdede,  kun- 
ne tekoppen  ikke  vise  sin  sande  skøn- 
hed, før  urenhederne  i  det  ler,  som 
den  var  formet  af,  var  blevet  brændt 
ud.  Skælvende  puttede  han  den  i  ov- 
nen, for  han  vidste  udmærket,  at  mange 
andre  tekopper  var  knækket  under 
den  stærke  varme.  Han  ventede  med 
stor  utålmodighed.  Da  den  beregnede 
tid  var  gået,  så  han  ind  i  ovnen  og  til 
sin  glæde  fandt  han,  at  tekoppen  var 
hel.  Hvor  var  den  smuk! 
Dog  kunne  hans  øvede  øje  stadig  se 
revner,  og  han  var  ikke  tilfreds.  Han 
satte  den  igen  ind  i  ovnen  og  under- 
kastede den  en  endnu  højere  varme. 
Atter  ventede  han  skælvende,  for  han 
elskede  tekoppen.  Hvor  taknemmelig 
var  han  ikke,  da  han  anden  gang  fandt, 
at  den  stadig  var  hel,  og  hvor  stor 
glæde  følte  han  ikke  ved  at  se,  hvor- 
ledes leret  var  blevet  forædlet. 
Og  dog  vidste  han,  at  der  stadig  var 
behov  for  endnu  en  brænding.  Med 
nogen  skælven  underkastede  han  den 
endnu  stærkere  varme.  Til  sidst  holdt 
han  tekoppen  i  sin  hånd.  Han  var  til- 
freds. Al  grimheden  var  blevet  brændt 
ud  af  leret,  og  tekoppen  viste  den  indre 
skønhed  som,  han  vidste,  havde  været 
der  hele  tiden. 

Kære  Joan,  husk  denne  lille  tekop,  når 
du  „brændes  i  livets  ovn".  Husk,  at 
„pottemageren"  kun  prøver  at  bringe 
den  virkelige  skønhed,  som  han  kan  se 
i  dig,  frem  i  lyset. 

Din  mor, 

som  elsker  dig. 

Kære  brødre  og  søstre.  Der  følger  et 
stort  ansvar  med  det  at  være  en  sidste 
dages  hellig.  Der  er  ingen  kundskab 
så  afgørende  som  kundskab,  der  er 
åbenbaret  af  Gud.  Jeg  vil  gerne  tale 
lidt  om  følgende  skriftsted: 
„Derpå  sagde  Gud:  Lad  os  gøre  men- 
nesker i  vort  billede,  så  de  ligner  os, 
„Og  Gud  skabte  mennesket  i  sit  bille- 
de; i  Guds  billede  skabte  han  det,  som 
mand  og  kvinde  skabte  han  dem." 
(1.  Mos.  1:26-27) 

Hvert  barn  burde  af  sine  forældre  be- 
læres om,  at  det  er  et  Guds  barn  og 
er  skabt  i  Guds  billede.  Verden  tørster 
efter  denne  kundskab. 
Gud  sagde  også,  at  han  skabte  men- 
nesket af  jordens  støv.  Menneskets 
skabelse  og  fødsel  som  dødeligt  væ- 
sen er  et  levende  bevis  på  guddomme- 
lig kraft,  og  mennesket  har  ingen  und- 
skyldning. Herren  gav  personligt  sine 
bud,  som  skulle  hjælpe  menneskehe- 
den med  at  vokse  og  udvikle  sine  gud- 
lignende  egenskaber. 
Her  i  eftermiddag  skal  jeg  læse  de  ti 
bud  op  et  for  et  og  gennemgå  dem 
kort.  Laverestående  dyr  kender  og  læ- 
rer ikke  Herrens  ti  bud.  Vi  har  adskil- 
lige dyr  derhjemme.  Vi  har  en  påfugl, 
som  er  så  farverig,  som  nogen  anden 
skabning  kan  være  det.  Den  har  ikke 
brug  for  vor  Herres  bud.  Den  er  et 
laverestående  dyr.  De  ti  bud  blev  ikke 
givet  for  de  laverestående  dyrs  skyld, 
men  for  menneskets  skyld,  for  deres 
skyld,  der  er  gjort  i  Guds  billede  og 
lighed.   Men  der  er  nogle,   der  tager 


Tale  holdt  ved  den  141.  halvårlige 

generalkonference 

AF  ÆLDSTE  BERNARD  P.  BROCKBANK, 

assistent  til  De  Tolvs  Råd. 


lige  så  lidt  notits  af  budene,  som  var 
de  laverestående  dyr. 
Gud  har  advaret  sine  børn  og  budt 
dem  ikke  at  elske  og  tilbede  idoler 
eller  falske  guder  skabt  af  menneske- 
nes tanker  og  gjort  af  deres  hænder. 
Han  sagde: 

„Jeg  er  Herren  din  Gud  .  .  . 
„Du  må  ikke  have  andre  guder  end 
mig. 

„Du  må  ikke  gøre  dig  noget  udskåret 
billede  eller  noget  afbillede  af  det,  som 
er  oppe  i  himmelen  eller  nede  på  jor- 
den eller  i  vandet  underjorden: 
„du  må  ikke  tilbede  eller  dyrke  det, 
thi  jeg  Herren  din  Gud  er  en  nidkær 
Gud,  der  indtil  tredje  og  fjerde  led 
straffer  fædres  brøde  på  børn  af  dem, 
som  hader  mig, 

„men  i  tusind  led  viser  miskundhed 
mod  dem,  der  elsker  mig  og  holder 
mine  bud!  (2.  Mos.  20:2-6) 
Fædre,  hvis  vi  ikke  elsker  den  levende 
Gud  mere,  end  vi  elsker  de  jordiske 
ting  og  glæder,  har  Gud  sagt,  at  han 
for  vor  brødes  skyld  vil  hjemsøge  vore 
børn  indtil  tredje  og  fjerde  led  af  dem, 
som  hader  ham. 

En  faders  mangel  på  respekt  for  den 
levende  Gud  og  Skaber  kan  få  følger 
for  hans  efterkommere.  På  samme  må- 
de kan  en  faders  kærlighed  og  respekt 
gå  videre  til  hans  børn. 
Apostlen  Paulus  advarede  de  hellige 
i  Rom  mod  de  farer  og  onder,  der  op- 
står, når  mennesket  elsker  og  tilbeder 
falske  guder  og  verdslige  ting,  mere 
end  han  elsker  Gud.  Han  sagde: 


„ —  Thi  skønt  de  kendte  Gud,  ærede 
eller  takkede  de  ham  dog  ikke  som 
Gud,  men  deres  tanker  blev  tomme,  og 
deres  uforstandige  hjerte  blev  for- 
mørket. 

„Mens  de  påstod,  at  de  var  vise,  blev 
de  dårer. 

„Derfor  gav  Gud  dem  hen  i  deres  hjer- 
ters lyster  til  urenhed,  så  de  vanærede 
deres  legemer  indbyrdes; 
„de    ombyttede    Guds    sandhed    med 
løgnen,  ærede  og  dyrkede  skabningen 

fremfor  Skaberen (Rom.   1:21-22, 

24-25) 

Paulus  fortsætter  med  at  fortælle, 
hvad  der  sker  i  de  menneskers  liv,  der 
tilbeder  falske  menneskelærdommeog 
elsker  skabningen  mere  end  Skabe- 
ren. Han  skrev: 

„Og  da  de  ikke  regnede  det  for  noget 
værd  at  kende  Gud,  gav  Gud  dem  hen 
til  uværdigt  sind,  så  de  gjorde,  hvad 
der  var  usømmeligt. 
„De  blev  opfyldt  med  alskens  uret- 
færdighed, ondskab,  havesyge,  slet- 
hed, og  fulde  af  misundelse,  mordlyst, 
kiv,  svig  og  ondsindethed  — 
„hemmelige  og  åbenbare  bagvaskere, 
gudshadere,  voldsmænd,  hovmodige, 
pralende,  opfindsomme  på  ondt,  uly- 
dige mod  forældre."  (Rom.  1:28-30) 
Den  samme  ondskabens  tilstand,  som 
var  til  stede  blandt  mange  af  menne- 
skene i  Rom  på  Pauli  tid,  findes  også 
blandt  os  i  dag.  Mange  regner  det 
ikke  for  noget  værd  at  kende  Gud,  og 
er  ulydige  overfor  forældre,  og  resul- 
tatet er,  at  deres  sind  fordærves,  så  de 
synder  og  begår  onde  gerninger. 
Satan  har  fået  lov  til  at  have  magt 
over  alle  mennesker,  der  tilbeder  fal- 
ske guder,  og  som  ikke  vil  høre  Guds 
røst.  Herren  selv  har  givet  os  disse 
oplysninger  om  Satans  magt  og  ind- 
flydelse: 

„Og  han  blev  Satan,  ja,  endog  djæve- 
len, al  løgnens  fader,  for  at  bedrage 
og   forblinde   menneskene   og   for   at 


føre  dem  fangne  efter  sin  vilje,  endog 
så  mange,  som  ikke  ville  lytte  til  min 
røst."  (Moses  4:4) 

Der  er  guddommelig  vækst  og  sikker- 
hed i  at  kende  og  følge  Guds  røst. 
Jesus  Kristus  sagde:  „Og  dette  er  det 
evige  liv,  at  de  kender  dig,  den  eneste 
sande  Gud,  og  ham,  som  du  har  sendt, 
Jesus  Kristus."  (Joh.  17:3) 
At  kende  Gud  og  Jesus  er  guddomme- 
lig kundskab. 

Herren  bød  også:  „Du  må  ikke  mis- 
bruge Herren  din  Guds  navn,  thi  Her- 
ren lader  ikke  den  ustraffet,  der  mis- 
bruger hans  navn.  (2.  Mos.  20:7) 
Jesus  Kristus  lærte  os,  at  vi  skal  hel- 
lige vor  himmelske  Faders  navn:  han 
sagde:  „.  .  .  Vor  Fader,  du  som  er  i 
Himlene!  Helliget  vorde  dit  navn; 
(Matt.  6:9) 

Præsident  David  O.  McKay  sagde  en- 
gang: „Respekt  for  Guds  navn,  burde 
være  noget  fundamentalt  i  ethvert 
hjem.  Der  burde  aldrig  bandes  i  noget 
hjem  indenfor  denne  kirke  .  .  .  Hvis  der 
var  mere  respekt  og  gudsfrygt  i  men- 
neskenes hjerter,  ville  der  være  min- 
dre plads  til  synd  og  sorg  og  større 
kapacitet  for  lykke  og  glæde  .  . ."  (Man 
May  Know  for  Himself  [Deseret  Book 
Co.  1967]  side  29) 

Ruskin  1  skrev:  „Gudsfrygt  er  den  æd- 
leste tilstand  et  menneske  på  denne 
jord  kan  leve  i.  Gudsfrygt  er  et  af  teg- 
nene på  styrke;  mangel  på  gudsfrygt 
er  et  af  de  sikreste  tegn  på  svaghed. 
Intet  menneske,  dervrænger  ad  hellige 
ting,  vil  nå  ret  langt . .  ." 
Ædelhed  og  værdighed  er  frugter  af 
et  menneskes  gudsfrygt. 
Herren  gav  personligt  sine  børn  råd, 
hvad  angår  betydningen  og  hellighe- 
den af  sabbaten. 

Han  sagde:   „Kom  hviledagen  ihu,  så 
du  holder  den  hellig! 
„I  seks  dage  skal  du  arbejde  og  gøre 
al  din  gerning, 
„men  den  syvende  dag  skal  være  hvi- 

ledag  for  Herren  din  Gud;  da  må  du 
intet  arbejde  udføre,  hverken  du  selv, 
din  søn  eller  datter,  din  træl  eller  træl- 
kvinde, dit  kvæg  eller  den  fremmede 
inden  dine  porte. 

„Thi  i  seks  dage  gjorde  Herren  him- 
melen, jorden  og  havet  med  alt,  hvad 
der  er  i  dem,  og  på  den  syvende  dag 
hvilede  han;  derfor  har  Herren  velsig- 
net hviledagen  og  helliget  den."  (2. 
Mos.  20:8-11) 

Herren  velsignede  sabbaten  og  hel- 
ligede den,  og  han  har  bedt  os  huske 
sabbaten  og  holde  den  hellig.  Det  er 
en  dag  til  åndelige  tanker  og  vækst; 
en  dag  til  at  møde  med  de  hellige  og 
til  at  deltage  i  nadveren;  en  særlig  hel- 
liget dag  til  at  læse  Guds  ord,  som  de 
er  nedfældet  i  de  hellige  skrifter. 
Fædre,  der  ikke  respekterer  det,  som 
Gud  har  helliget,  og  som  ikke  holder 
sabbaten,  vil  normalt  føre  denne  synd 
videre  til  deres  børn  og  deres  børn 
igen.  Det  er  en  synd  at  vanhellige, 
hvad  Gud  helliger.  At  komme  hvileda- 
gen ihu  helliger  menneskets  sjæl,  og 
større  kærlighed  til  Gud  og  hans  bud 
udspringer  deraf. 

Herren  sagde  i  et  andet  bud:  „Ær  din 
fader  og  din  moder,  for  at  du  kan  få  et 
langt  liv  i  det  land  din  Gud  vil  give  dig! 
(2.  Mos.  20:12)  Herren  angav  ingen 
undtagelser.  Respekt  for  fader  og  mo- 
der er  respekt  for  jeres  egen  fødsel  og 
jeres  eget  liv.  Lydighed  overfor  budet 
bringer  personlig  vækst  og  varig 
lykke. 

Gud  sagde:  „Du  må  ikke  slå  ihjel!"  (2. 
Mos.  20:13)  Vi  burde  agte  alle  former 
for  liv  helligt.  Vi  må  ikke  slå  ihjel  for 
fornøjelsens  skyld.  Alt  liv  på  jorden 
blev  skabt  og  anbragt  her  af  Gud. 
Gud  bød  sine  børn:  „Du  må  ikke  be- 
drive hor!"  (2.  Mos.  20:14)  Gud  vil 
dømme  mennesket  med  denne  gud- 
dommelige lov  som  grundlag.  Hor  er 
sexuel  forbindelse  med  ethvert  men- 
neske af  det  modsatte  køn,  som  ikke 


er  ens  ægteviede  mand  eller  hustru. 
Herren  har  sagt:  Den,  der  bedri- 
ver hor  og  ikke  omvender  sig,  skal  ka- 
stes ud. 

„Men  den,  der  har  bedrevet  hor  og 
omvender  sig  af  hele  sit  hjerte  og  la- 
der være  dermed  og  ikke  gør  det 
mere,  skal  du  tilgive; 
„men  gør  han  det  igen,  skal  han  ikke 
tilgives,  men  kastes  ud."  (L.  &  P. 
42:24-26)  Lad  mig  tilføje:  „at  blive  ka- 
stet ud"  kan  betyde  at  blive  udelukket 
af  Jesu  Kristi  Kirke  af  Sidste  Dages 
Hellige. 

Apostlen  Paulus  sagde:  „.  .  .  Far  ikke 
vild!  hverken  utugtige  eller  afgudsdyr- 
kere eller  ægteskabsbrydere  eller  de, 
der  lader  sig  bruge  til  unaturlig  utugt, 
eller  de,  der  øver  den, 
„eller  tyve  eller  havesyge,  ingen  dran- 
kere, ingen  æresskændere,  ingen  rø- 
vere skal   arve   Guds  rige."    (1.   Kor. 

6:9-10) 

Hor  og  homosexuelle  handlinger  er 
inspireret  af  djævelen  og  er  forfærde- 
lige synder  i  Guds  øjne.  Hor  og  homo- 
sexuelle handlinger  vil  lægge  menne- 
skets gudlignende  muligheder  øde  og 
bringe  mennesket  de  laverestående 
dyr  nærmere. 

Et  andet  guddommeligt  bud  lyder  så- 
ledes: „Du  må  ikke  stjæle."  (2.  Mos. 
20:15) 

Den  mand,  der  er  ærlig  overfor  Gud 
ved  at  betale  sin  tiende  og  sit  fasteof- 
fer, er  normalt  også  ærlig  overfor  sine 
medmennesker.  Herren  har  sagt:  „Skal 
et  menneske  bedrage  Gud?"  (Mal.  3:8) 
Og  jeg  tilføjer:  „Skal  et  menneske  be- 
drage sit  medmenneske?"  Det  uærlige 
sinds  skamplet  er  nedværdigende  og 
degenererende.  Ærlighed,  der  har  sin 
rod  dybt  i  et  menneskes  hjerte,  får 
hans  åsyn  til  at  udstråle  fred  og  glæde. 
Herren  har  sagt:  „Du  må  ikke  sige 
falsk  vidnesbyrd  imod  din  næste!"  (2. 
Mos.  20:16)  Herren  har  sagt:  „Du  skal 
elske  din  næste  som  dig  selv."  (Matt. 


19:19)  Alle  sidste  dages  hellige  er  kal- 
dede til  at  frelse  sjæle  og  ikke  til  at 
forkleine  dem  eller  dømme  dem.  At 
sige  falsk  vidnesbyrd  mod  ens  næste 
er  en  handling,  der  er  inspireret  af  Sa- 
tan og  vil  avle  frygt,  had  og  gudløshed 
i  menneskets  sind. 

Herren  har  sagt:  „Du  må  ikke  begære 
din  næstes  hus."  (2.  Mos.  20:17) 
Jesus  Kristus  sagde:  „Se  til,  at  I  elsker 
hinanden.  Hold  op  med  at  være  be- 
gærlige, lær  af  hinanden,  som  evan- 
geliet fordrer."  (L  &  P.  88:123) 
De  gudgivne  ti  bud  er  stadig  funda- 
mentet til  et  religiøst  liv  og  ligeledes 
en  del  af  grundvolden  til  Rigets  evan- 
gelium. Måden,  hvorpå  vi  lever  og  re- 
spekterer Herren  og  hans  bud  i  hjem- 
met, står  i  klar  relation  til,  hvilken  her- 
lighed vi  vil  få  i  det  tilkommende.  Hvis 
hele  menneskeheden  ville  efterleve  de 
ti  bud,  ville  der  være  selvrespekt,  kær- 
lighed og  lykke  her  på  jorden. 
Der  er  stor  brug  for  at  alle  sidste  da- 
ges hellige  idag  efterlever  og  lærer  Ri- 
gets evangelium.  I  hellige,  lad  „jeres 
lys  skinne,  for  menneskene,  for  at  de 
må  se  jeres  gode  gerninger  og  prise 
jeres  Fader,  som  er  i  Himlene."  (Se 
Matt.  5:16) 

Jeg  bærer  vidnesbyrd  om,  at  Gud  le- 
ver, at  Jesus  Kristus  er  vor  Frelser, 
Formidler  og  det  guddommelige  ek- 
sempel, som  vi  bør  følge,  i  Jesus  Kri- 
sti navn.  Amen.  Q 


1     Ruskin,  John  (1819—1900)  engelsk  kunstkritiker 
og  skribent. 

Morgenmad 
i  Guds  natur 

AF  WENDEL  J.  ASHTON 


En  af  besværlighederne  ved  mine  rej- 
ser er,  at  jeg  har  vanskeligt  ved  at  få 
løbet  min  sædvanlige  morgentur,  når 
jeg  bor  på  et  hotel  midt  inde  i  en  by. 
Men  en  dag  i  Buenos  Aires,  en  by  med 
ca.  8  millioner  indbyggere,  var  det  let 
nok.  Vi  boede  på  Hotel  Plaza,  i  hjertet 
af  dette  „Amerikas  Paris". 
Tværs  over  for  vort  hotel  ligger  en 
smuk  cirkelformet  park,  som  vel  må 
dække  en  ca.  2  ha.  Den  er  en  af 
mere  end  150  parker  i  denne  stolte  by 
med  de  tagstensbelagte  tage,  hvidma- 
lede huse,  brede  boulevarder,  store 
springvand  og  mange  statuer. 
Så  ved  daggry  smuttede  jeg  i  et  par 
brune  slacks,  en  gul  jakke  og  et  par 
grønne  tennissko,  og  begyndte  at  løbe 
rundt  ad  spadserestien  langs  udkanten 


af  parken.  Spadserestien  er,  som  de 
fleste  fortove  i  Argentina,  dækket  af 
lutter  små  firkantede  mærker  i  be- 
ton'en,  på  ca.  5  X  5  cm.  Der  er  store 
paraply-lignende  træer,  der  kaster  de- 
res skygger  over  stien.  Her  og  der  i 
parken  står  der  en  statue,  og  der  er  en 
kæmpegræsplæne  og  et  sted,  hvor 
børnene  kan  lege. 

I  skyggen  af  et  stort  træ  så  jeg,  som 
jeg  løb,  en  høj  mandsskikkelse.  Han 
bar  en  småkrøllet,  grå  frakke  og  løst- 
siddende bukser.  Han  havde  et  falmet, 
grønt  tørklæde  om  halsen  og  en  gam- 
mel kasket,  der  havde  været  udsat  for 
alskens  vejr,  på  hovedet.  Ved  siden  af 
sig  havde  han  en  stor,  lyseblå  ind- 
købstaske af  plastik. 
I  sin  hånd  havde  han  et  stort  stykke 


papir  med  et  stort  stykke  gult  brød 
eller  kage  i.  Jeg  småløb  fire  gange 
rundt  i  parken,  og  hver  gang,  jeg  pas- 
serede den  gamle  herre,  lagde  jeg 
mærke  til,  at  han  tog  et  stykke  af  ka- 
gen og  spiste  det,  hvorefter  han  bræk- 
kede endnu  et  stykke  af,  smuldrede 
det  og  kastede  det  til  alle  duerne,  der 
flokkedes  omkring  ham  på  den  grønne 
skråning. 

Det  var  koldt.  Det  var  vinter  i  Buenos 
Aires.  Men  der  stod  den  tavse  mand 
alene  og  delte  sin  morgenmad  med 
parkens  duer.  Det  lod  ikke  til,  at  der 
var  andre  end  mig,  der  lagde  mærke 
til  ham.  Det  syntes  ikke  at  genere  ham, 
at  ingen  lagde  mærke  til  ham. 
Sikke  en  dejlig  måde  at  begynde  da- 
gen på  —  i  tavshed  at  dele  med  nogen. 
Uden  ord  fortalte  den  gamle  mand  med 
det  krøllede  tøj  mig,  at  hver  dag  ville 
være  lykkeligere,  hvis  vi  begyndte 
med  at  dele,  hvad  vi  havde. 
At  begynde  med  at  ringe  til  en  eller 
anden  for  at  fortælle  ham  det  gode, 
vi  har  hørt  om  ham,  og  noget  rosvær- 
digt, vi  har  lagt  mærke  til  ved  hans  søn 
eller  datter. 

At  begynde  med  at  skrive  til  en  mis- 
sionær eller  en  funktionær,  som  ikke 
venter  brev  fra  os. 

Eller  at  plukke  nogle  blomster  i  haven 
og  anbringe  dem  på  morgenbordet  for 
at  gøre  familiens  morgenbord  ekstra 
muntert. 

Eller  at  dele  en  oplevelse  eller  etskrift- 
sted  med  familien  ved  morgenbordet. 
At  gøre  noget  uventet  for  et  andet  fa- 
miliemedlem eller  for  en  nabo,  såsom 
at  pudse  sin  broders  sko,  eller  plukke 
en  skål  friske  jordbær,  hindbær  eller 
blommer  fra  haven  til  en  eller  anden. 
At  skrive  et  „bliv-snart-rask"-kort  til 
en,  der  er  syg. 

At  invitere  sin  søn  eller  datter  med  på 
en  morgentur,  medens  roserne  stadig 
er  dugvåde  og  rimen  endnu  ligger  på 
græsset 

eller 
dele   vor   morgenmad    med    duerne    i 
parken  som  den  høje  mand  i  det  krøl- 
lede tøj  i  skyggen  af  træerne  med  de 
brede  kroner  i  parken  i  Buenos  Aires. O 

Fra  Missionens  Præsidentskab 


Mine  kære  søskende! 

Et  missionspræsidentpar  kunne  ikke  have  haft 
en  større  lykke  end  den  vi  har  haft  i  den  sidste 
tid.  Medens  vi  overværede  jeres  distriktskonfe- 
rencer  i  Odense,  København  og  Ålborg,  mødte 
vi  jeres  tapre,  positive,  venlige,  kristuslignende 
ånd  gennem  jeres  smilende  ansigter.  I  ELSKER 
VIRKELIG  EVANGELIET,  og  det  er  vi  teknem- 
melige  for.  I  elsker  hinanden,  og  det  er  vi  endnu 
mere  taknemmelige  for. 

Bare  det  at  sidde  på  forhøjningen  og  se  ned  på 
jeres  smilende  ansigter  er  en  stor  velsignelse  i 
sig  selv.  At  synge  Kirkens  inspirerende  sange 
sammen  med  jer,  at  lytte  til  jeres  store  kor,  at 
høre  jeres  vidnesbyrd  om  Evangeliet  og  om  Her- 
rens godhed  mod  jer  og  jeres  familie  ...  alt  dette 
fylder  os  med  glæde.  Ja,  det  er  vidunderligt  blot 
at  sidde  der  og  indsuge  det  hele,  medens  vi  ser 
jer  hilse  på  hinanden,  medens  I  ler,  medens  I 
smiler,  og  når  I  bliver  rørt  til  tårer  af  glæde  og 
tilfredshed,  når  en  af  talerne  bevæger  jeres 
hjerte  ved  sine  af  Gud  inspirerede  ord,  som  giver 
jer  mod  til  igen  at  kæmpe  for  retten  til  at  efter- 
leve Evangeliet,  og  belære  jeres  børn  ved  jeres 
kærlige  eksempel. 

Ja,  Kirken  er  storslået.  Evangeliet  er  sandt.  At 
efterleve  det  er  en  vidunderlig  oplevelse.  Det 
lærer  os  kærlighed,  broderskab,  tilgivelse,  tole- 
rance, mod,  og  det  giver  os  et  taknemmeligt 
hjerte. 

Herren  elsker  et  ærligt  menneske,  mand,  kvinde 
eller  barn,  med  et  taknemmeligt  hjerte.  Tænk  et 
øjeblik  over  det.  Hvis  jeg  har  et  taknemmeligt 


hjerte  og  er  taknemmelig  for  Hans  velsignelser, 
kan  jeg  ikke  gøre  noget  ondt.  Hele  mit  væsen 
er  opfyldt  af  at  udføre  vidunderlige,  åndelige, 
frydefulde  ting:  At  hjælpe  en  næste,  elske  en 
ven,  fryde  sig  ved  et  vidnesbyrdmøde,  besøge  de 
syge,  dele  med  andre,  hvad  man  har  at  give, 
enten  det  er  noget  åndeligt  eller  timeligt.  Og  ved 
du,  hvad  der  er  den  største  gave  du  kan  give? 
Kærlighed  ...  et  venligt  ord,  et  klap  på  ryggen, 
et  venligt  smil.  Alle  disse  ting  koster  ikke  noget, 
men  er  næsten  af  livsvigtig  betydning. 
Vid  dette:  Vi  trænger  alle  til  venner,  nogen  som 
bekymrer  sig  om  os,  nogen  vi  kan  elske,  nogen 
vi  kan  gøre  noget  for.  Dette  var  Mesterens  bud- 
skab. Nogle  af  os  er  langsomme  til  at  lære.  Tak 
Herren  for  dem,  som  står  på  bakken  som  et 
ledefyr,  der  udsender  deres  lys  som  god  vilje, 
taknemmelighed,  kærlighed,  forståelse  og  hjælp- 
somhed. Især  til  de  unge:  Vi  trænger  til  flere 
ledefyr.  Vi  trænger  til  mere  lys.  Vi  trænger  til 
mere  kærlighed  og  forståelse,  elsk  derfor  som  I 
venter  at  jeres  Himmelske  Fader  skal  elske  jer. 
Tilgiv  som  I  venter  at  blive  tilgivet,  så  vil  I  blive 
Guds  lykkelige,  trofaste  tjenere. 
Vi  sætter  så  stor  pris  så  jer  allesammen. 
Jeres  hengivne 
Præsident  og  søster  Paul  L.  Pehrson 

Missionærankomster 


Følgende  missionærer  er  ankommet  til 

Den  danske  Mission: 

16.   december  1972: 

Gitte  Markmann  fra  Randers,  beskikket 

til  at  arbejde  i  Hvidovre 

2.  februar  1972: 

Allan  Petersen  fra  Bagsværd,  beskikket 

til  at  arbejde  i  Randers 

Kurt    Holm    Larsen    fra    Frederikshavn, 

beskikket  ti!  at  arbejde  i  Hvidovre 


9.   marts  1972: 

Paul  Marsden  Durham  fra  Salt  Lake  City, 

Utah,  beskikket  til  at  arbejde  i  Herning 


Danny  Le  Stevens  fra  Wyoming,  Michi- 
gan, beskikket  til  at  arbejde  i  Glostrup 


Ordinationer: 

København:  12.  marts  1972: 
Rudy  Lyngvig  Jensen  ordineret  til  lærer 
af  broder  John  Leach  Jørgensen 
Per    Erik    Olsen   ordineret   til    lærer   af 
broder  Ib  Hansen 
9.  april  1972: 

Erik  Peter  Andersen  ordineret  til  diakon 
af  broder  Johan  Stenholm  Koch 
Leif  Egon  Randrup  ordineret  til  diakon 
af  broder  John  Leach  Jørgensen 
Søren  Bloch-Jensen  ordineret  til  præst 
af  broder  John  Leach  Jørgensen 
Centrum  Sjælland:  19.  marts  1972: 
Peter    Hansen   ordineret   til    diakon    af 
broder  Bent  Giesmann  Lindhardt 
Nordsjælland:  4.  april  1972: 
Bent  Stricker  ordineret  til  diakon  af  bro- 
der Verner  Olsen 

Jan  Voss  ordineret  til  præst  af  broder 
Kurt  Voss 

Johannes    Elias  Sørensen    ordineret  til 
lærer  af  broder  Verner  Olsen 
9.  april  1972: 

Henrik  Olsen  ordineret  til  diakon  af  bro- 
der Verner  Olsen 
Ålborg:  9.  april  1972: 
Bent  Andersen  Falden  ordineret  til  læ- 
rer  af   broder  Anton  Andersen   Falden 
Jan  Nielsen  ordineret  til  diakon  af 
broder  Johannes  Clausen 
Per   Steffensen  ordineret  til   diakon  af 
broder  Ole  H.  Steffensen 


Døde 

København: 

Den  19.  april  1972  døde  søster  Jenny 
Marie  Petra  Sørensen,  65  år  gammel. 
Æret  være  søster  Sørensens  minde. 


Dåb 

Ålborg:  9.  april  1972: 
Søren  Højmark  Steffensen  døbt  af  bro- 
der Magnus  H.  Steffensen,  håndspålæg- 
gelse  ved    missionspræsident    Poul    L. 
Pehrson 

Nordsjælland:  18.  marts  1972: 
Lisbeth  Maria  Voss  døbt  af  broder  Kurt 
Vilhelm     Voss,     håndspålæggelse    ved 
samme 

Centrum  Sjælland:  7.  februar  1972: 
Peter  Hansen  døbt  af  ældste  Roderick 
Blackmore,   håndspålæggelse  ved   æld- 
ste Ronald  Jensen 
26.  februar  1972: 

Sofie    Lise   Jacobine    Hansen    døbt    af 
ældste  Ronald  Jensen,   håndspålæggel- 
se ved  ældste  Donnie  Hudson 
Gert  Giesmann  Lindhardt  døbt  af  broder 
Jan  Giesmann  Lindhardt,   håndspålæg- 


gelse ved  broder  Bent  Giesmann  Lind- 
hardt 

København:  4.  marts  1972: 
Axel  Hans  Peter  Jacobsen  døbt  af  æld- 
ste Lon  Clayton,  håndspålæggelse  ved 
ældste  Gary  Mortensen 
Mary  Jacobsen  døbt  af  ældste  Kelvin 
Barrus,  håndspålæggelse  ved  ældste 
Larry  Fackrell 

Bent  Martin   Jacobsen  døbt  af  ældste 
Donald    Shurtz,    håndspålæggelse    ved 
ældste  Bruce  Green 
31.  marts  1972: 

Leif  Egon  Randrup  døbt  af  ældste  Ran- 
dy  Scott  Olsen,  håndspålæggelse  ved 
broder  Torkil  Dressø 
Horsens:  18.  april  1972: 
Freddy  Henriksen  døbt  af  ældste  Joel 
Adams,  håndspålæggelse  ved  ældste 
Kurt  Larsen 


Velsignelser 

København:  2.  april  1972: 
Søren  Nordby  Larsen  og  Katrine  Uldahl 
Larsens  søn  Dennis  Clark  Nordby  Lar- 
sen velsignet  af   broder    Ejvind   Norby 
Larsen 

Åge  Søndergård  og  Edith  Poulsen  Søn- 
dergårds datter  Helene  Merethe  Sønder- 
gård velsignet  af  broder  Ib  Hansen 
Centrum  Sjælland:  5.  marts  1972: 
Bent  Colvig  Jensen  og  Tove  Jeppesen 
Jensens    søn    Christian   Colvig    Jensen 
velsignet  af  sin  fader 
19.  marts  1972: 

Bent  Giesmann  Lindhardt  og  Birthe 
Marie  Nielsen  Lindhardts  søn  Niels 
Giesmann  Lindhardt  velsignet  af  sin 
fader 


Fødselsdage 

Stjernen    ønsker    hjertelig    tillykke    til 

følgende  søskende: 

Hans  Frederik  Juhl,  København, 

70  år  den  10.  august 

Mathilde  Gjerulff,  Odder, 

95  år  den  16.  august 

Anne  Sørensen,  Nørresundby, 

70  år  den  19.  august 

Maring  Erka  Bill,  Fredericia, 

60  år  den  29.  august 

Missionærafløsninger 

Følgende  missionærer  er  blevet  hæder- 
ligt afløst  fra  deres  mission: 

7.  marts  1972: 

Val  Bangerter  Hansen  fra  Bellevue, 
Washington,  efter  sidst  at  have  arbej- 
det i  Odense 

Scott  William  Southwick  fra  Othello, 
Washington,  efter  sidst  at  have  arbejdet 
i  missionskontoret 

8.  marts  1972: 

Larry  Jay  Fackrell  fra  Concord,  Cali- 
fornia,  efter  sidst  at  have  arbejdet  i 
Hillerød 

Thomas  Leslie  Farmer  fra  St.  Louis, 
Missouri,  efter  sidst  at  have  arbejdet 
i  missionskontoret 

Todd  Evan  Kimball  fra  Salt  Lake  City, 
Utah,  efter  sidst  at  have  arbejdet  som 
assistent  til  missionspræsidenten 
Ronald  Joseph  Southworth  fra  Midvale, 
Utah,  efter  sidst  at  have  arbejdet  i  mis- 
sionskontoret 

Noradene  Thurston  fra  Springfield, 
Idaho,  efter  sidst  at  have  arbejdet  i  Sø- 
borg 

10.  marts  1972: 

Dorrit  Sølbæk  fra  Odense,  efter  sidst  at 

have  arbejdet  i  Horsens 

19.  april  1972: 

Janet  Anderson  fra  Fielding,  Utah,  efter 

sidst  at  have  arbejdet  i  Randers 

24.  april  1972: 

Barbara  Branch   fra   Portland,    Oregon, 

efter  sidst  at  have  arbejdet  i  Randers 


JOSEPH  FIELDING 
SMITH 


Hvis  Kirkens  medlemmer  ville  stole  mere  på  Herrens 
ord  og  mindre  på  menneskers  teorier,  ville  de  være  bedre 
farne.  Jeg  vil  give  jer  en  nøgle  til  jeres  vejledning.  Enhver 
lærdom,  hvadenten  den  kommer  under  dække  af  religion, 
videnskab,  filosofi  eller  hvad  det  nu  måtte  være,  vil,  hvis 
den  er  i  modstrid  med  Herrens  åbenbaringer,  som  Kirken 
har  godtaget  dem,  vise  sig  at  være  falsk. 
Den  kan  lyde  nok  så  sandsynlig;  den  kan  blive  forelagt 
på  en  sådan  måde,  at  man  ikke  kan  svare  på  den;  den 
kan  synes  at  være  grundet  på  uigendrivelige  beviser;  men 
alt,  hvad  man  behøver  at  gøre,  er  at  vente  nogen  tid. 
Tiden  udjævner  alle  ting. 

Man  vil  finde,  at  enhver  lærdom,  enhver  teori  og  ethvert 
princip,  hvor  storslåede  de  end  kan  se  ud,  hvor  udbredte 
de  end  måtte  være,  hvis  de  ikke  er  i  overensstemmelse 
med  Herrens  ord,  vil  de  blive  til  intet.  Det  er  heller  ikke 
nødvendigt  for  os  at  forsøge  at  tillempe  Herrens  ord, 
så  de  kommer  til  at  passe  med  disse  teorier  og  lærdomme. 
Herrens  ord  vil  ikke  stå  uopfyldte. 

Jeg  indser,  at  vi  alle  er  svage  og  stundom  kan  misfortolke 
det  skrevne  ord;  men  åbenbaringerne  angående  Adam, 
faldet,  forsoningen,  opstandelsen,  jordens  forløsning,  når 
den  igen  skal  erklæres  'god'  og  så  mange  andre  ting,  som 
er  bandlyst  uf  nutidens  lærdomme,  er  så  klare,  at  vi  ikke 
behøver  at  lade  os  vildlede.  Menneskers  teorier  ændrer 
sig  fra  dag  til  dag.  Meget  af  det,  som  læres  i  dag,  vil  blive 
kasseret  i  morgen;  men  Herrens  ord  består  til  evig  tid. 

Glæd  jer  over  Skrifterne 


AF   ELAINE    CANNON 


Der  er  nogle,  som  er  dygtige  til  skriftsteder.  De  kan  fremsige  dem  ved  enhver  lejlighed.  De  bruger  dem  med 
lethed  og  citerer  dem  meget  udførligt.  Det  kan  godt  være,  at  de  har  lige  så  meget  kendskab  til  Guds  ord  som 
til  kapitler  og  vers. 

De  fleste  af  os  behøver  hjælp  for  at  finde  ud  af,  hvilke  af  vor  himmelske  Faders  befalinger,  der  skal  sættes  i  for- 
bindelse med  bestemte  situationer.  Vi  kan  ikke  bare  vende  os  mod  det  råd,  der  giver  os  den  vejledning  eller  det 
svar,  som  vi  har  behov  for.  Når  vi  har  et  problem,  ville  vi  gerne  adlyde  Herrens  befalinger  og  agte  på  Hans  ord,  hvis 
vi  bare  kunne  huske,  hvad  Han  har  sagt  i  sådanne  tilfælde.  Alt  for  ofte  „stoler  vi  på  en  arm  af  kød"  i  stedet  for  på 
Guds  ord. 

Med  den  tro,  vi  har  på  en  kærlig  og  omsorgsfuld  Gud,  hvis  visdom  overgår  vor  egen,  så  lad  os  da  betragte  Hans 
råd  til  os  i  nogle  af  de  vigtigste  situationer  i  vort  liv. 


Hvad  med  hensyn  til  ledelse? 

„Men  hvis  nogen  af  jer  står  tilbage  i  visdom,  da  skal  han  bede  om  at  få  den  fra  Gud,  der  giver  alle  gavmildt  og 

uden   bebrejdelser,   og  så  vil   den   blive   ham   givet."    (Jakob  1:5.) 

Hvis  I  har  brug  for  visdom,  skal  træffe  en  vigtig  afgørelse  i  livet,  har  et  spørgsmål  i  tankerne,  trænger  til  ledelse, 

hvor  kan  I  få  bedre  hjælp  end  (som  Skrifterne  antyder)  hos  Gud?  Han  kender  svarene.  Hans  hjælp  står  til  jeres 

disposition. 


Hvad  med  hensyn  til  succes? 

„Hold  op  med  at  være  lade;  vær  ikke  længere  urene,  hør  op  med  at  finde  fejl  hos  hinanden.  Sov  ikke  længere 
end  fornødent,  gå  tidligt  i  seng,  så  I  ikke  er  trætte.  Stå  tidligt  op,  at  legeme  og  sind  må  være  friske."  (L  &  P  88:124.) 
Det  lyder  som  om,  det  blev  skrevet  specielt  til  teenagere!  Men  hvis  I  følger  dette  råd  og  agter  på  dette  løfte, 
kan  I  være  sikre  på  succes:  „  .  .  .  dersom  I  derfor  holder  hans  bud,  velsigner  han  jer  og  gør  jer  lykkelige." 
(Mos.  2:22.) 


Hvad  med  hensyn  til  udholdenhed? 

„Men  velsignet  er  de,  som  er  trofaste  og  holder  ud,  både  i  liv  og  død;  thi  de  skal  arve  det  evige  liv.  (L  &  P  50:5.) 
I  kan  overvinde  frygten  og  ubehaget  ved  militærtjenesten.  I  kan  modstå  svære  fristelser;  I  kan  vente  med  tålmo- 
dighed, hvis  I  lader  sindet  og  hjertet  fæste  sig  ved  det  evige  livs  endelige  glæde.  Det  betyder,  at  man  opholder 
sig  i  nærheden  af  sin  himmelske  Fader,  som  er  fuldkommen  i  kærlighed  og  venlighed,  tilgivelse  og  forståelse. 

